
BIOGRAFIA LUI IOAN CREANGĂ”) 


„Sânt născutla 1 Martie 1837 în satul Humulestii, judeţul 
„Neamţului, plasa de sus, din părinţi români: Ștefan a lui 
„Petrea Ciubotariul din Humulești si sotiea sa Smaranda, 
„născută David Creangă, din satul Pipirig, judeţul Neamţului. 

— „IĪntâiu şi'ntâiu am început a învăţa cruce-ajută, după 
„moda veche, la scoala din Humulești, o chilie făcută cu 
„cheltueala sătenilor, prin îndemnul si osârdiea părintelui 
„loan Humulescu, care aveă o mână de învăţătură, un car 
„de minte si multă bunătate de inimă, Dumnezeu să-l ierte! 
„Poate să fi fost de vreo unsprezece ani, când am început 
„învăţă. Știu că eram atunci un băiet sfrijit, prizărit şi 
„fricos si de umbra mea. 

„Dascălul nostru era un holteiu frumos, sdravăn şi voi- 
„nic și-l chema Vasile a Vasilcăi. Elera si dascălul bisericii 
„din sat. Un sorocovat nemtesc plătea tata pelună dascălu- 
„lui ca să mă înveţe. Si pe atunci îmi ziceau în sat şi la 
„şcoală Ionică a lui Stefan a Petrei. 

„Peste vrun an, vornicul, prinzând la oaste cu arcanul pe 
„bădiţa Vasile, dascălul nostru, școala a rămas pustie, iar noi 
»scolarii, care eram peste patruzeci la număr, ne-am îm- 


*) Această biografie s'a publicat întâia oară în ediţia din 1890 (laşi), semnată Grig. I. 
Alexandrescu. 


»prastiat pe la casele noastre. După vrun an iarăşi sa de- 
„Chis scoala. Dar dascălul Iordache fiind cam chilaciu, 
„a început a ne râdica de urechi la fârta (0), deasupra ușei 
„Și a ne prea îndesi la spinare cu Sfântul Neculai, un biciu 
„de curele făcut si dăruit școalei de moș Fotea, cojocariul 
„satului. Si asa, de unde până atunci mă duceam cu drag 
„la scoala, am început a umblă huciu-marginea; o zi mă 
„duceam, două nu, dar tot deprinsesem a ceti oleacă. 

„Tatą nu stiea carte de feliu si nici mult haz nu făcea 
„de dânsa. El cam ades imi ziceă: «Logofete brânză ’n cuiu, 
„n lapte acru călămări, cam prea te codesti la treabă; mă tem că 
„de atâta cărturărie n'aavea cine săne tragă ciubotele». Dar 
„mama luând sama cum invatam eu, ajunsese a ceti la ceaslov 
„mai bine decât mine;şisebucură grozav, când vedeă că mă 
„trag la carte. Din partea tatei, puteam să rămân, cum eră 
„mai bine: «Nică a lui Ştefan a Petrei», om de treabă si gospo- 
„dariu în sat la Humulești. Mama însă era în stare să toarca’n 
„furcă si să învăţ mai departe. Dar ce să mai învăţ în Hu- 
„mulești? căci în biserică ceteam si cântam pe dinafară 
„toate truparele ca și dascălul Iordache. 

„Intro zi, asa prin câșlegile Crăciunului, aproape de car- 
„Dileagă, viind bunicu-meu David Creangă din Pipirig pe la 
„noi, m'a luat şi ma dus în munteîn şcoalalui Alecu Baluş 
„din satul Broștenii, judeţul Suceava, si ma așezat în gazdă 
„cu toată cheltuiala lui, la una Irinuca, care avea două capre 
„pline de râie. De aici urmam la scoala; si ori s'a prins cartea 
„de mine ori nu, dar râia căprească știu că s'a prins. 

„Aproape de Florii, profesorul Nanu mi-a dat drumul 
„acasă, şi de la Broşteni am venit cu niște plutasi, pe Bis- 
„triţa, la Borca; de la Borca, cu o rudă a mea, pe Plaiul- 

„Bătrân in Pipirig şi din Pipirig la Humulești. Și când wau 
„văzut tata si mama tuns chilug şi plin de râie, bucuriea 
„lor n'a fost proastă. Ce să facă? Au început a mă scăldă, ba 
„cu lesie de ciocălăi, ba cu usuc de lână, ba a mă unge cu 
„dohot și'ntr'o săptămână m'au izbavit de podoabă. Dar si 
„eu le-am tras în ziua de Paști un «Ingerul a strigat» la 
„biserică, de-au rămas toate babele din sat cu gura căscată 
„la mine, iar fetele numa-și dau ghiont una alteia, văzând ce 
„poate acum Nică a lui Stefan a Petrei. Dascălul Iordache 
„rămăsese acum pe jos; era a cincea roată la car. Biata 
„mamă, crezând că am să ies un al doilea Cucuzel, sa pus 
„eu rugăminte pe lângă tata si ma dat să învăţ psaltichie 
„la un psalt de la biserica Adormirea din Târgul Neamtu- 
„lui, peste baltă la vre-o două svârlituri de piatră departe 
„de satul nostru. Trei husăși plăteă acum tata pelună pentru 
„mine. O iarnă am învățat si la această scoala, căci iarna 
„ce mai puteam învăţă; iar vara nu făceam purici multi pe 
„la scoala; trebuiăs'ajut acasă: la tras, in peptănuși, la ne- 
»vedit, la făcut ţevi cu sucala si la tors cu roata. Câte trei 
„patru oci de canură torceam pe zi; mă întreceam cu fetele 
„cele mari din tors si ele din răutate mă porecleau „Ion 
„boreălău“ 1), 

Aşa şi-a petrecut el cei întâi ani ai copilăriei, după cum 
însuși ne spune și aiurea. 

„Dragu-mi eră satul nostru cu Ozana cea frumos cur- 
„gătoare si limpede ca cristalul, in care se oglindește cu 
„mâhnire Cetatea Neamţului de atâtea veacuri! Dragi-mi 
„erau tata şi mama, fraţii si surorile si băieţii satului, to- 


') Această biografie scrisă de însuși loan Creangă, s'a găsit între hârtiile lui. După cât se vede 
ea este o prescurtare a Amintirilor din copilărie. 

„varăşii mei din copilărie, cu cari, în zilele geroase de iarnă 
„mă desfătam pe gheaţă și la săniuş; iar vara în zilele fru- 
„moase de sărbători, cântând şi chiuind, cutrieram dumbră- 
„vile şi luncile umbroase, prundul cu ştioalnele, tarinile cu 
„holdele, câmpul cu florile şi mândrele dealuri, de după 
ycari-mi zâmbeau zorile, în zburdalnica vârstă a tineretei! 
„Asemene, dragi-mi erau sezatorile, clăcile, horele şi toate 
„petrecerile din sat, la cari luam parte cu cea mai mare 
„însufleţire! De piatră de-ai fi fost si nu se putea să nu-ţi 
„Salte inima de bucurie, când auziai uneori in puterea 
„nopţii, pe Mihaiu scripcariul din Humulești, umblând tot 
„Satul câte c'o droaie de flăcăi după dânsul si cântând: 


„Frunză verde de cicoare, 
„Astă noapte pe răcoare 
„Cântă o privighetoare 

„Cu viersul de fată mare; 
„Şi cântă cu glas duios, 

„De picau frunzele jos ; 

„Şi cântă cu glas subțire 
»Pentru-a noastră despărțire ; 
„Şi oftă, si ciripiă 

„Inima de ţi-o rupea. 

„Și câte şi mai câte nu cânta Mihai lăutarul din gură și 
„din scripca sa răsunătoare; şi câte alte petreceri pline de 
„veselie, nu se făceau pe la noi, de-ti părea tot anul zi de 
„sărbătoare! Vorba unei babe! „Să dea Dumnezeu tot anul 
„să fie sărbători şi numai o zi de lucru; şi atunci să fie 
„praznic şi nuntă“. 

Aşa după ce Creangă învăţă carte din partea biseri- 
cească în sat la Humulești, de la dascălul Vasile a Vasilcăi 

şi de la dascălul Iordache sub numele de Nică a lui Stefan 
a Petrei, după ce fugi de la scoala din Broşteni, unde bu- 
nicul său îl aşezase pe cheltueala lui, întră la anul 1852 
sub numele de Ştefănescu loan în Şcoala Domnească, care 
se deschisese atunci în Târgul Neamţului sub Ghica Vodă. 
A stat cât a stat si la această şcoală până într'o buna dimi- 
neaţă, când părintele Isaia Duhu, profesorul său „îi dă un 
puiu de bate asa din senin“ si atunci Ştefănescu loan o 
șterge răpede și degrabă la mămucă-sa acasă, îi spune pă- 
tăraniea cu popa și o cihăieşte, ca să se puie pe capul 
tătucu-so, că doar l-a da si pe dânsul la Catihetul din Fol- 
ticeni. Induplecând pe tatul său, pleacă cătră toamnă la 
„fabrica de popi din Folticeni“, unde găsește pe vărul său 
loan Mogorogea, Gâtlan, Trăsnea și alţi tovarăşi de ai lui. 
După cinci sau şase luni, prin postul cel mare același an se 
răspândește vorba printre dascăli despre desfiinţarea cati- 
hetilor şi trecerea celor mai tineri la seminariul Socola 
din Iasi?). 

Tot timpul dela desfiinţarea catihetilor până cătră toamna 
anului 1855 Creangă a petrecut lângă părinţii lui. Spre 
toamnă mama lui Creangă, femeie cu tragere de inimă 
pentru învăţătură, stărueă neîncetat de omul ei să trimeată 
pe Nică la Seminariu, însă Nică nu se puteă hotărî a se 
înstrăină de casă, atât de dragu-i eră satul Humulești, ho- 
rile, petrecerile, câmpul cu florile, fetele, si flăcăii satului, 
cu cari hălăduise din copilărie. 

Iată ce spune Creangă într'un fragment scris de însuși 
mâna lui, întitulat Plecarea fa seminariul Socola’). 


1) Amintiri din copilărie Il. Convorbiri Literare, 1 Martie 1882. 
2) Albumul lui Eduard Gruber. 

„In sfârșit, ca să nu-mi uit vorba, toată, noaptea cea 
»de’nainte de plecare până sau revărsat zorile, mam fră- 
„mântat cu gândul feliu Şi chip, cum aș puteă înduplecă pe 
„mama să mă deie mai bine la mănăstire ; Si tocmai când 
„eram hotărât a spune mamei aceasta, iată și soarele ră- 
„sare, vestind o zi frumoasă si Luca Moșneagul — insuritel 
„de al doilea, a cărui tânără nevastă avusese grijă să-l tre- 
„Zască la timp și să-l pregătească de pornire — se şi aude 
„strigând afară: „gata sânteţi ? Haidem, că eu vă aștept cu 
„caii înhamaţi“, Mama atunci mă și iea răpede la pornit, 
„fără să am când îi spune de călugărie. Si, scurtă vorba, 
„ne adunăm cu rudele lui Zahariea, cu ale mele, în ogradă 
„la moș Luca; sărutăm noi mâna părinţilor, luându-ne ră- 
„mas bun, cu ochii înnecaţi în lacrămi Și după ce ne suim 
„în căruţă, supăraţi si plânși ca vai de noi, Luca Mosneagul, 
„harabagiul nostru, si dă biciu cailor zicând nevestei sale, 
„care închidea poarta după noi: „Olimbiadă, iea sama bine 
„de borta ceea! căci niște porci spărgând gardul întrun 
„loc se înnădise în grădina lui la popusoi. 

„Erà dimineaţă în ziua de tăierea capului Sfântului 
„loan Botezătorul, când leseam din Humulești, și fetele si 
„flăcăii, gătiţi frumos ca în zi de serbătoare, foiau prin sat 
„în toate părţile. Numai eu cu Zahariea, ghemuiti în căruţa 
„lui moș Luca, ne duceam surgun, dracului pomană, că 
„mai bine n’oiu putea zice. 


. . 
MEMO SOON SOMO e ao to a og a 


„După un scurt popas facut la podul de la Timisesti de 
ype Moldova, pornim înnainte spre Moţca gi suim încet, 
„încet codrul Pascanilor. Apoi din varful acestui codru, mai 
»aruncam nemernicii de noi, câte o căutătură jalnică spre 

„munţii Neamţului, uriesii munţi cu vârfurile ascunse in 
„nouri, de unde purced izvoarele si se revarsă pârăiele cu 
„repegiune, sopotind tainic în mersul lor neîncetat și du- 
„când, poate cu sine-și, multe, multe patimi si ahturi ome- 
„neşti! 

„— Ei, ei! măi Zahariea, zic eu coborându-ne la vale 
„spre Paşcani, de-acum si munții i-am pierdut din vedere şi 
„înstrăinarea noastră este hotărâtă, cine știe pentru câtă 
„vreme ! 

„— Cum ne-a fi scris de la Dumnezeu sfântul, zise Za- 
„hariea cu glas stâns, si apoi rămase dus pe gânduri tot 
„drumul, pân'la Blagesti, peste Siretiu, unde ne-a fost si 
„masul în noaptea aceea“. 

Dela 1855 toamna, până la 1859 vara, Creangă a stat în 
Seminariul Socola. In timpul vacantiilor de vară se duceă în sat 
la Humulești, de petreceă cu părinţii și prietenii, însă acum era 
liniştit şi aşezat, așă precum se cuveneă să fie unui seminarist. 
Dar vorba lui: „asta tinea de Joi pan’ mai de-apoi“. După ce se 
mai învecheă prin sat, o luă cu flăcăii pe la hori şi peste 
dealuri, iar de se întâmplă să se afume putintel, punea si 
o leacă de lăutari după dânsul, de-i cântă de inimă albastră, 
dar tot cu pază şi bună cuviinţă, „căci vorba cea temeinică 
a fratelui Constantin Bâlbâilă si proto-psaltul Pleasca: „Cu 
trenchea flenchea, trei lei părechea nu se trăiește în lume 
măi băiete“ 1). 

La Socola eră băiet cuminte si silitor, afară dacă nu-l 
scoteai cât de cât din apele lui, sau dacă nu-l păleă vr-o 
sfântă de lene, de zăceă lat, câte două, trei zile. 


1) După însemnările lui Creangă. 

Vieata lui din Seminar nu a scris-o, nici a lăsat note. 
De-l îndemnă cineva câte odată să scrie Si această parte a 
vietei lui, el răspundeă zâmbind: 

— Da bine mult am să năucesc lumea cu țărăniile mele? 

La anul 1859 ieşind cu atestat din Seminar se duse în 
sat la Humulești. După un an se întoarse iarăși în lași și 
aici întrând în „toiul însuratului“, într'o bună dimineaţă 
întâlnindu-se cu părintele Ivanciu, pe care-l cunostea mai 
de multă vreme, acesta îi zise: 

— Măi băiete, nu-i păcat de tinereţele tale, să umbli 
asa teleleu? mai bine te-ai însură şai intra în rândul oa- 
menilor. 

Creangă răspunde că nu are parale. Atunci părintele 
Ivanciu, om cu dare de mână scoate din pungă un pitac 
de zece parale și-l pune cu galantonie în palma lui Creangă. 
Creangă se uită la pitac şi la popa Ivanciu, apoi stupi pi- 
tacul, îl puse în pungă şi zise: 

— Noroc să dea Dumnezeu, părinte, de-acu mă însor. 

— Hai cu mine in petit, zise părintele apucând de mână 
pe Creangă, bucuros că are să facă o faptă bună. Şi fără 
multă vorbă si pleacă amândoi, după ce mai întâiu cinstesc 
in colţ la Greci câte-o garafă, două de vin 1) 

După câteva săptămâni Creangă erà însurat cu Ileana, 
fata părintelui Grigoriu de la biserica Patruzeci de Sfinți. 
Și îndată după aceasta se faci diacon tot la acea biserică, 
unde stătù patru ani. Iată ce scrie el însuşi într'o însemnare 
de ale lui: „Patru ani la biserica Patruzeci de Sfinți, 
trăind intr’o casă in care mă răsbeà ploaea si mă orbeà 


1) După însăși arătarea lui Creangă pe când erà în vieață. 

fumul si femeea! De sărăcie nu m'am temut nici odată, 
căci totdeauna a fost cu mine“. 

A servit apoi ca diacon la Bisericile Sfântul Pantelimon, 
Barboiu şi Galata. Era un cântăreț foarte bun si la slujba lui 
eră cu rândueală, dar nici odatănu a 
avut tiagere de inimă. Ateu din suflet, 
adesea critică formele desarte ale bi- 
sericei și puneă la îndoeală existenţa 
divinității, din care pricină aveă neîn- 
telegeri cu ceilalţi preoţi si cu proto- 
popul. La înmormântări, botezuri, cu- 
nunii, nu vroiă să ieie parte. Când nu 
eră în slujbă, ducea vieata de mirean 
şi poteapul si rantiea erau o greutate 
pentru dânsul. 

Intru una din zile mergând pro- 
topopul la biserica Goliei spre a face oo li Creel 
inspecţie, găsi pe diaconul Creangă în 
halat cu o pușcă în mână trăgând în cioarele de pe crucea 
bisericei. Protopopul uimit de această nelegiuire îl întrebă: 

— Da bine, diacoane, unde s'o mai văzut fata biseri- 
cească umblând cu pușca? 

— D’apoi eu nu-s jidan, cinstite părinte, să mă tem de 
puşcă, răspunse Creangă râzând. 

Creangă nu duceă traiu bun cu nevasta lui. A lăsat-o 
și sa mutat de-o parte. Din această căsătorie a avut un 
copil’), pe care l-a crescut el. 

După trei ani de la căsătorie Creangă a intrat în Scoala 
Normală Vasile Lupu menită pentru învăţători si unde 


` 


1) Căpitanul Constantin Creangă. 


Domnul Maiorescu era director. Sfârşind învăţătura Şi la 
această școală a fost numit institutor de clasa întâiu la 
scoala din Sărărie. 

Ca institutor eră iubit de copii, căci eră sagalnic si bun 
la inimă. 

— Mai {aca, ian fă la tablă pe crăcănatu (M); ian fă pe 
bârdănosu (B); pe ghebosu (G); pe covrigu (O); şi asa fiecare 
literă aveă o poreclă şi elevii învățau cu drag. 

La 3 April 1866 a luat parte însemnată la revoluţie. El 
împreună cu părintele Enăchescu a scăpat dela moarte pe 
Mitropolitul Calinic ascunzându-l sub un poloboc în pivniţă 
la crâșma lui Stihi din Sfânta Vineri. 

„De la 1866 până la 1872, zice el, am făcut si ceva poli- 
„ticale. In întrunirile dela primărie cine eră mai guraliu de 
„cât mine, Bută, Damaschin gi Corduneanu? Alegeam si 
„„culegeam la deputaţi si la membri comunali, tot ce era 
„mai bunisor din fracțiune 1). 

Creangă a fost multă vreme dușmanul politic al Junimei 
$i în deosebi al D-lui Iacob Negruzzi, care a scris satira 
„Hlectoralele“ şi în care l-a poreclit pe Creangă cu numele de 
„părintele Smântână”. 

In anul 1871 vara, Creangă purtă în loc de potcap o 
pălărie, după modelul preoţilor din Bucovina. O protestare 
generală a fost făcută de toţi preoţii din laşi, acuzând pe 
Creangă de eretic. Mitropolitul însuşi l-a chemat înaintea 
consistoriului pentru a-şi da îndreptările, dar Creangă sa 
împotrivit şi nu s'a înfăţoșat. Consistoriul i-a ridicat în mod 
provizor darul. 


1) Însemnările lui Creangă. 

Creangă atunci s'a tuns, a lepădat rantiea, pe care dé 
altfel o ura, sia rămas mirean. Atunci Ministrul Tell l-a 
destituit pentru motivul, că nu este moral, ca un răspopit 
să fie institutor. Chiar ziceă Creangă câte odată: 

— Am fost destituit pe timpul răposatului mitropolit 
Calinic, de răposatul ministru Tell, fie-le tarana ușoară. 

Tot cam pe atunci a luat un debit de tutun și s'a făcut 
negustor, apoi a întrat ca profesor la Liceul Nou şi peste 
vre-o doi ani venind D-l Maiorescu la minister l-a numit 
din nou institutor de clasa a doua la scoala din Păcurari, 
unde a rămas până la moarte. 

Răspopitul Creangă în gura popilor si a mahalalelor 
ajunsese o adevărată halima. Unii ziceau că avându-se în 
de bine cu nevasta cutăruia, ar fi fost prins și tuns; alţii 
că l-au cumpărat jidanii; alţii că-i eretic şi câte altele, dar 
toţi îl cunoşteau si megieşii de aveau vre-o nevoie tot la 
dânsul se duceau şi Creangă cu dragă inimă ajută şi stăruia 
pentru ori-cine, numai bine să facă, si asa în puţină vreme 
nu era om nevoies, care să nu fi cerut ajutorul lui. 

Cam pe la 1874 Creangă a cunoscut pe Eminescu, care 
pe atunci eră revizor școlar. Intre dânşii s'a legat de la cea 
întâiu vedere un prieteșug adânc. Şi unul și altul săraci, 
desprefuiau viaţa sgomotoasă de târg; dușmani nefmpacati 
ai formelor deşarte din saloane, adesea, se întâlneau în gră- 
dinile singuratice şi retrase din Tataraşi si Galata. Acolo 
petreceau amândoi nopţi întregi, observând cu lăcomie 
poporul, ascultând cu drag cântecele lăutarilor. 

Cam pe la 1876 Creangă se rugă de D-1 Victor Castan, 
ca să-l ducă în întrunirile literare ale Junimei, zicând că 
are şi el ceva scris. Pentru întâiaşi dată a fost primit 

fără a fi luat în bagare de samă, dar de îndată ce Creangă 
a cetit cea întâiu poveste a lui, Soacra cu trei nurori, toţi 
au recunoscut întrânsul talentul si originalitatea lui!), a fost 
încurajat și îndemnat și în scurtă vreme a ajuns unul din 
fruntașii prozei române. Nu eră om care să nu fi cunoscut 
pe Creangă si să nu fi primit cu bucurie prietenia lui, atât 
eră de glumet si bun la suflet, pe cât eră de modest, când 
se atingea ceva de dânsul si de îndrăsneţ când apăra drep- 
turile altuia. Vasile Conta, pe când era ministru, l-a ales în 
consiliul general de instrucţiune. Ceva mai târziu într'un 
congres didactic la Iași, unde discutiunile ajunsese aprinse 
și fără nici un șir, Creangă care eră acolo retras și tăcut 
într'un colt, deodată sare în sus si cun glas puternic strigă 
cât putu: 

— Cer cuvântul, D-le Preşedinte. 

De-odată se făcu tăcere adâncă, toţi însoarseră capul 
cătră dânsul. 

-— Am zis cer cuvântul, D-le Preşedinte. 

— Aveţi cuvântul, răspunse președintele, cam nedumerit. 

— Era domnilor, un ciubotar, care nu făcuse nod la ata 
Si cosa, cosa, mereu fără nici o ispravă. Asa faceți şi d-voastră, 
vorbiti mereu, fără să ştiţi ce vorbiti. 

Un hohot lung de râsete isbucni în toată sala şi de 
atunci congresul didactic a rămas caracterizat pentru tot- 
deauna. 

De la anul 1876—1886 Creangă a scris la Convorbiri 
Literare o serie de poveşti; anecdote şi amintiri. Dar afară 
de aceasta el a mai scris o serie de scrieri didactice şi de 


1) După arătarea d-lui Victor Castan. 


polemice'), A publicat anecdota Cuza Vodă și Ioan Roată in 
„Almanahul societăţei Academice literare Româniea Jună“ 


Viena, 1883, unde eră membru onorar. Asemenea a scris o 
altă anecdotă Moş loan Roată și a publicat-o în „Albumul 


Macedo-Român” al Domnului V. A. Urechie. 

Cea întâi notita biografică despre Creangă o dă Angelo 
de Gubernatis în al său „Dizionario degli scritori contem- 
poranei, 1879”, pag. 324. 

D-l loan Nădejde vorbește despre Creangă în Istoria 
limbei şi literaturei române. 

D-l Eduard Gruber de asemene în studiul său Stil şi 
gândire. 

D-l Constantin Mille în săptămâna literară din ziarul 
Lupta. 

O traducere din Creangă a apărut si în nemteste de 
D-na Mite Kremnitz în ,, Rumänische Märchen”. Leipzig,1882. 

Multe din scrierile lui Creangă au fost luate din Con- 
vorbiri literare si retipărite în broşuri la Cernăuţi şi răs- 
pândite în Bucovina si Transilvania. 

Creangă a fost decorat în 1878 cu Medalia Bene Merenti 
clasa Il-a pentru lucrările si publicatiunile sale didactice, 
iar la 1885 i s'a conferit gradul de cavaler al ordinului Co- 
roana României. Aceste decoraţiuni nu le-a purtat însă 
niciodată. 

Acest mare şi talentat scriitor român eră de o modestie 
rară. Ca si Eminescu nu a luat nici odată în băgare de 


1) Metoda nouă de scriere şi cetire, ediţia XXI, 1 vol. 
Invăţătorul copiilor, carte de cetire, ediţia VIII, 3 vol. 
Povafuitorul la cetire prin scriere, 1 vol. 

Geografia judeţului Iasi, 

Harta judeţului laşi. 

O întrebare D-lui A. Gorjan etc. 

seamă talentul său, a rămas totdeauna acelaşi: „Nică a lui 
Stefan a Petrei din Humulești“ gras, gros, greoi, îmbrăcat 
simplu, cu straie de șăiac. Adese-ori îl întâlneai, iarna si 
vara pe jos, cu o pălărie mare pe ceafă, cu nu bat gros pe 
umăr, mergând la plimbare afară din târg, la Tatarasi, la Păcu- 
rari, la Galata. Acolo de se întâlnea cu vre-un cunoscut de-al 
lui, lucrător, meseriași sau muncitor, se puneă la vorbă, îl 
cinsteă si ascultăcu luare-aminte năcazurile şi sărăcia omu- 
lui şi de aveă putere îl ajută cu dragă inimă. Aşa întâlnind 
odată spre sărbătorile crăciunului pe mos Ion Hangan supărat, 
îl întrebă de sănătate și de supărare și acesta ise plânge că 
primăria de mai multi ani a oprit jocul păpușilor şi el nu 
mai poate câștiga un ban pentru copii’). Si Creangă atunci 
mânios pleacă la primărie, stăruieşte, face vuet și scoate 
învoirea lui Hangan’). De atunci p&pusile, acest teatru am- 
bulant, care atâta vreme a desfătat si desfătează poporul, au 
învoirea de a umblă la vremea sărbătorilor de crăciun. 

Altă dată fiind pe stradă cu fiul său Constantin, care 
pe atunci eră copil, se întâlnește cu un sacagiu, un megies 
al său, care îi ieşise înainte pentru a i se plânge de nea- 
junsurile ce-i facea politiea, Creangă întinde mâna omului 
şi îl întreabă de sănătate. Copilul însă rusinat oare-cum de 
aceasta, pleacă mai înainte. Creangă îl chiamă, îl trage de 
urechi şi-l silește se deie mâna cu sacagiul:). 

Creangă eră om respectuos, neprefăcut, deştept și glumet. 

Iată o copie de pe o scrisoare din 1887 Septembrie 19 
adresată D-lui Maiorescu’). 


1) D-i Primar Gusti în anul 1884 prin o ordonanţă a oprit jocul păpușilor pe motiv că 
sunt contra bunelor moravuri. Dosarul No. 156 din 1884. 

2) In 1879 Decembrie 13, D-l Vasile Pogor fiind primar dă învoire. 

3) După arătarea D-lui Căpitan Constantin Creangă. 

4) Din hârtiile lui Crenage 

„Respectabile si mult iubite D-le Maiorescu. 

„Dacă n'ai râs de mult de vre-o prostie a vre-unui idiot, 
„de care numai in răposata Junime de la Iaşi se putea râde 
„mai cu haz, poftim, Vă rog de-ti râde cu hohot de una 
„acum. Dar Vă rog! multe prostii si în vre-o două, trei 
„rânduri în vieata mea, de când am avut norocirea de a Vă 
„cunoaşte, chiar grosolănii am îndrăznit a spune către 
„D-voastră, nu însă din răutate ci din prostie; m'a luat gura 
„pe dinainte. Căci D-ta nu se poate să nu înţelegi inima 
„mea. lertaţi-mă Vă rog de toate și dati-mi voe să Vă spun 
„Şi acum una. 

„In bojdeuca, unde locuiesc eu, dorm afară și pe vremea 
„asta, în 18 spre 19 Septembrie. De veţi aveă răbdare, că 
„bunătate totdeauna ati avut, veţi întrebă poate, unde-i 
„bojdeuca mea? Vă voi răspunde respectuos: în mahalaua 
„Țicău, ce-i mai zic si valea plângerei, strada Ţicăul de Sus 
„No. 4. (dacă se mai poate numai stradă o huidicioară dos- 
„nică, plină de noroiu pan’ la genunchi, când sânt ploi mari 
„Și îndelungate, zise si putrede, și la secetă geme colbul pe 
„dânsa). Iar bojdeuca de căsuţa în care locuiesc eu de vre-o 
„18 ani e de vălătuci si povârnită spre cădere pe zi ce 
„merge, de n'ar fi răzămată de vre-o 24 de furci de stejar 
„Şi acele putrede. Iarna dorm într'o odaita toata hrentuita, 
„iar vara întrun cerdăcel din dos, începând de pe la Maiu 
„Și sfârșind pe la Octombrie, când este vremea bună, cum 
„ii acum. Asa m'am deprins. Răposatul Conta și Lambrior 
„Stieau căsuţa mea. Pompiliu, D-l Nica si mai ales bietul 
„Eminescu de asemenea. In sfârșit Vinerea trecută în 18 
„spre 19 m'am culcat iarăși afară după obiceiu şi pe la câte 
„oare voi fi adormit nu știu, dar ştiu că am adormit gân- 

„dindu-mă cu jale mare la societatea Junimea Si ce mai 
„este ea acum ! la bietul Eminescu si ce mai este el acum! la 
„Gheorghe Scheleti, Lambrior, Conta si unde sunt éi 
„acum |... etc. 

Aga a fost Creangă toată viata lui. A scris cum a trăit, 
a trăit cum a scris. El eră om iute din firea lui, în stare 
a face o nelegiuire într'un minut de mânie, dar în totdeauna 
îi păreă rău de ceeace făceă, lesne crezător, bun la inimă si 
fără patimă. Toată vieata lui a urât pe jidani, greci, nemți, 
şi a fost înpotriva lor, precum de altfel eră înpotriva tutu- 
ror străinilor. Adesea igi bătea joc de dânşii, râdeă pe soco- 
teala lor, și de-o potrivă îi priveă cu un fel de amărăciune 
moștenită de la părinţi. 

De mergeai la dânsul acasă, trebuia să urci întâi dealul 
Sărăriei printre grădini gi livezi până ce ajungeai în huidita 
Ticaului de Sus. Acolo cobori o vale repede si povârnită, 
apuci la dreapta și dai cu fata drept în portiţa No.4 la bodjeuca 
lui Moş Creangă, căci bojdeucă își botezase el locuinţa lui 
şi de vară si de iarnă și de veselie si de durere. Cobori 
apoi mai multe scări între două rânduri de copaci verzi şi 
umbroși. In ogradă găini, rate, gasti, orăcăiesc în toate 
părţile; câinii și mâţele iti ies înainte; in vale case si 
grădini; în depărtare dealul Ciricului. 

— Acasă-i moș Creangă, întrebam noi. 

— Acasă, îţi răspundeă zâmbind o fetiţă sprintenă ca 
un prichindel şi răsărită ca o cucută. 

— Poftiţi în casă, Dumnealui îi dindos. 

— Las’ pe noi că-l găsim şi dindos, răspundeam, făcând 
mare gălăgie și dând buluc cu toţii dindos în cerdac. 

Fac-simil re ă ină 
simil redus după o pagină de manuscris a lui |. Creangă 


— Uraaa...! moş Creangă, strigam noi cât ne luă gura, 
de se răsuna toată valea ceea a plângerei. 

— Da ce mai faci? Ce mai dregi? Te doream. Cum 
mergi cu sănătatea? îl îmbulzeam noi cari din cotro cu 
întrebările. 

lar moş Creangă în mijlocul a o mulţime de hârtii, 
note, caete împrăștiete în toate părţile, îmbrăcat în halatul 
lui cu dungi albastre, cu târâiţii în picioare, cu o prostire 
albă pusă în patru în jurul gâtului pentru sudoare, gros şi 
greoiu precum eră, când se vedeă așa prins fără veste de 
noi, se 'nroşeă la faţă si oare-cum se ruşină. 

— Iracu de mine! m’ati găsit si Dumneavoastră aga ca 
pe un prost, ne răspundeă el începând a râde, că tot-prost 
îs ieu de-acasă de la mama din Humulești. Nu puteam să 
mă îmbrac gi eu, vai de mine? Da ian mă rog poftiti în 
casă coleă. Să vă aducă niște apuşoară rece. Ruxandăăă-i! 
Ruxandăăă-i! ian dă fugulita si adi apă rece. Poftiti mă 
rog în casă. 

— Da las' moş Creangă, că stăm bine şi'n cerdac, răs- 
pundeam noi cu toţii într'un glas. 

— In cerdac? D'apoi ce să vedeţi de acoleă? Dealul Ci- 
ricului îi chel ca si 'n palmă la bunicul. 

— Da cu sănătatea cum mergi, moş Creangă? 

— Mulţămesc, tot mai bine: stupesc în barbă si trag 
oghealul cu dinţii. 

Si aşa o duceam la dânsul tot într'un râs şi veselie. Si, 
doamne, multe ne mai spuneă mos Creangă: 

— Când eram diacon, ne istoriseă el, mam dus şi eu 
odată la teatru, la Cristofor Columb. Mitropolitul m'a oprit 

de slujbă si atunci m'am dus a doua oară. M’a oprit să mă 
duc la biserică, da la teatru ba. 

— Haideţi în Târguşor, ne sfătuim noi cu Eminescu 
intr’o zi, la unul Țâru. Acolo erau vișine bune. Ne-am dus 
și ne-a făcut o friptură de porc într'un hârb de ceaun, ne-a 
adus câte o garafă, două de vin si numai iată că Și vine 
un dascal de la Ziua Crucii, căruia îi era bolnav un copil 
si se plânge la noi că nu știe ce să-i facă. Eminescu îi scrie 
o scrisorica și-l trimete la doftorul Tauzig. Tauzig cum a 
văzut copilul, a înțeles că tatăl copilului e dascal şi copilul 
mâncând lacom la colaci i sa lipit matele şi de aceea erà 
bolnav. Patru copii îi murise dascalului din pricina colacilor. 

Când mai mântuiam din vorbă ne aninam de mâţele lui 
moș Creangă, căci Creangă aveă unsprezece mati ce stăteau 
veșnic pe lângă dânsul. 

— Da pe asta cum o cheamă, mog Creangă? 

— Tita. 

— Da pe astalalta. 

— Sita, pe ceea Florica, pe ceealaltă Fursica; pe mo- 
tanul cela Taca, pe celalt Suru; el saracu sare pe clampa 
ușei şi o deschide de o dată! pe celalt Ghiţă si asa până la 
unsprezece mâţi. 

Altă dată când ne duceam la dânsul ne întâmpină cu 
aceste vorbe: 

— Apoi din văile ieste mi-i ruşine, dacă m'a vedea un 
om. Cine ştie ce-a zice, a zice că sunt bat, sau cine ştie ce. 

Creangă sufereă de epilepsie, boală pe care o avusese și 
mama lui timp de vre-o zece ani, dar de care se vindecase. 
Adese-ori ne spunea el: 

| Prefaţă la poveştile mele 


Iubite cetitoriu, 
Multe prostii či fi cetit, de când eşti. Ceteşte rogu-te 


şi ceste şi unde-i vede că nu-ţi vin la socoteală, ie pana în 
mand şi dă şi tu alt ceva mai bun la ivală. 


Căci eu atâta mam priceput şi atâta am făcut. 


a ae 


Reproducem acest autograf al lui |. Creangă, destinat ca prefață la poveştile 


lui, şi din care cititorul își poate ușor da seama de humorul firesc al marelui 
povestitor. 


Autoriul, 

— De la Harap Alb?) douăsprezece zile nu am iesit din 
bojdeuca asta; a venit împăratul rusesc, si atunci mi-a venit 
un fum pe nas. 

De atunci boala se 'ntăreă pe zi ce mergeă şi acum în 
timpul din urmă atacurile de epilepsie îi veniau câte de 
două, trei ori pe zi, dar Creangă nu se descurajă, eră tot 
vesel și guraliv, însă acum când îţi povesteă cevă, par'că 
eră mai întunecat la minte și mai stâns la vorbă. Câte odată 
ziceă el singur: 

— De-acu nu-i mult pân' departe. 

Ochii lui nu mai străluceau ca altă dată, par'că era 
obosit, o gălbeneală îi acoperise fata, o slăbăciune îi stă- 
pâneă trupul. Din zi în zi atacurile se îndesau, din zi în zi 
se perdeă mai tare, până în ziua de.31 Dechemvrie 1889 când 
un atac puternic îi rupse pentru vecie firul vietei si târî în 
țărnă rece pe cel mai mare prozator roman, pe cel mai 
temeinic prieten, pe cel mai curat si neprihănit român. 

Cine ar fi în stare azi să poată încheiă în câteva rân- 
duri atâta poezie, atâta spirit, atâta originalitate, cât avea 
Creangă. 

Născut din popor, traitor la tara, deprins în obiceiurile 
si datinele ţăranului, din fire istet si mucalit, numai el a 
fost în stare să înțelenească pentru vecie icoana ţăranului 
sfătos şi glumet, când poetic şi plin de jale în povestirile 
întâmplărilor din vieata lui, când hazliu şi luător in râs 
pentru tot ce eră, străin, pentru tot ce eră targovat. 

Când ne-am despărţit de dânsul pentru cea din urmă 
oară, ne-a petrecut până la portiţă cu cuvintele aceste: 

— Cu bine şi sănătate, şi de-acu într'o mie de ani bejănie. 


1) Pe când scrieă povestea lui Harap Alb. 

AMINTIRI DIN COPILARIE 


Dompnisoarei Lfioia) M(aiorescu) 


1), 


Scoala din Humulești, — Păriaţii, — Bunicul 
David Creangă din Ardeal,—Scoala lui Alecu 
Bak din Broșteni, — Irinuca,—Intoarcerea la 
Bunica Nastasia, 


Si câteodată şi-mi aduc aminte ce vremi si ce oa- 
meni mai erau în părţile noastre, pe când începusem și eu, 
dragalita-Doamne, a mă râdica băeţaş la casa părinţilor mei, 
în satul Humulești, din târg drept peste apa Neamţului; 
sat mare şi vesel, împărţit în trei părţi, care se ţin tot de 
una: Vatra Satului, Delenii si Bejenii. S’apoi Humulestii si 
pe vreme aceea nu erau numai aga, un sat de oameni fără 
căpătâiu, ci sat vechiu răzășesc, întemeet în toată puterea 
cuvântului: cu gospodari tot unul si unul, cu flăcăi voinici 
și fete mândre, care ştiau a învârti şi hora, dar şi suveica 2 
de vuia satul de vatale în toate părţile; cu biserică fru- 


1) Tipărit întâia oară în „Conv. Lit.“, anul XIV (1881) pag. 365, apoi în Timpul din 11 
lanuarie 1881. 


2) In „Conv. Lit.“ e astfel: „Cari pe lângă horă, știau a învârti Şi suveica”. Indreptarea 
sa făcut de Creangă. 

moasa si niste preoti si dascali Și poporani) ca aceia, de 
făceau mare cinste satului lor. Și părintele Ioan de sub deal, 
Doamne, ce om vrednic si cu bunătate mai era! Prin în- 
demnul său, ce mai de pomi s'au pus in ţinterim, care era 
îngrădit cu zăplas de bârne, streşinit cu șindilă, şi ce chilie 
durată s'a făcut la poarta bisericii, pentru școală; S’apoi să 
fi văzut pe neobositul părinte cum umblă prin sat din casă 
în casă, împreună cu bădiţa Vasile a Ilioaiei, dascălul bise- 
ricii, un holteiu zdravăn, frumos Si 
voinic, şi sfătuiă pe oameni, să-şi dee 
copiii la învăţătură. Si unde nu s'au 
adunat o mulţime de băeţi si fete la 
școală, între cari eram și eu, un 
băiet prizărit, rusinos şi fricos şi de 
umbra mea. 

Si cea dintâiu şcolăriță a fost în- 
săși Smărăndița popii, o sgâtie de 
copilă ageră la minte şi asa de sili- 

Vasile a llioaiei toare, de întreceă mai pe toţi băeţii 

şi din carte, dar și din nebunii. 

Insă părintele mai în toată ziua da pe la școală si vedea ce 

se petrece... Și ne pomenim intr’una din zile că părintele 

vine la școală si ne aduce un scaun nou si lung, si după 

ce-a întrebat pe dascăl, care cum ne purtăm, a stat puţin 

pe gânduri, apoi a pus nume scaunului: „Calul Bălan“, si 
l-a lăsat în şcoală. 

In altă zi ne trezim că iar vine părintele la scoala cu mos 
Fotea, cojocarul satului, care ne aduce dar de scoala nouă 


1) Cuvintele „și poporani“... introduse întâia oară in ediția de lași, după îndreptarea lui 
Creangă, 

. $i părintele îi pune nume „Sfântul Nicolai“ 


un drăguţ de biciuşor de curele, împletit frumos; si părin- 
tele îi pune nume „Sfântul Nicolai“, după cum este si hra- 
mul bisericii din Humulești... Apoi pofteşte pe moş Fotea, 
că dacă i-or mai pica ceva curele bune, să mai facă așa din 
când in când câte unul, şi ceva mai grosut dacă se poate... 
Badita Vasile a zâmbit atunci, iară noi scolarii am rămas 
cu ochii holbati unii la alţii. Si a pus părintele pravilă si 
a zis: că în toată Sâmbăta să se procitească b&etii si fetele, 
adică să asculte dascălul pe fiecare de tot ce-a învăţat peste 
săptămână; si câte greşeli va face să i le însemne cu căr- 
bune pe ceva, iar la urma urmelor, de fiecare greşeală să-i 
ardă scolarului câte un Sfânt-Nicolai. Atunci copila părin- 
telui, cum era sprintara și plină de incuri, a bufnit de râs. 
Păcatul ei, sărmana! — Ja poftim de încalecă pe 
Bălan, jupâneasă, zise părintele de tot posomorit, 
să facem pocinog sfântului Nicolai cel din cuiu. 
Si, cu toată stăruința lui Moş Fotea si a lui Bădiţa 
Vasile, Smărăndiţa a mâncat papara și pe urmă 
sedea cu mânile la ochi și plângea ca o mi- 
reasă, de săriă cămeşa depe dânsa. Noi, când am 
văzut asta, am rămas inlemniti. Iar părintele, ba 
$ azi, ba mâne, aducând pitaci şi colaci din biserică 
Smărăndița a împărţit la fiecare, de ne-a îmblânzit și treaba 
mergea strună; băieţii schimbau tabla în toate zilele, $i 
Sâmbăta, procitanie. 

Nu-i vorbă, că noi tot ne făceam felul, aga, câte-odată; 
căci din băţul în care eră aşezată fila cu cruce-ajută și bu- 
chile scrise de bădița Vasile pentru fiecare, am ajuns la 
trătaji, de la trătaji la ceaslov, s’apoi dă, Doamne, bine! In 
lipsa părintelui si dascălului intram in tintirim, tineam 


32 


ceaslovul deschis, si cum erau filele cam unse, trăgeau 
muștele și bondarii la ele si când clămpăneam ceaslovul, 
câte zece, douzeci de suflete prăpădeam deodată; potop era 
pe capul mustelor! Intr'una din zile ce-i vine părintelui, ne 
caută ceasloavele, și când le vede așa sângerate cum erau, 
își pune mânile în cap de năcaz. Si cum află pricina, în- 

cepe a ne pofti pe fiecare la Bălan, si a ne mângâia cu 
sfântul Ierarh Nicolai pentru durerile cuvioaselor muşte 
şi ale cuviosilor bondari, cari din pricina noastră au pătimit. 
Nu trece mult după asta si intr’o zi prin luna lui Mai, aproape 
de Mosi, îndeamnă păcatul pe badita Vasile tântul, că mai 
bine nu i-oiu zice, să puie pe unul, Nic’a lui Costache, să 
mă procitească. Nică, băiet mai mare şi înaintat la învăță- 
tură până la genunchiul broastei, erà sfădit cu mine din 
pricina Smărăndiței popii, căreia, cu toată părerea mea de 

rău, i-am tras într'o zi o bleandă, pentru că nu-mi da pace 
să prind muște... Şi Nică începe să mă asculte; şi mă ascultă 
el; și mă ascultă, și unde nu s'apucă de însemnat la greşeli 
cu ghiotura pe o draniţă: una, două, trei, până la douăzeci- 
șinouă. Măi!!! s'a trecut de saga, zic eu, în gândul meu; 
încă nu m'a gătit de ascultat si câte au să mai fie! Şi unde 
n'a început a mi se face negru pe dinaintea ochilor şi a 
tremură de mânios... Hi, ei! acu-i acu. Ce-i de făcut, măi 
Nică? îmi zic eu, în mine. Si mă uitam pe furiş la uşa 
mântuirii si tot scăpăram din picioare, așteptând cu neas- 
tâmpăr să vie un lainic de școlar de afară, căci eră poruncă, 
să nu ieşim câte doi deodată; şi-mi crăpă măseaua'n gură, 
când vedeam că nu mai vine, să mă scutese de călăria lui 
Bălan si de blagoslovenia lui Nicolai, făcătorul de vânătăi. 
Dar adevăratul Sfânt-Nicolai se vede că a știut de ştirea 
mea, că numai iaca ce intră afurisitul de băiet, în școală. 
Atunci eu, cu voie, fără voie, plec spre ușă, ies răpede și 
nu mă mai încurc prin prejurul şcoalei, ci o ieu la sănă- 
toasa spre casă. Și când mă uit înnapoi, doi hojmalăi se si 
luase după mine; si unde nu încep a fugi de-mi scăpărau 
picioarele; si trec pe lângă casa noastră, si nu întru acasă, 
ci cotigesc în stânga si întru în ograda unui megies al 
nostru; şi din ogradă, în ocol; si din ocol, în grădina cu 
papusoi, cari erau chiar atunci prasiti de-al doilea; si băieții, 
după mine! Si, până să mă ajungă, eu, de frică, cine știe 
cum am izbutit de m'am îngropat în tarna, la rădăcina unui 
papusoiu. Şi Nic'a lui Costache, dușmanul meu, si cu Toader 
a Catincăi, alt hojmalău, au trecut pe lângă mine vorbind 
cu mare ciudă; şi se vede că i-a orbit Dumnezeu, de nu 
m'au putut găbui. Si dela o vreme nemai auzind nici o fos- 

A doua zi insă, a venit părintele pe la noi. . 


nitură de păpușoi, nici o scurmătură, de găină, am ţâşnit 
odată cu tarna’n cap și tiva la mama acasă; și am început a-i 
spune cu lacrămi, că nu mai mă duc la școală măcar să 
știu bine că mor omorî. A doua zi însă, a venit părintele 
pe la noi, sa înţeles cu tata, m'au luat ei cu binişorul şi 
m'au dus iar la școală. Că dă, e păcat să rămâi fără leac 
de învăţătură, ziceă părintele, doar ai trecut de buchelu- 
deazla si bucheritazdra: eşti acum la ceaslov si mâne-poi- 
mâne ai să treci la psaltire, care este cheia tuturor învă- 
țăturilor si, mai ştii cum vine vremea, poate să te faci Şi 
popă aici, la biserica sfântului Nicolai, că eu pentru voi 
mă strădănuiesc. Am o singură fată s’oiu vedeă eu, pe cine 
mi-oiu alege de ginere. 

Hei, hei! când aud eu de popă și de Smărăndiţa popii, 
las muștele în pace şi-mi ieu alte gânduri, alte măsuri: 
încep a mă da si la scris, si la făcut cădelniţa în biserică, 
și la ţinut isonul, de par'că eram băet. Și părintele mă iè 
la dragoste, și Smărăndiţa începe din când în când a mă 
fură cu ochiul, și bidita Vasile mă pune să ascult pe alţii, 
și altă făină se macină acum la moară. Nic'a lui Costache, 
cel răgușit, balcâz și răutăcios, nu mai aveă stăpânire 
asupra mea. 

Dar nu-i cum gândește omul, ci-i cum vreă Domnul. 
Intr'una din zile, si chiar în ziua de Sfântul Foca, scoate 
vornicul din sat pe oameni la o clacă de dres drumul. Se 
ziceă că are să treacă Vodă pe acolo spre mănăstiri. Si bă- 
dita Vasile, mare ce lucră! Hai si noi, măi băieţi, să dăm 
ajutor la drum, să nu zică Vodă, când a trece pe aici, că 
satul nostru e mai leneș decât alte sate. Si ne luăm noi 
dela școală și ne ducem cu toţii. Și, cari săpau cu cazma- 

lele, cari cărau cu taraboantele, cari cu căruțele, cari cu 
covatile ; insfarsit lucrau oamenii cu tragere de inimă. Iar 
vornicul Nic'a Petricăi, cu pasnicul, vătămanul şi câţiva 
nespalati de mazili se purtau printre oameni de colo până 
colo; şi când deodată numai iaca vedem în prund câţiva 
oameni clae peste grămadă și unul din ei mugind puternic. 
Ce să fie acolo? ziceau oamenii, alergând care de care din 
toate partite. 

Pe badita Vasile îl prinsese la oaste cu arcanul, îl cet- 
luiau acum zdravăn și-l puneau în cătuşi să-l trimeată la 
Piatra... Iaca pentruce scosese atunci vornicul oamenii la 
clacă. Asa cu amăgele se prindeau pe vremea aceea flăcăii 
la oaste... Afurisită priveliște mai fu siasta! Flăcăii ceilalţi, 
pedată s'au făcut nevăzuţi, iară noi copii ne-am întors 
plângând pe la casele noastre. — Afurisit să fie câneriul 
de vornic şi cum au ars el inima unei mame, asa să-i ardă 
inima Sfântul Foca de astăzi, lui si tuturor părtaşilor săi— 
blăstămau femeile din sat cu lacrămi de foc în toate păr- 
tile. Jar mama lui bădița Vasile îşi petrecea băetul la Pia- 
tra, bocindu-l ca pe un mort! — Las’, mamă, că lumea asta 
nu-i numai cât se vede cu ochii, ziceă bădiţa Vasile mân- 
gâind-o; şi în oaste trăește omul bine, dacă este vrednic. 
Ostean a fost și Sfântul Gheorghe si Sfântul Dimitrie si 
alti sfinţi mucenici, cari au pătimit pentru dragostea lui 
Hristos, măcar de-am fi şi noi ca dânşii! 

Ei, ei! pe badita Vasile l-am pierdut; s'a dus unde i-a 
fost scris. Și părintele Ioan umblă acum cu pletele în vânt, 
să găsească alt dascăl, dar n'a mai găsit un badita Vasile: 
cuminte, harnic si ruginos ca o fată mare. Era în sat Și 
dascălul Iordache, fârnâitul dela strana mare, dar ce ti-i bun? 

Știă si el glasurile pe din afară de biserică, nu-i vorbă; 
dar clămpăniă de bătrân ce eră; s’apoi mai avea şi darul 
suptului... Așa dar şcoala a rămas pustie pentru o bucată 
de vreme şi câţiva dintre noi, cari ne tineam de părintele 
Ioan, calea-valea; biserica deschide pe om. Duminecile bâ- 
zâiam la strană si harsti! câte-un colac! Si când veneau 
cele două ajunuri, câte treizeci, patruzeci de băieţi fugeam 
înnaintea popii de rupeam omătul dela o casă la alta; şi la 
Crăciun nechezam ca mânzii, iar la Bobotează strigam 
chiraleisa, de clocoteă satul. Și când ajungeă popa, noi ne 
așezam în două rânduri și-i deschideam calea, iară el îşi 
trăgeà barba si ziceà cu mândrie cătră gazdă: 

— Aiştia-s mânzii popi, fiiule. Nişte zile mari ca aceste 
le aşteaptă și ei cu mare bucurie tot anul. Gătitu-le-aţi ceva 
bob fiert, găluşte, turte cu julfă 1) și vărzare ? 

— Gătit cinstite părinte ; poftiti de ne blagosloviti casa 
și masa, și poftim de mai sedeti să ne sad& petitorii. 

Când auziam noi de masă, tăbăram pe dânsa s’apoi atine-te 
gură. Vorba ceea: 


De plăcinte râde gura ; 
De vărzare, si mai tare. 


Ce să faci, că doar numai de două ori pe an este ajunul? 
Ba la un loc, mi-aduc aminte, ne-am grămădit aşa de tare 
și am răsturnat masa omului cu bucate cu tot în mijlocul 
casei, de i-am dogorit obrazul părintelui de rușine. Dar el 
tot cu bunătate : 

— De unde nu-i, de-acolo nu se varsă, fiilor, însă mai 
multă băgare de samă nu strică ! 


1) Cuvintele „turte cu julfă“, adause in ed. Iași, după îndreptările lui Creangă. 

tare să toarcă'n furc 

insă era 


Mama 


Apoi la hramul bisericii se tinea praznicul câte-o săptă- 
mână încheiată, si numai să fi avut pântece, unde să pui 
coliva şi bucatele, atât de multe erau. Și dascăli şi popi 
și vlădici gi de tot soiul de oameni din toate părțile, se 
adunau la hranul bisericii din Humulești; si toţi ieșeau 
mulțămiți. Ba si pe la casele oamenilor se ospătau o mul- 
time de străini. Si mama, Dumnezeu s’o ierte, strașnic se 
mai bucură, când se întâmplau oaspeţi la casa noastră si 
aveă prilej să-și împartă pânea cu dânșii. 

— Ori mi-or da feciorii după moarte de pomană, ori 
ba, mai bine să-mi dau eu, cu mâna mea. Că ori cum ar fi, 
tot îs mai aproape dinții decât părinții. S'au văzut de acestea ! 

Si când învăţam eu la şcoală, mama învățà cu mine 
acasă si citià acum la ceaslov, la psaltire şi Alexandria, 
mai bine de cât mine; și se bucură grozav când vedea că 
mă trag la carte. 

Din parte tatei, care ades îmi ziceă în bătae de joc: 


Logofete, brânză în cuiu, 

Lapte acru ’n călămări, 

Chiu si vai prin buzunări! 
puteam să rămân cum eră mai bine: „Nic a lui Ștefan a 
Petrei“, om de treabă și gospodar în Humuleşti. Vorba ceea : 


Decât codas în oraş, 
Mai bine ?n satul tău fruntaș 


Mama însă eră în stare să toarcă'n furcă si să învăţ mai 
departe. Și tot cihăiă mama pe tata să mă mai dee undeva 
la școală, căci auzise ea spuind la biserică în Paremii că 
omul învăţat, înţelept va fi, si pe cel neînvățat slugă-l 
va avea. 

Si afară de aceasta, babele care trag pe fundul sitei in 
41 de bobi, toţi zodierii si cărturăresile pe la care căutase 
pentru mine, si femeile bisericoase din sat fi bagase mamei 
o mulțime de bazaconii in cap, care de care mai ciudate: ba 
că am să petrec între oameni mari; ba că-s plin de noroc, 
ca broasca de păr; ba că am un glas de înger ṣi multe altele 
minunăţii; încât mama, în slăbăciunea ei pentru mine, 
ajunsese a crede că am să ies un al doilea Cucuzel, podoaba 
creştinătăţii, care scoteă lacrămi din orice inimă împietrită, 
adună lumeă depe lume în pustiul codrilor şi veseliă întreaga 
făptură cu viersul său. 

— Doamne, mai femee, Doamne, mult& minte-ti mai 
trebue, ziceă tata, văzând-o aga de ahotnică pentru mine. 
Dac'ar fi să iasă toţi învăţaţi, după cum socoti tu, n'ar mai 
aveă cine să ne tragă ciubotele. N'ai auzit că unul, ci-că 
să dus bou la Paris, unde-a fi acolo, şi a venit vacă? Oare 
Grigore a lui Petre Lucăi dela noi din sat, pe la ce şcoli a 
învăţat, de știe a spune atâtea bongoase şi conăcăria pe la 
nunți? Nu vezi tu, că dacă nu-i glagore'n cap, nu-i si 
pace bună? 

— Aga a fi, na fi aşa, zise mama, vreu să-mi fac băetul 
popă, ce ai tu? 

— Numai decât popă, zise tata. Auzi măi! Nu-l vezi că-i 
o tigoare de băet, cobăit și leneș, de n'are păreche. Dimi- 
neata până-l scoli iti stupești sufletul. Cum îl scoli, cere de 
mâncare. Cât îi mic, prinde muște cu ceaslovul şi toată 
ziulica bate prundurile după scăldat, în loc să pască cei 
cârlani si să-mi dee ajutor la trebi, după cât îlajută puterea. 
larna pe ghiata si la săniuș. Tu cu şcoala ta, l-ai deprins 
cu nărav. Când wa face mai mărișor, are să 'nceapă ai mirosi 

a catrinfé si cu astă rânduială n'am să am folos de el 
niciodată. 

Și, dupăcum am cinste a vă spune, multă vorbă s'a făcut 
între tata și mama pentru mine, până ce a venit în vara 
aceea, pela August, și cinstita holeră dela 48; si a început 
a seceră prin Humulești, în dreapta și 'n stânga de se auzih 
numai chiu și vai în toate părţile. Și eu, neastâmpărat cum 
eram, ba ieșiam la pârlaz, când treceă cu mortul pe la 
poarta noastră, şi-l boscorodiam cu cimilitura: 


Chiţigae, gae, ce ai in tigae ? 

Papa puilor duc în valea socilor. 

Ferice de gangur, că șede întrun vârf de soc 
Si se roagă rugului, si se ’nchină cucului, 
Nici pentru mine, nici pentru tine; 

Ci pentru budihacea dela groapă, 

Să-i dai vacă de vacă și doi boi să tacă. 


ba îl petreceam până la biserică Si apoi veniam acasă cu 
sânul încărcat de covrigi, mere turture, nuci poleite, ros- 
cove şi smochine din pomul mortului, de se încruciau 
tata și mama, când mă vedeau cu dânsele. Și, ca să mă scape 
de belea, m'au trimes la stână în dumbrava Agapiei, lângă 
podul Cără-Giţei, unde erau și oile noastre, să şed acolo 
până s'a mai potoli boliștea; însă peste noapte a si dat ho- 
lera peste mine; şi ma frământat, si ma zgârcit cârcel, 
şi-mi ardea sufletul în mine de sete ; Şi ciobanii şi baciul 
habar n'aveau de asta; numai se întorceau pe ceea parte 
în tipetele mele şi horăiau mereu. lară eu mă târâiam cum 
puteam până la fântână, în dosul stânei, si pe nimică pe 
ceas beam câte-un cofăiel întreg de apă; pot zice că în 
noaptea aceea la fântână mi-a fost masul și n'am închis 

ochii, nici cât ai scăpără din amnar. Abia despre ziuă sa 
îndurat Vasile Bordeianu, strungarul nostru, de sa dus în 
Humulești, cale de două ceasuri cu piciorul si a înștiințat 
pe tata de a venit cu căruța si m'a luat acasă. Și pe drum 
necontenit ceream apă, iar tata mă amână cu momele dela 
o fântână la alta, până a dat Dumnezeu de am ajuns în 
Humulești. Si când colo, doftorii satului; moș Vasile Țan- 
dură si altul, nu-mi aduc aminte, erau la noi acasă si 
prăjeau pe foc într'un ceaun mare nişte hostine cu său; si 
dupăce mi-au tras o frecătură bună cu oţet de leustean, 
mi-aduc aminte ca acum, au întins hostinele fierbincioare 
pe o pânzătură si mau infasat cu ele peste tot, ca pe un 
copil; si nu pot sti cât a fi trecut la mijloc, pânăce am 
adormit mort si de-abia a doua zi, pela toacă, mam trezit 
sănătos, ca toţi sănătoşii: Dumnezeu să odihnească pe moş 
Țandură si tovarășul său! Si vorba ceea: „Lucrul rău nu 
piere cu una cu două“. Până'n sară am si colindat mai tot 
satul; ba si pe la scăldat am tras o raită cu prietenul meu 
Chiriac a lui Goian, un lainic şi un pierdevară ca şi mine. 
Dar tata nu mi-a mai zis atunci nimică; m’a lăsat în voia 
mea pentru o bucată de vreme. 

Peste iarnă, mama iar s'a pus pe capul tatei, să mă dee 
undeva la școală. Dar tata spuneă că nu mai are bani de 
dat pentru mine. 

— Lui dascălul Vasile a Vasilcăi plătiam numai câte 
un sorocovat pe lună. lar postoronca de dascălul Simion 
Fosa din Tutueni, numai pentrucă vorbeşte mai în tâlcuri 
decât alţii și sfârcâește toată ziua la tabac, cere câte trei 
husăși pe lună; auzi vorbă? Nu face băetul ista atâţia hu- 
Sasi cu straie cu tot, câţi am dat eu pentru dânsul până acum! 

Cand a mai auzit mama Și asta, s'a făcut foc. 

— Sărmane omule? Dacă nu Ştii boabă de carte, cum ai 
să mă înţelegi? Cand tragi sorocovetii la musteaţă, de ce 
nu te olicdesti atâta? Petre Todosiicăi, cragmarul nostru, 
așă-i că ţi-a mâncat nouă sute de lei; Vasile Roibu din 
Bejeni, mai pe-atatia: şi alții, câţi? Ruștei lui Valică si 
Măriucăi lui Onofreiu, găseşti să le dai Şi să le răzdai? 
Știu eu? să nu crezi că doarme Smaranda, dormire-ai som- 
nul de veci, să dormi! Și pentru băet mai de unde da? Măi 
omule, măi! Ai să te duci în fundul iadului Și n’are să aibă cine 
te scoate, dacă nu te-i sili să-ţi faci un băet popă. De spo- 
vedanie fugi ca dracul de tămâie. La biserică mergi din 
Paști în Paşti. Asa cauţi tu de suflet? 

— Ian taci, măi femeie, că biserica-i în inima omului ; 
Și dacă voiu muri tot la biserică am să sed, zise tata; nu 
mai face si tu atâta vorbă, ca fariseul 
cel fatarnic. Bate-te mai bine cu mana 
peste gura si zi ca vamesul: „Doamne, 
milostiv fii mie păcătoasei, care-mi 
tot îmbălorez gura pebărbat degeaba“. 

Insfarsit, cât s’a bălăbănit mama, 
cutata, din pricina mea, tot pe-a mamei 
a rămas; căci într'o Duminică prin 
a cârneleaga, a venit tatălmamei, bu- 

| "| ad nicul meu, David Creangă din Pipirig, 
| f la noi, şi văzând cearta iscată între 
David Creangă. tata si mama din pricina mea, a zis: 

— Las’, măi Stefane si Smărănducă, nu vă mai ingrijiti 
atâta, că azi e Duminică, mâne Lunisi zi de târg, dar Marţi 
de-om ajunge cu sănătate, am să ieu nepotul cu mine şi 

am să-l duc la Broșteni cu Dumitru al meu, la profesorul 
Nicolai Nanu dela scoala lui Balos, şi-ţi vede voi ce-a scoate 
el din băet, că de ceilalţi baeti ai mei, Vasile si Gheorghe, 
am rămas tare mulțămit, cât au învăţat acolo. De douăzeci 
şi mai bine de ani, decând port vornicia în Pipirig, am 
dus-o cam anevoe numai cu răbușul. Ce folos că citesc orice 
carte bisericească, dacă nu știi a însemnă măcar catusi de 
cât, e greu. Insă decând mi-au venit băeţii dela învățătură 
îmi tin socoteala ban cu ban si huzuresc de bine; acum zic 
şi eu, că poţi duce vornicia pe viata, fără să te simţi. 
Zău, mare pomană şi-a mai făcut Alecu Balos cu scoala 
ceea a lui, cine vreă să înțeleagă; si, Doamne, peste ce 
profesor înţelept și iscusit a dat? Aşa vorbește de blând 
şi primeşte cu bunătate pe fiecare, de ti-i mai mare 
dragul să te duci la el. Ferice de părinţii cari l-au 
născut, că bun suflet de om este, n'am ce zice. Si 
mai ales pentru noi țăranii munteni este o mare 
facere de bine! Când am venit eu cu tata şi cu fraţii mei 
Petrea si Alexandru!) si Nică din Ardeal în Pipirig, acum 
gasezeci de ani trecuţi, unde se pomeniau școli ca a lui 
Balog in Moldova? Doar la Iași să fi fost aşa ceva si la 
mănăstirea Neamţului, pe vremea lui Mitropolitul Iacob, 
care eră oleacă de cimotie cu noi, depe Ciubuc Clopotarul 
dela mănăstirea Neamţului, bunicul mâne-ta, Smarandă, al 
cărui nume stă scris şi astăzi pe clopotul bisericii din Pi- 
pirig. Ciubuc Clopotarul tot din Ardeal știă puţină carte, 
ca și mine; și apoi a pribegit de-acolo, ca si noi; sa tras 
cu bucatele încoace ca si mos Dediu din vânători şi alti 
mocani, din pricina păpistășiei mai mult, pe cât ştiu eu; şi 
atât eră de cuprins, de sau umplut munţii: Halăuca, Piatra 


1) „Şi Vasile“ e în „Convorbiri“, 

lui Iepure, Barnariul, Cotnărelul şi Boampele până dincolo 
peste Pătru Vodă, de turmele şi tamazlâcurile lui. Si se 
pomenește că Ciubuc eră om de omenie: fiecare oaspe ce 
tragea la odaia lui eră primit cu dragă inimă și ospătat cu 
indestulare. Și se dusese vestea în toate părţile despre bună- 
tatea și bogăţia sa. Până și Vodă ci-c’ar fi tras odată în 
gazdă la Ciubuc; si intrebandu-l cu cine mai ţine atâta amar 
de bucate, el ar fi răspuns: „Cu cei slabi de minte Și tari 
de vârtute, Măria Ta” Atunci Vodă nu s'a putut stăpâni de 
mirare, spuind: „la asta-i om zic şi eu; de-ar fi mulţi ca 
dânsul în domnia mea, puţină lipsă ar duce tara la nevoi!“ 
Si la bătut Vodă cu mâna pe umăr, zicându-i: 

— Mosule, să știi că de azi înainte ești omul meu, și la 
domnie ti-i deschisă ușa oricând. 

Și de-atunci i-a mers lui Ciubuc numele de „omul lui 
Vodă“; încât si până astăzi, un deal în partea despre Plo- 
tunul, unde eră mai mult aşezarea lui Ciubuc se cheamă 
„Dealul Omului“, 

Pe acest deal, Smarandă am fugit în vremea zaverei cu 
mă-ta, cu tine şi cu frate-tău Ioan, de frica unei cete de 
Turci, care se bătuse chiar atunci cu volintirii la Secu, şi 
apoi se îndreptară spre Pipirig după jefuit; iar pe soră-ta 
Mariuca'), de grăbiţi ce-am fost, o uitasem acasă, pe prispă 
în albiuta. Şi mă-ta, când a dat de copilă că nu-i, a început 
a-și smulge părul din cap $i a o boci înnădușit, zicând: 

— Vai de mine şi de mine, copila mea au străpuns-o 
Turcii! 

Eu însă m'am suit în vârful unui brad și cum am;văzut 
că apucă Turcii spre Plotunul, m'am asvârlit fără sine pe 


1) Şters ,Mariucaé si indreptat de Creangă: „loana“ („Şezătoarea“). 

părul unui cal, am alergat acasă, si când colo, am găsit 
copila teafără ; însă răsturnată cu albiuta de niște porci, cari 
grohăiau împrejurul ei, cât pe ce s'o rupă. lar pe la capătul 
albiutei am găsit câteva rubiele, puse de Turci —se vede — 
la capul copilei. Atunci am luat copila şi de bucurie nici 
nu ştiu când am ajuns cu dânsa la mă-ta, în Dealul Omului. 
Și după ce mi-am venit puţin în sine, am zis și eu în amă- 
răciune, ca multi înainte de mine: Cei cari mau copii, nu 
ştiu ce-i năcazul. Bună minte mai au unii în felul acesta 
de nu se însoară. Si unul dintre aceştia a fost şi Ciubuc 
mocanul, care neavând femeie nici copii, ce i-a venit mai 
târziu, de evlavia cea multă ce aveă, sau din alte împreju- 
rări, a închinat toată averea sa mănăstirii Neamţului și el 
Sa călugărit mai cu toţi haidăii lui, făcând multe pomeniri 
cât a fost în viaţă; iar astăzi petrece în liniște lângă zidurile 
mănăstirii, Dumnezeu să-l ierte şi să-l odihnească întru 
împărăţia cerească! Căci şi noi, ca mâne avem a ne duce 
acolo! Asa-i că voi habar n’aveti de toate aceste, de nu v'aş 
fi spus eu, zise bunicul oftând. 

— Nu-i rău, măi Stefane, să ştie si băietul tău oleacă de 
carte, nu numai decât pentru popie, cum chitește Smaranda; 
că si popia are multe năcăfale, e greu de purtat. Si decât 
n'a fi cum se cade, mai bine să nu fie. Dar cartea îţi aduce 
şi oarecare mângâiere. Eu să nu fi știut a ceti, demult asi fi 
înnebunit, câte am avut pe capul meu. Insă deschid Vieţile 
Sfinţilor și văd atâtea şi atâtea, şi zic: — Doamne, multă 
răbdare ai dat aleşilor tăi. Ale noastre sunt flori la ureche, 
pelângă cele ce spune în cărţi. Sapoi să fie cinevă de tot 
bou, încă nu este bine. Din cărţi culegi multă înţelepciune; 
și la dreptul vorbind, nu eşti numai așa, o vacă de muls pentru 

fiecare. Băietul văd că are tiere de minte; și numai după cât 
a învăţat, cântă si citește cât se poate de bine. 

De aceste și altele ca aceste a vorbit bunicul David cu 
mama și cu tata, mai toată noaptea, Duminică spre Luni şi 
Luni spre Marti; căci la noi mâneă când veneă din Pipirig 
la târg, să-şi cumpere cele trebuitoare. 

Iar Marti, des-dimineaţă, puse tarnitele si desagi pe cai 
și legându-i frumusel cu căpăstrul: pe cel de-al doilea de 

coada celui întâiu, pe cel de-al treilea de coada celui al 
doilea, pe cel de-al patrulea de coada celui al treilea, cum 
îi leagă muntenii, a zis: 

— Ei, mai Stefane si Smărănducă, mai ramaneti cu 
sănătate, că eu m'am dusu-m’am’); hai, nepoate, gata esti? 

— Gata, bunicule, haidem!, zisei năcăjindu-mă cu niște 
costite de porc afumate si cu niște cârnaţi fripti, ce mi-i 
pusete mama dinainte. Si luându-mi rămas bun dela părinți, 
am purces cu bunicul spre Pipirig. Şi eră un puiu de ger 
în dimineaţa aceea, de crăpau lemnele. Şi din sus de Vână- 
tori, cum treceam puntea peste apa Neamţului, bunicul în 
urmă cu caii de căpăstru și eu înnainte, mi-au lunecat ciu- 
botele și am căzut în Ozana?) cât mi ti-i băietul! Noroc de 
bunicul. — Si scroambele ieste a voastre îs pocite, zise el, 
scoțându-mă răpede, murat până la piele si îngheţat hat 
bine, căci năboise apa in toate părţile. Si iute mi-a scos 
ciubotele din picioare, că se făcuse bocnă. — Opinca-i bună, 
săraca ! Iti șede piciorul hodinit și la ger huzureste cu dânsa. 
Si până a vorbit acestea, eram si învălit intr’o sarică ghi- 
țoasă de Cașina, băgat intr’o desagă pe cal, purces pe drum 
și hai la Pipirig. Si când m'a văzut bunica în ce hal mă 
aflam, ghemuit în desagă, ca un pui de bogdaproste, cât pe 
ce să se prăpădească plângând. Incă n'am văzut aşa femeie, 
să plângă de toate cele: eră miloasă din cale-afară. Carne 
de vită nu mâncă în viaţă, tot din astă pricină; când se 
duceă sărbătoarea la biserică, bocia toţi morţii din tintirim, 
fie rudă, fie străin, fără deosebire. Bunicul însă, eră așezat 
la mintea lui; își căută de trebi cum stia el si 
lasa pe bunica intr’ale sale, ca un cap de femee ce se găsiă. 

— Oiu, Doamne, Davide, cum nu te mai astamperi; de 
ce-ai scos băetul din casă pe vremea asta? 


1) Formă rară, întrebuințată însă în munţii Moldovei de Sus si de Eminescu în povestea 
„Miron şi Frumoasa-fără-corp“. 


2) In „Convorbiri“, în ozană. 

— Ca să te mieri tu, Nastasie zise bunicul, scoțând o 
piele de porc sălbatic din cămară şi croind câte-o pereche 
de opinci pentru Dumitru și pentru mine; apoi le-a îngurzit 
frumos și a petrecut câte o păreche de aţă neagră de păr 
de cal prin cele nojite. Si a treia zi după asta, dându-ne 
schimburi şi câte două părechi de obiele de suman alb, 
ne-am încălțat cu opincile binisor, şi sărutând mâna bu- 
nicăi, am luat-o prin Boboiesti iar cu bunicul și cu Dumitru, 
fratele mamei, cel mai mic, şi suind pe la fundul Ha- 
lăucei, am ajuns după un târziu în Fărcașa, unde ne-a fost 
şi masul împreună cu părintele Dumitru dela Pârăul Cârjei, 
care aveă o guse la gât cât o ploscă de cele mari Si gârâia 
dintr'însa ca dintr'un cimpoiu, de n'am putut închide ochii 
de răul său, mai toată noaptea. Nu eră vinovat bietul preot: 
şi dupăcum spunea si el, e mai rău de cei ce au gusa în cap 
decât de cei ce o poartă pe dinafară. 

A doua zi am purces din Fărcașa, pela Borca, spre pârău 
Cârjei si Cotârgaș, pânăce am ajuns și la Broșteni. Și dupăce 
ne-a aşezat bunicul în gazdă, cu toată cheltuiala lui, la una 
Trinuca, apoi ne-a dus pela profesor si pe la Biserică de 
ne-a închinat pela icoane; si pe urmă ne-a lăsat cu sănă- 
tate și s'a întors acasă, trimiténdu-ne din când in când 
cele trebuitoare. 

Și satul Brostenii fiind împrăştiat, mai ca toate satele 
de la munte, nu se rușină lupul si ursul a se arătă ziua- 
meaza-mâăre prin el; o casă ici sub tihăraea asta, alta dincolo 
de Bistriţă, sub altă tihăraie; mă rog, unde i-a venit omului 
îndămână să şi-o facă. Si Irinuca aveă o cocioabă veche de 
bârne, cu ferestile cât palma, acoperită cu scânduri, îngră- 
dită cu răzlogi de brad si așezată chiar sub munte, pe malul 

stâng al Bistriţei, aproape de pod. Irinuca era o femeie, 
nici tânără, nici tocmai bătrână; avea bărbat și o fata balcâză 
şi lălâie, de-ti era frică să înoptezi cu dânsa în casă. Noroc 
numai că de Luni dimineaţa si până Sâmbătă seara n'o mai 
vedeai; se ducea cu tată-său în munte la făcut ferestrei, si 
lucra toată săptămâna ca un bărbat pentru nimica toată: 
doi oameni cu doi boi, la vreme de iarnă, abia își puteau 
scoate mămăliga. Ba la multi se întâmplă de veneau Sâm- 
bata noaptea câte cu un picior frânt sau cu boii stalciti, şi 
aceasta le eră câştig pedeasupra. 

Cocioaba de pe malul stâng al Bistriţei, bărbatul, fata 
şi boii din pădure, un tap și două capre slabe si râioase 
ce dormiau pururea în tindă, eră toată averea Irinucăi. Dar 
gi asta-i o avere, când e omul sănătos. Insăce mă priveşte ? 
Mai bine să ne căutăm de ale noastre. 

Noi, cum a plecat bunicul, a doua zi ne-am dus la 
școală; și văzând profesorul că purtăm plete, a poruncit 
unuia dintre şcolari să ne tundă. Când am auzit noi una 
ca asta, am început a plânge cu zece rânduri de lacrimi si 
a ne ruga de toţi Dumnezeii, să nu ne sluțiască. Dar tai 
găsit; profesorul a stat lângă noi, pânăce ne-a tuns chilug. 
Apoi ne-a pus în rând cu ceilalți şcolari şi ne-a dat de 
învăţat după puterea noastră; între una-alta și „Ingerul a 
strigat“ pe din afară. 

Si am dus-o noi așa pânăla Mezii-Păresii. Si unde nu 
ne trezim într'o bună dimineaţă plini ciucur de râie că- 
prească dela caprele lrinucăi. Ei, ei; ce-i de făcut? Dască- 
lul nu ne mai primeă în școală, ao ne puteă vindecă, 


de bunicul n’avea cine-l instiinta, merindele erau pe sfârşit ; 
rău de noi! 

Nu ştiu cum se întâmplă, că aproape de Buna-Vestire, 
unde nu dă o căldură ca aceea, și se topește omătul, și 
curg pârăele, și ne umflă Bistriţa din mal în mal, de cât 
pe ce să iee casa Irinucăi. Si noi, pe căldurile cele, ne 
ungeam cu leșie tulbure, ședeam ăfară la soare cu pielea 
goală, până se uscă cenușa pe noi şi apoi ne băgam in 
Bistrița de ne scăldam. Asa ne învățase o babă să facem, 
ca să ne treacă de râie. Vă puteţi închipui ce vra să zică 
a te scalda în Bistriţa, la Broşteni, de două ori pe zi, tocmai 
în postul cel mare. Şi nici tu junghiu, nici tu friguri, nici 
altă boală nu sa lipit de noi; dar nici de râie n'am 
scăpat. Vorba ceea: „Se ţine ca râia de om“. Intr'o zi 
fiind Irinuca dusă in sat si având obiceiu a ședeă uitată 
ca fata vătămanului, noi n'avem ce lucra? Ne suim pe 
munte, la deal de casa ei, câte cu o bucată de răzlog 
în mână; şi cum curgeau pârăiele grozav, mai ales unul 
alb cum îi laptele, ne pune dracul de urnim o stâncă din 
locul ei, care eră numai înţinată; 
şi unde nu porneşte stânca la vale 
săltând tot mai sus de un stat de 
om; si trece prin gardul si prin 
tinda Irinucăi, pela capre, si se 
duce drept în Bistriţă, declocotiă 
apa. Asta eră în Sâmbăta lui Lazăr 
pe la amiazi. Ei, ei! ce-i de facut? Gardul şi casa femeii 
dărâmate la pământ, o capră ruptă în bucăţi, nu-i lucru de 
șagă. Uitasem acum și râie, şi tot, de spaimă. 


— Strange răpede ce mai ai, până când nu vine baba 
și hai să fugim cu pluta ceea la frate-meu Vasile, în Borca, 
zise Dumitru; căci plutele începuse a umblă. Inșfăcăm noi 

te mieri ce mai aveam, ne ducem de grabă la plută si plu- 
taşii de cuvânt, şi pornesc. Ce a fi zis Irinuca, în urma 

dimineaţă am plecat din Borca, pe Plaiul-Bătrân, împreună 
cu doi plăieși călări, spre Pipirig. Era o zi frumoasă în 
Duminica aceea si plăeșii spuneau că mau mai apucat asa 
primăvară de vreme, decând îs ei. 

Eu cu Dumitru însă, o duceam într'un cântec, strângând 
viorele şi toporași depelângă plaiu şi mergeam tot sburdand 
şi horjonindu-ne, de par'că nu eram noi raiosii din Broşteni, 
cari făcusem atâta bucurie la casa Irinucăi. Și mergând noi 
tot așa, cam pe la amiază deodată s'a schimbat vremea cea 
frumoasă într'o vijelie cumplită, să răstoarne brazii la pă- 
mânt, nu altă-ceva. Pe semne, baba Dochia nu-și lepădase 
toate cojoacele. Incepe a bură, apoi o întoarce în lapovita, 
pe urmă o dă in frig şi ninsoare cum se cade, si întrun 
buc ne astupă calea, de nu stieai încotro să mergi. Și tot 
ninsoare şi pâclă până în pământ, de nu se vedeă om pe om 
alăturea fiind. 

— Așă-i că s'a deochiat vremea, zise unul dintre plăieşi 
oftând. Mă mieram eu să fi mâncat lupul iarna asta așa de 
în pripă. Depela Inţercători, am prăpădit drumul. De acum 
so luăm de-a chioara, și unde ne-a fi scris, acolo vom ieși. 

— I-auziti glasul unui cocoș, zise celalt plăieș. Haideţi 
s'apucăm într'acolo și poate să ieșim în sat, undeva. 

Și ne coborîm noi, și ne tot coborîm cu mare greutate 
pe niște povârnișuri primejdioase; și ne încurcăm pintre 
ciritei de brad, și caii lunecau si se duceau de-a răstăgolui 
și eu cu Dumitru mergeam zgribuliti si plângeam în pumni 
de frig; si plăieșii numai icniau și-și muscau buzele de frig 
și necaz; și omătul se pusese pe une-locuri pânăla brâu și 
începuse a înnoptă, când am ajuns într'o înfundătură de 
munți, unde se auziă răsunând glasul unui pârăuaş ce venià 

ca şi noi din deal în vale, prăvălindu-se si izbindu-se de 
cele stânci fără voinţa sa... Numai atâta, că el a trecut mai 
departe în drumul său, iar noi am stat pe loc și am pus-o 
de mămăligă, fără apă. 

— Ei, măi băieţi, ia amù trageţi la aghioase, zise un 
plăieș, scăpărând si dând foc unui brad. 

— Ce ti-i scris, în frunte ti-i pus; chef și voie bună, 
zise celalt, scoțând o hrincă îngheţată din desagi, pârpâlind-o 
pe jăratec si dându-ne si nouă câte-o harchină. Si așa lunecă, 
nrinca aceea de ușor pe gât, par'că eră unsă cu unt! Dupăce 
ne-am pus bine-rău gura la cale, ne-am covrigit împrejurul 
focului; şi de-asupra ninsoare, dedesubt udeală; pe-o parte 
inghetai, pe una te frigeai, ca la vremea si locul acela. Si 
tot chinuindu-ne aga, eră să ne pască alt păcat: cât pe ce 
să ne toropească bradul aprins, de nu băgă de samă unul 
dintre plăeşi. Pesemne, blăstămul Irinucăi ne ajunsese. 

In sfârşit, se face și ziuă, și (după ce ne spălăm cu omăt 
și ne închinăm după obiceiul cregtinesc’), pornim apoi cu 
plaiesii la deal, pe unde ne coborisem. Ninsoarea mai înce- 
tase, și după multă trudă am găsit drumul; şi hai, hai! hai, 
hai! cătră sară am ajuns la bunicul David, în Pipirig. Si 
când ne-a văzut bunica, de bucurie a și tras un bocit. 

— David al meu are de gând să mă bage de vie în 
mormânt cu apucăturile lui, cum văd eu. Inca ce rană-i pe 
dânșii, sărmanii băieţi! Cum i-a mâncat râea prin străini, 
mititeii! 

Si dupăce ne-a căinat şi ne-a plâns bunica, după obi- 
ceiul ei, gi dupăce ne-a dat de mâncare tot ce aveă mai bun 


d 1) Cuvintele puse în paranteză au fost adăugate în ediția dela laşi, după îndreptarea lui 
reangă. 

si ne-a îndopat bine, degrabă s'a dus în cămară, a scos un 
ulcior cu dohot de mesteacăn, ne-a uns peste tot trupul 
din creștet până în tălpi și apoi ne-a culcat pe cuptior, la 
căldură. Și tot asa ne-a uns de câte două-trei ori pe zi cu 
noapte, până ce în Vinerea-Seacă, ne-am trezit vindecati 
taftă. Dar până atunci a venit si veste dela Broşteni despre 
stricăciunea ce făcusem, și bunicul, fără vorbă, a multamit 
pe Irinuca cu patru galbeni. Apoi in 
Sâmbăta Pastilor m’a trimes la parinti, 
acasă in Humulești. Si în ziua de 
Paști am tras un „Ingerul a stri- 
gat“ la biserică, de au rămas toți 
oamenii cu gurile căscate la mine, Si 
mamei ii venià să ma înghită de bu- 
curie. Si părintele Ioan m’a pus la 
masă cu dânsul, si Smărăndiţa a cioc- 
nit o mulțime de ouă roşii cu mine. 
Și bucurie peste bucurie venià pe 
capul meu. lar la Invierea a doua, nu 
mi-a mai mers aga de bine; căci toate 
fetele din sat viind la biserică si unele din ele fiind mai 
drăcoase, cum au dat cu ochii de mine, le-a si bufnit râsul 
şi au început a-mi zice: 


Tunsul felegunsul, 
Tunsul felegunsul, 
Câinii după dânsul! 


Bucureşti, 1880, Septemorie. 


EJ). 


Mama. Sbenguiri cu frate-său Zahei. — 
Obiceiuri de sărbători, Popa Osfobanu. — 
Mos Chiorpec Ciubotarul.—Mătuşa Mărioara 
Alte păţanii. 


N, ştiu alţii cum sânt, dar eu, când mă gândesc la locul 
naşterii mele, la casa părintească din Humulești, la stâlpul hor- 
nului unde legă mama o șfară cu motocei la capăt, de crăpau 
mâţele jucându-se cu ei, la prichiciul vetrei cel humuit, de 
care mă tineam când începusem a merge copăcel, la cup- 
tiorul pe care mă ascundeam, când ne jucam noi, băieţii, 
de-a mijoarca, si la alte jocuri şi jucării pline de hazul si 
farmecul copilăresc, par'că-mi saltă şi acum inima de bucurie: 
Si, Doamne, frumos eră pe atunci, căci şi părinţii, şi fraţii, 
și surorile îmi erau sănătoși, si casa ni eră indestulata, si 
copiii şi copilele megiesilor erau deapururea în petrecere cu 
noi, şi toate îmi mergeau după plac, fără leac de supărare, 
de par'că eră toată lumea a mea! 

Si eu eram vesel ca vremea cea bună, si sturlubatic si 
copilăros ca vântul în tulburarea sa. 

Si mama care eră vestită pentru năzdrăvăniile sale, îmi 


1) Publicat întâia dată în „Convorbiri lit.“ Anul XV (1881, No. 1). 

ziceă cu zimbet uneori, când începeă a se ivi soarele dintre 
nori după o ploaie îndelungată: „ieşi, copile cu părul bălan, 
afară şi râde la soare, doar s'a îndrepta vremea“. Și vremea 
se îndreptă după râsul meu... 

Ştiia, vezi bine, soarele cu cine are de-a face, căci eram 
feciorul mamei, care și ea cu adevărat că stia a face multe 
și mari minunăţii: alungă nourii cei negri depe deasupra 
satului nostru si abăteă grindina în alte parti, înfigând 
toporul în pământ, afară dinaintea uşii; închegă apa numai 
cu două picioare de vacă, de se încruceă lumea de mirare; 
băteă pământul sau păretele, sau vr'un lemn, de care mă 
păliam la cap, la mână sau la picior, zicând: „Na, na!“ și 
îndată-mi treceă durerea.. Când vuiă in sobă tăciunele 
aprins, care se zice că face a vânt şi vremea reă, sau când 
tiuia tăciunele despre care se zice, că te vorbește cineva de 
rău, mama îl mustră acolo, în vatra focului, și-l buchisă 
cu clestele, să se mai potoliască duşmanul; si mai mult 
decât atâta: oleacă de nu-i veniă mamei la socoteală căută- 
tura mea, îndată pregătiă, cu degetul îmbălat, puţină tină 
din colbul adunat pe opsasul încălțării; ori mai îngrabă luă 
funingenă dela gura sobei, zicând: „Cum nu se dioache 
călcâiul sau gura sobei, așa să nu mi se dioache copilasul !* 
Şi-mi făcea apoi câte-un benchiu boghet în frunte, ca să 
nu-și prăpădească odorul!... Si alte multe încă facea. 

Așă eră mama în vremea copilăriei mele, plină de minu- 
natii, pe cât mi-aduc aminte, şi-mi aduc bine aminte, căci 
braţele ei m'au legănat, când îi sugeam tata cea dulce si mă 
alintam la sânu-i găngurind şi uitându-mă în ochii ei cu 
drag! Si sânge din sângele ei si carne din carnea ei am 
împrumutat; si a vorbi dela dânsa am învăţat. Iar intelep- 

ciunea dela Dumnezeu, când vine vremea de a pricepe omul 
ce-i bine şi ce-i rău. 

Dar vremea treceă cu amăgele si eu cresteam pe 
nesimţite; si tot alte gânduri îmi sburau prin cap si alte 
plăceri mi se desteptau în suflet; şi în loc de înţelepciune, 
mă făceam tot mai neastâmpărat şi dorul meu eră acum 
nemărginit; căci sprintar si înşelător este gândul omului, 
pe ale căruia aripi te poartă dorul necontenit şi nu te lasă 
în pace, pânăce intri în mormânt! 

Insă, vai de omul care se ia pe gânduri! Uite, cum te 
trage pe furiş apa la adânc; şi din veselia cea mai mare, 
cazi deodată în uricioasa întristare. 

Hai mai bine despre copilărie să povestim, căci ea sin- 
gură este veselă şi nevinovată. Si drept vorbind acesta-i 
adevărul. 

Ce-i pasă copilului, când mama şi tata se gândesc la 
neajunsurile vieţii, la ce poate să le aducă ziua de mâine, sau 
că-i frământă alte gânduri pline de îngrijire. Copilul încă- 
lecat pe băţul său, gândește că se află călare pe un cal de 
cei mai strașnici, pe care aleargă cu voiebună, şi-l bate cu 
biciul, şi-l struneşte cu tot dinadinsul, si răcneşte la el din 
toată inima, de-ti iè auzul; si de cade jos, crede că l-a trantit 
calul, si pe bat își descarcă mânia în toată puterea cuvântului... 

Aşa eram eu la vrâsta ca fericită, si așă cred că au 
fost toţi copiii, decând îi lumea asta si pământul, măcar să 
zică, cine ce-a zice. 

Când mama nu mai puteă de obosită, şi se lăsa câte- 
oleacă ziua, să se odihnească, noi băeţii, tocmai atunci 
râdicam casa în slavă. Când venea tata, noaptea, dela pă- 


1) In ms. lui Creangă: hodinească. 

dure din Dumesnicu, inghetat de frig si plin de promo- 
roacă, noi îl spariam sărindu-i în spate pe întuneric. Si el, 
cât eră de ostenit, ne prindeă!) câte pe unul, ca la „baba- 
oarba“, ne râdică în grindă, zicând: „tâta mare!“ și ne sărută 
mereu pe fiecare. lar după ce se aprindeă opaițul si tata se 
puneă să mănânce, noi scoatem mâţele de prin ocniţe și 
cotruţă, si le flocăiam, si le smotream dinaintea lui, de le 
mergea colbul; si nu puteau scăpă bietele mate din mânile 
noastre, până ce nu ne zgâriau si ne stupiau, ca pe noi. 

— Incă te uiţi la ei, bărbate, zicea mama, si le dai 
paiéle! așa-i?... Ha, ha! bine v'au mai facut, pughibale spur- 
cate ce sânteţi! Că nici o lighioae nu se poate aciua pe 
lângă casă, de răul vostru. Iaca, dacă nu v’am săcelat astăzi 
faceţi otrocol prin cele mate si dati la om ca câinii prin 
băț. Ara! d'apoi aveţi la ştiinţă că vă prea intreceti cu de- 
diochiul. Acus ieu varga din coardă, si vă croiesc de va 
merg petecile. 

— [a lasă-i si tu măi nevastă, lasă-i; că se bucură de 
venirea mea, ziceă tata, dându-ne huta. Ce le pasă: lemne 
la trunchiu sânt; slănină și făină în pod este deavolna; 
brânză în putină, asemenea; curechiu în poloboc, slavă 
Domnului! Numai de-ar fi sănătoși, să mănânce si să se 
joace acum cât îs mititei; că le-a trece lor zburdăciunea, 
când or fi mai mari și i-or luă grijile înnainte; nu te teme 
că n'or scăpă de asta. S’apoi nu știi că este o vorbă: dacă-i 
copil, să se joace; dacă-i cal să tragă; și dacă-i popă, să 
citească... 

— Tie, omule, zise mama, asa ti-i a zice, că nu sezi cu 


1) Cele şase cuvinte din urmă lipsesc în ediția dela lași, dar sunt în manuscris și în 
Conv. literare. 

dânşii in casă toată ziulica, să-ţi scoată peri albi, mânca-i-ar 
pământul, să-i mănânce, Doamne, iartă-mă! De-ar mai veni 
vara, să se mai joace și pe-afară; că m'am săturat de ei ca 
de mere padurete. Câte drăcării le vin in cap, toate le fac; 
când începe a toca la biserică, Zahei al tău cel cuminte 
fuga si el afară si începe a toca în stative, de pârâe paretii 
casei si dudue ferestile. Iar stropsitul de Ion, cu talanca 
dela oi, cu clestele si cu vătraiul, face o hodorogeală si un 
tărăboiu de-ti iè auzul; apoi isi pun câte-o ţoală în spate 
și câte un coif de hârtie în cap, si cântă ,, aleluia si Doamne 
miluește, popa prinde peste“, de te scot din casă. Si asta în 
toate zilele de câte două, trei ori, de-ti vine câteodată, să-i 
cosesti în bătaie, dac’ai sta să te potrivesti lor. 

— „Poi dă, măi femeie, tot esti tu bisericoasă, de s'a 
dus vestea; încaltea ti-au făcut si băeţii biserică aici pe loc, 
după cheful tău; macar că-ţi întră biserica in casă, de departe 
ce-i... De-amu puneţi-vă pe facut privigheri de toată noaptea 
și parascovenii câte vă place, măi băeţi, dacă vi-i voea să 
vă dee mă-ta în toate zilele numai colaci de cei unsi cu 
miere dela „Patruzeci de sfinţi“ şi colivă cu miez de nucă. 

— Ei, apoi! minte ai omule? mă miream eu, de ce-s Si 
ei așa de cuminţi, mititeii: că tu le dai nas si le tii han- 
gul. Ia privește-i cum stau toţi treji si se uită ţintă in 
ochii noștri; par'că au de gând să ne zugrăvească. lan să-i 
fi sculat la treabă, s’apoi să-i vezi cum se codesc, se drâm- 
boiesc si se sclifosesc, zise mama. Hai! la culcat, băeţi, că 
trece noaptea; vouă ce vă pasă, când aveţi demâncare sub 
nas! 

Si dupăce ne culcam cu toţii, noi băeţii, ca băeţii, ne 
luăm la hârjoană, si nu puteam adormi de incuri, pânăce 

eră nevoită biata mamă să ne facă musăi câte-un surub-doua 
prin cap, şi să ne dee câteva tapangéle la spinare. Si tata, 
săturându-se câteodată de atâta hălăgie, ziceă mamei: 

— Ei taci, taci! ajungă-ţi de-amu, herghelie! Ştiu ca 
doar nu-s babe, să chirotească din picioare! 

Insă mama ne mai da atunci câteva pe deasupra șimai 
îndesate, zicând: 

— Na-vă de cheltuială, ghiavoli ce sânteţi! Nici noap- 
tea să nu mă pot odihni de incotele voastre? 

Și numai așa se putea liniști biata mamă, de răul nostru 
biată să fie de păcate! S’apoi socotiți că se mântuiă numai 
cu-atâta ? T’ai găsit! A doua zi, des-dimineaţă le începeam 
din capăt; si iar luă mama nănaşa din coardă, si iar ne 
jnăpăiă dar noi par'că bindisiam de asta ?... Vorba ceea: 


Pielea rea şi răpănoasă 
Ori o bate, ori o lasă. 


Și câte nu ne veneă în cap, si câte nu făceam cu varf şi 
îndesate, mi-aduc aminte, de par'că acum mi se întâmplă. 
Mai pasă de ţine minte toate cele și acum așa, dacă te slu- 
jeste capul, bade Ioane! 

La Crăciun, cândtăiă tata porcul, și-l pârliă și-l opăriă, și-l 
învăliă iute cu paie, de-l înădușiă, ca să se poată rade mai 
frumos, eu încălicam pe pore deasupra paielor, si făceam 
un chef de mii de lei, știind că mie are să-mi dee coada 
porcului s’o frig si besica $o umplu cu graunte, s'o umflu 
si s'o zurăiesc, dupăce s'a usca; s’apoi vai de urechile ma- 
mei, pânăce nu mi-o spărgeă de cap. 

Si, să nu-mi uit cuvântul! Odată, la un sfântul Vasile, 
ne prindem noi, vro câţiva baeti din sat, să ne ducem cu 

plugul; căci eram si eu mărişor acum, din păcate. Si în 
ajunul sfântului Vasile, toată ziua am stat de capul tatei, 
să-mi facă şi mie un buhaiu; ori de nu, batârun harapnic. 

— Doamne, ce harapnic ţ'oiu da eu, zise tata dela o 
vreme. N'ai ce mâncă la casa mea? Vrei să te bușiască cei 
nandralăi prin omăt? Acus te descalt! 

Văzând eu, că mi-am aprins paie ’n cap cu asta, am 
sterpelit-o de-acasă numai cu besica cea de porc, nu cumva 
să-mi iee tata ciubotele şi să rămân de rușine înnaintea to- 
varășilor. Si nu ştiu cum sa întâmplat, să niciunul dintre 
tovarăși n'aveă clopot. Talanca mea eră acasă; dar mă 
puteam duce s'o ieu? Insfarsit, facem noi ce facem, şi scli- 
puim de cole o coasă ruptă, de ici o cârceie de tânjală, mai 
un vatrar cu belciug, mai besica cea de porc a mea, si, pe 
după toacă, si pornim pe la case. S’o luăm noi, dela popa 
Oșlobanu, tocmai din capul satului din sus, cu gând să 
umblăm tot satul... Când colo, popa tăiă lemne la trunchiu, 
afară; si cum a văzut că ne aşezăm la fereastă si ne pre- 
pătim de urat, a început a ne trage câteva naşteri îndesate 
Sl a zice: 

— De-abia s'au culcat găinile şi voi aţi și început? Ia!) 
Stati oleacă, blăstămaţilor, să vă dau eu! 

Noi, atunci, am pârlit-o la fugă. Iar el, zvârr! cu o scur- 
tătură în urma noastră; căci eră om hursuz şi pâclișit popa 
Oșlobanu. Și din spaima ceea, am fugit noi mai jumătate 
de sat înapoi, fără să avem când îi zice popii: 

Drele pe podele 

Și bureti pe păreţi; 
Câte pene pe cucoși, 
Atatia copii burduhosi, 


1) In ms. „ci“ si „en“ in loc de „ia“. (Emilgar). 

cum obişnuesc a zice plugarii, pela casele ce nu-i pri- 


mesc. 
— Măi! al dracului venetic si ceapcân de popă, zicem 
noi, dupăce ne adunăm toţi la un loc, inghetati de frig si 
sparieti; cât pe ce era să ne ologeasca boaita cea indracita; 
yede-l-am dus pe năsălie la biserica sfântului Dumitru, de 


sub cetate, unde slujeşte; curat ucigă-l crucea l-a colăcit 
să vie şi să-şi facă budihacea casă la noi în sat. Ferească 
Dumnezeu, să fie preoţii noștri asa, că nu te-ai mai înfruptă 
cu nimica dela biserică, în vecii vecilor! Şi până-l mai 
menim noi pe popă, până-l mai boscorodim, până una alta 
amurgeste bine. 

— Ei, ami, ce-i de făcut? Hai să intrăm ici in ograda 
asta, zise Zaharia lui Gâtlan, că ne trecem vremea, stând în 
mijlocul drumului. Si intrăm noi la Vasile-Anifei si ne 

așezăm la fereastră dupa obiceiu. Dar par'că naiba vrăjeşte: 
cela nu sună coasa, că-i e frig; celuia, că-i înghiaţă mânile 
pe cârceie; varu-meu, Ion Mogorogea, cu vătrarul subsu- 
oară, se puneă de pricină că nu ură, si numa-ti crăpă inima 
n tine de năcaz! Ura tu, măi Chiriece, zic eu lui Goian; si 
noi, măi Zaharie, să prufnim din gură ca buhaiul; iar istia- 
lalti să strige: hai, hăi: S’odata, si începem. Si ce să vezi? 
Unde nu se ia hapsina de nevasta lui Vasile-Anitei cu co- 
ciorva aprinsă după noi, căci tocmai atunci tragea focul să 
dee colacii în cuptior. — Vai, aprinde-v'ar focul, să vă 
aprindă, zise ea, burzuluită grozav; dar cum se chiamă 
asta? In obrazul cui v'a învăţat! 

Atunci, noi, la fugă, băieţi, mai dihai decât la popa Oslo- 
banu... Dar bun pocinog a mai fost s’aista, zicem noi, 
oprindu-ne în răscrucile drumului, din mijlocul satului, 
aproape de biserică. Incă una-două de-aestea, si ne scot 
oamenii din sat afară, ca pe niște laiesi. Mai bine să mergem 
la culcare. Si după ce ne arvonim noi si pela anul, cu ju- 
rământ să umblăm tot împreună, ne-am despărţit unul de 
altul, rabigiti de frig și hămisiţi de foame; si hai fiecare 
pela casa cui ne are, că mai bine-i pare. Și iaca așa ne-a 
fost umblarea cu plugul în anul acela. 

apoi cu zmântânitul oalelor, ce calamandros făceam! 

Când puneă mama laptele la prins, eu, fie post, fie 
câșlegi, depe-a doua zi si începeam a linchi grosciorul depe 
deasupra oalelor! gi tot asa în toate zilele, până ce dam de 
chișleag. Si când căută mama să smântânească oalele, 
zmântâneşte, Zmaranda, dacă ai ce... Poate cau luat stri- 
goaicele mana dela vaci, mămucă, ziceam eu, șezând inci- 
chit și cu limba scoas'afară dinnaintea mamei, jos lângă oale. 

— Doamne, prinde-l-voiu strigoiul cela odată la oala 
cu zmântână, ziceă mama, uitându-se lung la mine, s’apoi 
las! N&nasa din grindă are să-i ştie de știre, de nu l-or 
puteă scoate din mâna mea tot neamul strigoilor și al stri- 
goaicelor din lume... Se cunoaște el strigoiul care a mâncat 
zmântâna, depe limbă... Urît mi-a fost în viaţa mea omul 
viclean si lingău, drept să-ţi spun, dragul mamei ; și să știi 
dela mine, că Dumnezeu n’ajuta celui care umblă cu furtușag 
fie lucru de purtat, fie de-a mâncării, fie ori de ce-a fi. 

Ei apoi! unde-o plesneste mama şi unde crapă, zic eu, 
în gândul meu, că doar tot nu eram aga de prost până pe 
acolo, să nu pricep atâta lucru. 

D’apoi cu moș Chiorpec ciubotarul, megieșul nostru, ce 
năcaz aveam — ba adică, drept vorbind, el aveă năcaz cu 
mine; căci una-două, mă duceam la om și-l tot sucăleam 
să-mi dee curele, ca să-mi fac biciu. 

Și cele mai de multe ori, găsiam pe mos Chiorpec ră- 
buind ciubotele cu dohot de cel bun, care face pielea moale 
cum fi bumbacul. Si dacă vedeă omul si vedea că nu se 
poate descotorosi de mine cu vorbe, mă luă frumusel de 
bărbie cu mâna stângă, iar cu cea dreaptă muiă felestiocul 
in strachina cu dohot, si-mi trăgeă un puiu de răbuială ca 
aceea, pe la bot, de-i bufniă râsul pe toţi ucenicii din ciu- 
botărie. Si când îmi da drumul, mă duceam tot într'o fugă 
acasă, la mama, plângand si stupind în dreapta si în stânga. 

— Uite mamă, Chiorpecul dracului, ce mi-a făcut!... 

— Doamne, par'că l-am învăţat eu, zice mamă cu părere 
de bine; am să-l cinstesc, zău așa, când l-oiu întâlni; că 
sezi lipcă unde te duci si scoţi sufletul din om cu obrăzni- 
ciile tale, usernic ce esti! 

Dacă auziam asa, mă spăleam binisor pela gură, şi-mi 
căutam de nevoie... Și cum uitam ciuda, fuga iar la moş 
Chiorpec după curele; si el când mă vedeă intrând pe usa, 
îmi ziceă cu chef: „He, he! bine-ai venit, nepurcele! Şi iar 
mă răbuiă, făcându-mă dă râs; si eu iar fugiam acasă, plân- 
pând, stupind si blăstămându-l; si mama aveă un chin cu 
mine din pricina asta... 

— Of! de-ar veni iarna, să te mai dau odată la şcoală 
undeva zice mama, și să cer dascalului să-mi deie numai 
pielea și ciolanele depe tine. 

Odată, vara, pe-aproape de Moşi, mă furişez din casă si 
mă duc, ziua-miaza-mare, la mos Vasile, fratele tatei, cel 
mai mare, să fur niște cireşe; căci numai la dânsul Și încă 
la vro două locuri din sat eră câte-un cireș văratic care se 
coceă-păliă de Duminica-Mare. Și mă chitese eu în mine, 
cum s’o dau, ca să nu mă prindă. Intru mai întâiu în casa 
omului și mă fac a cere pe Ion, să ne ducem la scăldat. 

— Nu-i acasă Ion, zise mătușa Mărioara; sa dus cu 
moșu-tău Vasile, sub cetate, la o chiuă din Condreni, s'aducă 
niște sumani. 

Căci trebue să vă spun că la Humulești torc și fetele si 
băieţii, şi femeile si bărbaţii; Și se fac multe giguri de su- 
mani, şi lăi si de noaten, care se vând Si pănură, si cusute; 
Și acolo, pe loc, la negustori armeni, — veniţi înnadins din 
alte târguri: Focşani, Bacău, Roman, Târgu-Frumos — Și 
depe aiurea, precum si pela iarmaroace în toate părţile. Cu 
asta se hrănesc mai mult Humulestenii, răzăşși fără pămân- 
turi, si cu negustoria din picioare: vite, cai, porci, oi, brânză, 
lână, oloiu, sare şi făină de păpușoi; sumane: mari, genun- 
chere si sărdace; itari, bernevici, camesoaie, lăicere şi scor- 

turi inflorite; stergare de burangic alese, și alte lucruri, ce le 
duceau Lunia în târg de vânzare, sau Joia pe la mănăstirile 
de maici, cărora le vine cam peste-mână târgul. 

— Apoi dar, mai rămâi sănătoasă, mătușă Mărioară! 
vorba de dinioarea; şi-mi pară rău, că nu-i văru Ion acasă; 
că tare-aş fi avut plăcere, să ne scăldăm împreună... Dar în 
gândul meu: Știi cam nimerit-o? Bine că nu-s acasă; și 
de mar veni degrabă, si mai bine-ar fi... 

Și scurt si cuprinzător: sărut mâna mătuşei luându-mi 
ziua bună, ca un băiet de treabă; ies din casă, cu chip că 
mă duc la scăldat; mă șupuresc pe unde pot și când colo, 
mă trezesc in ciresul femeii, și încep a cărăbăni la cireșe 
în sân, crude, coapte, cum se găsiau. Și cum eram îngrijit 
şi mă siliam să fac ce-oiu face mai degrabă, iaca mătușa 
Mărioara c'o jordie în mână, la tulpina cireşului |... 

— Dar bine, ghiavole, aici ti-i scăldatul? zise ea, cu 
ochii holbati la mine; scoboară-te jos, tălharule, că te-oiu 
învăţă eu! 

Dar cum să te cobori, căci jos eră prăpădenie! Dacă 
vede ea și vede, că nu mă dau, zvârr! de vro două-trei ori 
cu bulgări în mine, dar nu mă chiteste. Apoi începe a se 
aburcă pe cireș în sus, zicând: „Stăi, măi porcane, că te 
căptuşeşte ea, Mărioara, acus!“ Atunce eu mă dau iute pe-o 
creangă mai spre poale, şi odată fac: zup! în niște cânepă 
care se întindeă dela cireş înnainte, si eră crudă şi până la 
brâu de înaltă; și nebuna de mătușa Mărioara, după mine; 
şi eu fuga iepureste prin cânepă si ea pe urma mea, până 
la gardul din fundul grădinii, pe care neavând vreme să-l 
sar, o cotigeam înnapoi, iar prin cânepă, fugând tot iepu- 
reste, si ea după mine până'n dreptul ocolului, pe unde-mi 

eră iar greu de sărit; pe de laturi, iar gard; si hârsita de 
mătușa nu mă slăbiă din fugă nici în ruptul capului! Cât 
pe ce să puie mâna pe mine! Si eu fuga si ea fuga, si eu 
fuga şi ea fuga: până ce dăm cânepa toată palancă la pă- 
mânt; căci să nu spun minciuni, erau vro zece, douăspre- 
zece prăjini de cânepă frumoasă şi deasă cum îi peria, de 
care nu sau ales nimica. Si după ce facem noi trebugoara 
asta, mătuşa nu ştiu cum se incdlceste prin cânepă, ori se 
împiedică de ceva si cade jos. Eu atunci, iute mă răsucesc 
întrun picior, fac vro două sărituri mai potrivite, mă as- 
vâr] peste gard de par'că nici nu l-am atins şi-mi pierd 
urma, ducându-mă acasă si fiind foarte cuminte în ziua, 
aceea. 

Dar mai in desară, iaca și mos Vasile, cu vornicul si 
pasnicul, strigă pe tata la poartă, îi spun pricina, şi-l chiamă 
să fie de faţă, când sa ispăși cânepa si cireșele — căci drept 
vorbind, si moș Vasile eră un cărpănos si un pui de zgârie- 
brânză, ca şi mătuşa Mărioara. Vorba ceea: „a tunat şi 
i-au adunat“. Insă degeaba mai clămpănesc eu din gură: 
cine ce are cu munca omului? Stricăciunea se făcuse, și 
vinovatul trebuiă să plătească. Vorba ceea: „Nu plăteşte bo- 
gatul, ci vinovatul!“ Asa și tata, a dat gloabă pentru mine, 
și pace bună. Și după ce-a venit el, rusinat, dela ispasa, 
mi-a tras o chelfăneală ca aceea, zicând: 

— Na! satură-te de cireşe! De-amă să știi că pai mân- 
cat lefteria dela mine, spâzuratule! Oare multe stricăciuni 
am sa mai plătesc eu, pe urma ta? 

Și iaca aga, cu cireşele; s'a împlinit vorba mamei, săr- 
mana, iute și degrabă: „că Dumnezeu najută celui care 
umblă cu furtușag“, Insă ce ti-i bună pocainta după moarte? 

D’apoi rușinea mea, unde-o pui? Mai pasă de dă ochi cu 
mătuşa Mărioara, cu moș Vasile, cu văru Ion, si chiar cu 
păeţii si fetele din sat; mai ales Duminica, la biserică, la 
horă, unde-i frumos de privit si pe la scăldat, în Cierul Cu- 
cului, unde eră băteliştea flăcăilor și a fetelor, doriţi unii 
de alţii toată săptămâna depe la lucru ! 

Mă rog, mi se dusese buhul despre pozna ce făcusem, 
de n’aveai cap să scoţi obrazul în lume de rușine; și mai 
ales acum, când se râdicase câteva fete frumusele în sat la 
noi şi începuse a ma scormoli si pe mine la inimă. Vorba 


ceea: 
— Măi loane!), dragi ti-s fetele? 


— Dragi! 

— Dar tu lor? 

— Si ele miell... 

Insă ce-i de făcut?... s'a trece ea și asta; obraz de scoarță, 
si las-o moartă'n păpuşoi, ca multe altele ce mi sau întâm- 
plat in vieaţă... nu aga, intr’un an doi și deodata, ci in mai 
multi ani si pe rand, ca la moară. Si doar mă și feriam eu, 
intr’o părere, să nu mai dau peste vro pacoste, dar par'că 
naiba mă impingea, de le făceam atunci cu chiuita. Și 
tocmai-mi-te, îndată după cea cu ciresele, vine alta la rand. 

Mă trezeşte mama într'o dimineaţă din somn cu vai- 
nevoe, zicându-mi: — Scoala, duglișule, înnainte de răsăritul 
soarelui; iar vrei să te pupe cucul armenesc și să te spurce, 
ca să nu-ţi meargă bine toată ziua?.. Căci aşa ne amăgiă 
mama, cu o pupăză, care-și făceă cuib de mulţi ani întrun 
teiu foarte bătrân si scorburos, pe coasta dealului, la moș 
Andrei, fratele tatei, cel mai mic. Și numai ce-o auziai vara: 


1) In „Convorbiri“: „Ivane“, 

„Pu-pu-pup! Pu-pu-pup!“ — desdimineaţă in toate zilele, de 
vuiă satul. — Si cum mă scol, îndată mă si trimite mama 
cu demâncare în țarină, la niște lingurari ce-i aveam toc- 
miti prasitori, tocmai în Valea Sacă, aproape de Topolita. 
Și pornind eu cu demâncarea, numai ce si aud pupăza 
cântând: 

— Pu-pu-pup! pu-pu-pup! pu-pu-pup! 

Eu, atunci, să nu-mi caut de drum tot înainte? Mă abat 
pela teiu, cu gând să prind pupăza, căci aveam grozavă 
ciudă pe dânsa; nu numai decât pentru pupat, cum zicea 
mama, ci pentrucă mă sculă în toate zilele cu noaptea’n cap 
din pricina ei. Şi cum ajung în dreptul teiului, pun de- 
mâncarea, jos, în cărare pe muchea dealului, mă sui încetişor 
în teiul, care te adormiă de mirosul... floarei, bag mâna în 
scorbură, unde ştiam, şi norocul meu!... găbuesc pupăza pe 
ouă, si zic plin de multamire: „Taci, leliţă, că te-am căp- 
tușit eu; îi mai pupă si tu pe dracu de-acum!“ Si când 
aproape să scot pupăza afară, nu ştiu cum se face, că mă 
spariiu de creasta ei cea rotată de pene, căci nu mai vă- 
zusem pupăză până atunci, şi-i dau iar drumul în scorbură. 
Si cum stam eu şi mă chitiam în capul meu, că serpe cu 
pene nu poate să fie — dupăcum auzisem, din oameni, că 
se află prin scorburi câteodată si şerpi — unde nu mă îm- 
bărbătez în sine-mi şi iar bag mâna să scot pupăza... pe ce-a 
fi;... dar ea, sărmana, se vede că se mistuise de frica mea 
prin coltoanele scorburii, undeva, căci n'am mai dat de dânsa 
nicăiri; par'că intrase în pământ. Măi! anapoda lucru s’aista 
zic eu înciudat, scoțând căciula din cap si tuflind-o in gura 
scorburii; apoi mă dau jos, caut o lespede potrivită, mă sui 
cu dânsa iar în teiu, îmi ieu căciula, și în locul ei pun les- 

pedea, cu gând c’a ieși ea, pupăza, de undeva, până m’oiu 
întoarce eu din țarină. După aceea mă dau iar jos și por- 
nesc răpede cu demâncarea la lingurari... Și oricât oi fi mers 
eu de tare, vreme trecuse la mijloc doar, cât am umblat 
horhăind cine ştie pe unde și cât am bojbăit și mocoșit prin 
teiu să prind pupăza, si lingurarilor, nici mai rămâne cu- 
vant, li se lungise urechile de foame, așteptând. Ș'apoi vorba 
ceea: „Tiganul când i-e foame, cântă; boierul se primblă cu 
mânile dinapoi, iar ţăranul nostru își arde luleaua și moc- 
neste într'însul“. Asa și lingurarii noștri; cântau acum în- 
drăcit pe ogor, șezând în coada sapei, cu ochii painjenifi 
de atâta uitat, să vadă nu le vine mâncare din cotrova? Când 
pe la prânzul cel mare, numai iacătă-mă-s si eu de după un 
dâmb, cu mâncarea sleită, veniam nu veniam, auzindu-i lă- 
lăind asa de cu chef... Atunci au și tăbărît balaurii pe mine, 
şi cât pe ce să mă 'nghită, de nu eră o chirandă mai tânără 
între dânșii, să-mi tie parte. 

— Hauileo, mo! ogoiţi-vă; ce tolocaniţi băiatul; cu tatu- 
său aveţi ce aveţi, iar nu cu dânsul! 

Atunci, lingurarii, nemaipuindu-și mintea cu mine, s'au 
asternut pe mâncare, tăcând molcum. Și scăpând eu cu obraz 
curat, îmi ieu traista cu blidele, pornesc spre sat, mă abat 
iar pe la teiu, mă sui într'însul, pun urechia la gura scor- 
burii, si aud ceva zbătându-se înlăuntru; atunci ieu lespedea 
cu îngrijire, bag mâna si scot pupăza vlăguită de atâta sbu- 
cium; iar ouăle, când am vrut să le ieu, erau toate numai 
o chis&lit’. După asta, vin acasă, leg pupăza de picior œo 
at’, s’o îndosesc de mama vro două zile în pod prin cele 
putini hârbuite; și una-două, la pupăză, de nu știau cei din 
casă, ce tot caut prin pod așa des. Insă a doua zi după asta, 

iaca si mătușa Măriuca lui moş Andrei, vine la noi c’o falca’n 
cer şi una’n pământ, şi se ia la ciondănit cu mama din pri- 
cina mea: 

— Mai auzit-ai, dumneata, cumnată, una ca asta: să 
fure Ion pupăza, care, ziceă mătușa cu jale, ne trezeşte des- 
dimineaţă la lucru de atâţia ani! Grozav eră de turburată 
şi numa nu-i veniă să lăcrămeze, când spunea aceste. Si 
acum văd eu, că aveă mare dreptate mătușa, căci pupăza 
eră ceasornicul satului. Insă mama, sărmana, nu ştiă de 
asta nici cu spatele. 

— Ce spui, cumnată! Da’ că l-aş ucide în bătae, când 
as afla că el a prins pupăza s'o chinuiască. De-amu, bine 
că mi-ai spus; las pe mine, că ţi-l ieu eu la depănat. 

— Nici te mai îndoi despre asta, cumnată Smarandă, 
zise mătușa, căci de zbânţuitul ista al dumitale, nimica nu 
scapă. Ce mai atâta? Mi-au spus mie cine l-au văzut, că 
Ion a luat-o; gâtul îmi pun la mijloc. 

Eu, fiind ascuns în cămară, cum aud unele ca aceste, 
iute mă suiu în pod, umflu pupăza de unde eră, saiu cu 
dânsa pe sub streșina casei si mă duc deadreptul în târgul 
vitelor, s'o vând; căci eră tocmai Lunia, într'o zi de târg. 
Și cum ajung în iarmaroc, încep a mă purtă tantos pintre 
oameni de colo până colo, cu pupăza în mână, că doar si eu 
eram oleacă de fecior de negustor. Un mosneag nebun, c’o 
viţică de funie, nare ce lucră? 

— De vânzare ţi-e gainusa ceea, măi băiete? 

— De vânzare mosule! 

— Si cât cei pe dânsa? 

— Cât crezi si dumneata că face! 

— Ja ado’ncoace la mogul, s'o drămăluiască! 

Și cum i-o dau in mână, javra dracului se face a 0 
căută de ou, şi-i desleagă atunci frumusel ata dela picior; 
apoi mi-o aruncă ’n sus, zicând: Iaca poznă, cam scăpat-o! 
Pupăza zbrr! pe-o dugheană și după ce se mai odihneşte 
putin, își iè apoi drumul spre Humulești si mă lasă mare 
și devreme cu lacrămile pe obraz, uitându-mă după dânsa! 
Eu, atunci, hat! de sumanul mosneagului, să-mi plătească 
pasărea... 

— Ce gândești dumneata mosule? Te joci cu marfa 
omului? Dacă nu ţi-a fost de cumpărat, la ce i-ai dat drumul? 
că nu scapi nici cu giunca asta de mine. Inteles-ai? Nu-ţi 
paie lucru de saga. Si mă băgam în ochii moșneagului, și 
făceam un tărăboiu, de se strânsese lumea ca la comedie 
împrejurul nostru; dă, iarmaroc nu eră? 

— Dar știi că eşti amarnic la vieaţă, măi băiete, zise 
moșneagul dela o vreme, râzând. In ce te bizui, de te în- 
darjesti așa, nepoate? Dec! nu cumva ai pofti să-mi iei 
vifica pentr'un cuc armenesc? Pesemne te mănâncă spinarea 
cum văd eu, măi țică!); si ia acuș te scarpin, dacă vrei; ba 
şun topor îţi fac, dacă mă crezi, de-i zice „aman“, puiule! 
când îi scăpă din mâna mea! 

— Dă pace băietului, moșule, zise un Humulestean de-ai 
nostri, că-i feciorul lui Stefan a Petrei, gospodar dela noi 
din sat, si ţi-i găsi beleaua cu dânsul pentru asta... 

— He, he! să fie sănătos dumnealui, om bun, d'apoi 
chitești dumneata, că nu ne cunoaștem noi cu Ștefan a Petrei? 
zise mosneagul ; chiar mai dinioarea l-am văzut umblând prin 
târg cu cotul subsuoară, după cumpărat sumani, cum îi e ne- 
gustoria; și trebue să fie pe-aici undeva, ori în vro dugheană 


1) Adăogat de Creangă aceste două cuvinte (vezi Șezătoarea), 

la băut adalmasul. Apoi bine că ştiu a cui esti, măi ţică? 
ian stai oleacă, să te duc eu la tată-tău, şi să văd, el te-a 
trimes cu pupăzi de vânzare, să spurci iarmarocul ? 

Toate ca toatele, dar când am auzit eu de tata, pe loc 
mi sa muiet gura; apoi încet-încet m'am furisat pintre 
oameni şi unde am croit-o la fugă spre Humulești, uitân- 
du-mă înapoi, să văd, nu mă ajunge mosneagul; căci imi 
eră acum a scăpare de dânsul, drept să vă spun. Vorba 
ceea: „Lasă-l, mai! L-as lăsă eu, dar vezi că nu mă lasă el 
acum!“ Tocmai aşa păţisem şi eu; ba eram încă bucuros, 
că am scăpat numai cu atâta. Bine-ar fi s'o pot scoate la 
capăt, măcar așă, cu mama şi cu mătușa Măriucă — gândiam 
eu, bătându-mi-se inima ca într'un iepure, de frică și de 
osteneală. Și când ajung acasă, aflu că tata și mama erau 
duși în târg; și fraţii îmi spun cu spaimă, că-i poznă cu 
mătușa lui moș Andrei; a sculat mai tot satul în picioare, 
din pricina pupăzei din teiu ; zice că i-am fi luat-o noi și pe 
mama a pus-o în mare supărare cu asta. Știi că și mătușa 
Măriuca e una din cele care scoate mahmurul din om; nu-i 
o femee de înţeles, ca mătușa Anghilita lui Moș Chiriac, 
sa mântuit vorba, Si cum îmi spuneau ei îngrijiţi, numai 
ce si auzim cântând în teiu: — 

Pu-pu-pup! pu-pu-pup! pu-pu-pup! 

Soră-mea, Catrina, zice atunci cu mierare: 

— I-auzi, bădiță! Doamne, cum sânt uniia de năpăstuesc 
omul chiar pe sfânta dreptate! 

— Mai asa, surioară!... Dar în gândul meu: când ati sti 
voi câte-a pătimit sireaca, din pricina mea si eu din pricina 
ei, i-ati plânge de milă! 

Zahei însă ne lăsase vorbind și se camai dusese în târg 

după mama, să-i spuie bucurie despre pupăză. Si a doua zi 
Marţi, taman în ziua de lăsatul secului de postul Sân- 
Petrului, făcând mama un cuptior zdravan de alivenci si 
plăcinte cu poalele ’n brâu si pârpălind niște pui tineri la 
frigare, s’apoi tăvălindu-i prin unt, pela prânzul cel mic, 
chiamă pe mătușa Măriuca lui Mos Andrei la noi, şi-i zice 
cu dragă inimă: 

— Doamne, cumnăţică-hăi, cum se pot învrăjbi oamenii 
din nimica toată, luându-se după gurile cele răle! Ia poftim 
soro, mai bine, să mâncăm cevă din ce-a dat Dumnezeu, să 
cinstim câte-un pahar de vin în sănătatea gospodarilor 
noștri şi: 

Cele răle să se spele, 
Cele bune să s'adune: 


Vrajba dintre noi să piară 
Și neghina din ogoară! 


Căci dac'ai sta să faci voie rea de toate, zău, ar trebui 
dela o vreme s'apuci câmpii! 

— Așa, cumnată dragă, zise mătuşa Măriuca, strângând 
cu nedumerire din umere, când se puneă la masă; văzut-ai 
dumneta ? Să mai pui altădată temeiu pe vorbele oamenilor | 

Apoi începem cu toţi a mâncă; și alţii, ca alţii, dar eu 
ştiu că mi-am pus bine gura la cale, să-mi fie pe toată 
ziua. Și îndată ce m'am sculat dela masă, luându-mi rămas 
bun dela călcâie, fuga la scăldat; si când sar odată voi- 
nicește de pe-un mal nalt în știoalnă, din greșală, drept 
cu faţa ’n jos, numai scântei mi s'au făcut pe dinaintea ochilor 
de durere; și am crezut că mi-a plesnit pântecele, nu altceva. 
Și după ce-am ieşit cu mare greu din apă, si m'am pus pe 
mal tiindu-m& cu mânile de inimă, băeţii s'au strâns ciotcă, 

împrejurul meu; si m'au înmormântat cu năsip, şi m'au 
prohodit cum știau ei, și de-abiă mi-am venit în simtire 
peste vr'un ceas; s’apoi am început a mă scăldă în ticna 
până pela asfintitul soarelui, potrivind-o să vin acasă odată 
cu vacile şi spuind mamei, că scăpându-le văcarul din ocol 
pe ale noastre, la amiază, eu singur le-am dus la păscut, 
si de aceea m-am întârziat până acum. Și mama, creștină 
bună, crezându-le toate lăptoase, după răbuș, cum i le spu- 
sesem eu cu măgulele, m'a lăudat de vrednicia ce făcusem, 
şi mi-a dat si de mâncare. Iară eu, mâncând lupeste, mă 
făceam smerit și numai râdeam în mine, mierându-mă tot 
atunci de ghibăcia minciunilor ce potrivisem, de-mi veniă 
mai-mai să le cred și eu singur pe jumătate, 

Iaca asa se poate înșelă omulde multeori, când nici n'a 
gândit, dacă nu știe judecă bine. Insă iar mă întorc şi zic: 
Tot patitu-i priceput! 

Intr’o zi, pe-aproape de Sânt-llie, se îngrămădise, ca mai 
totdeauna, o mulţime de trebi pe capul mamei: niște sumani 
să-i scoată din stative; alții să-i nividească si să înceapă 
a-i ţese din nou; un teanc de sumane croite, nalt până n 
grindă, aşteptă cusutul; pieptănușii în laiță n'aveă cine-i 
tinea de coadă; roata ședeă în mijlocul casei, și canură 
toarsă nu eră pentru bătătură. S’apoi vorba ceea : „Nu sedea, 
că-ţi șede norocul“. Ţevi de făcut la sucală; copil de {ata 
în albie, pelângă alti vro cinci-șase, cari așteptau să le faci 
demâncare: treabă eră acolo, nu încurcală; și încă se cerea 
degrabă căci veneă cu fuga iarmarocul de Folticeni, care, 
acela este, ce este. Si mă scoală mama atunci mai de dimi- 
neaţă decât altedăţi, şi-mi zice cu toată inima: 

— Nică, dragul mamei! vezi că tată-tău e dus la coasă 

căci se scutură ovăsul cela pe jos; si eu asemene nu-mi 
văd capul de trebi; tu mai lasă drumurile și stăi lângă 
mămuca, de-i fă ţevi si leagănă copilul; c’apoi si eu ti-oiu 
luă dela Folticeni o pălăriuţă cu tăsmă s’o curăluşă de cele 
cu chimeriu, ştii colé, ca pentru tine! 

— Bine, mamă! dar în gândul meu numai eu știam. 
Toate ca toatele; dar la cusut si sărăduit sumane si mai 
ales la roată, mă intreceam cu fetele cele mari din tors; 
și din astă pricină, răutăcioasa de Măriuca Săvucului, care 
drept să vă spun, nu-mi eră urîtă, făceă adeseori în ciuda 
mea, şi-mi băteă din pumni, poreclindu-mă „Ion Torcălău“, 
cum îi ziceă unui ţigan din Vânători. Insă pentru asta, tot 
îmi eră dragă, si torceam împreună cu dânsa, la umbra 
nucului lor, câte-o movilă de drugi de canură, demă sărută 
mama, când i le arătam sara acasă. 

Așa ne duceam băeţii şi fetele unii la alţii cu lucrul, ca 
să ne luăm de urit, ceea ce la ţară se chiamă șezătoare, si 
se face mai mult noaptea, lucrând fiecare al său. Cum tor- 
ceam eu, de-a mai mare dragul, pe intrecute cu Măriuca, 
si cum sfârâia fusul roții, asa-mi sfârâia inima ’n mine de 
dragostea Măriucăi! Martur îmi este Dumnezeu! Şi-mi aduc 
aminte, că odată, noaptea, la o clacă de dezghiocat p&pusoi 
i-am scos Măriucăi un soarec din sân, care eră s'o bage în 
boale pe biata copilă, de n'aș fi fost eu acolo. D’apoi vara, 
în zilele de sărbătoare, cu fetele pe câmpie, pe colnice și 
mai ales prin luncile şi dumbravile cele pline de mândreţe, 
după cules răchiţică de făcut gălbenele, sovarv de umplut 


flori, dumbravnic si sulcină de pus pintre straie, cine umbla ? 


Povestea câmpului: 


Fă-mă, Doamne, val de tei 
Și m’arunca ’ntre femei! 

Si scurtă vorbă, unde erau trei, eu eram al patrulea. 
Dar când auziam de legănat copilul, nu știu cum îmi 

venea; căci tocmai pe mine căzuse păcatul, să fiu mai mare 
între fraţi. Insă ce eră să faci, când te roagă mama? Dar 
în ziua aceea, în care mă rugase ea, eră un senin pe cer şi 
așa, de frumos şi de cald afară, că-ţi venià să te scalzi pe 
uscat, ca găinile. Văzând eu o vreme ca asta, am șparlit-o la 
baltă, cu gând rău asupra mamei, cât îmi eră de mamă și 
de necăjită. Adevăr spun, căci Dumnezeu e deasupra! Dela 
o vreme, mama. crezând că-s prin livadă, undevă, iese afară 
şi începe a strigă, de da duhul dintr’insa: ,loane! Ioane, 
Ioane!“ si Ion, pace! Văzândea că nu dau răspuns de nicăiri, 
lasă toate în pământ si se ia după mine la baltă, unde știa 
că mă duc; si când colo, mă vede tolăgit cu pielea goală pe 
năsip, cât mi ti-i gliganul; apoi în picioare, tiind la urechi 
câte-o lespegioară fierbinte dela soare, cu argint printr'însele, 
şi aci săriam întrun picior, aci în celalalt; aci plecam capul 
în dreapta si la stânga, spuind cuvintele: 

Auraș, păcuraș, 

Scoate apa din urechi, 

Că ti-oiu da parale vechi; 


Si ti-oiu spălă cofele 
Și ti-oiu bate dobele! 


După aceea zvârliam pietrele, pe rând, în stioalna unde 
mă scăldam: una pentru Dumnezeu si una pentru dracul, 
făcând parte dreaptă la amândoi; apoi mai zvârleam câteva 
de încuiam pe dracul în fundul știoalnei, cu bulbuci la 
gură; s’apoi, hustiuliuc! si eu în stioalna, de-a cufundul, 
să prind pe dracul de-un picior, căci așa ni eră obiceiul să 
facem la scăldat, depe când Adam-Babadam. După asta, mă 

mai cufundam de trei ori in rând, pentru Tatăl, Fiul si 
Duhul Sfânt, şi încodată pentru Amin. Apoi mă trăgeam în- 
cetișor pe-o coastă, la marginea bălții, cât mi ti-i moronul, 
si mă uitam pe furiș cum se joacă apa cu piciorusele cele 
mândre ale unor fete ce ghiliau pânză din susul meu. Mai 
frumos lucru nici că se mai poate, cred! 

Toate acestea le priveă biata mamă, uitată cu mânile 
subsuoară, cum e omul năcăjit, de după un dâmb de prună, 
aproape de mine. Dar eu n’o vedeam pe dânsa, căci eram 
în treabă. In totului-tot, a fi trecut la mijloc vro jumătate 
de ceas, cât a zăbovit mama acolo, mai vro trei-patru de 
când fugisem de-acasă, s’ar fi trebuit să înceapă a mi se 
pune soarele drept inimă, după cum se zice, căci era trecut 
de amiază. Insă eu, în starea în care mă aflam, fiind cu- 
prins de fericire, uitasem că mai trăesc pe lume! Insfârșit, 
mama cât eră de ea tare de cap, dela o vreme pierde răb- 
darea şi vine, tiptil, în vârful degetelor, pe la spatele mele, 
când mă uitam la fete, cum vă spun, îmi iè toate hainele 
frumusel depe mal, și mă lasă cu pielea goală în baltă ; 
zicându-mi cu năduh: 

— li veni tu acasă, coropcarule, dacă te-a răzbi foamea, 
șapoi atunci vom aveă altă vorbă. Si se tot duce. 

Ei, ei! ce-i de făcut, Ioane? Fetele dela ghilit, care 
văzuse asta, numa-și dau ghiont una alteia Și chicoteau pe 
socoteala mea, de răsună prundul. Iar eu întram în pământ 
de ruşine și cât pe ce să mă înec, de ciudă ce-mi eră; şi 
din dragostea cea mare de mai dinioarea, îmi veneă acum 
să le strâng de gât, nu altăceva. Dar vorba ceea: „Poţi opri 
vântul, apa şi gurile oamenilor? De aceea le-am lăsat Și eu pe 
fete să râdă, până li s’a duce gura la urechi, si pândind 

vreme pecând sed ele plecate si dau pânza în apă la ghilit, 
fac tusti! din baltă, s'o iau la sănătoasa; si aşa fugiam de 
tare pe prund, de săriau pietrele, pe care le stârniam cu pi- 
cioarele, cât mine de sus. Și fuga, şi fuga, fără să mai mă 
uit în urmă, până ce dau între huditi, pe drumul care du- 
ceă la noi acasă. Dar nu merg pe drum, de rușine să nu 
întâlnesc vrun om; ci sar în grădină la Costache, si merg 
tupilus prin păpușoi ; apoi într'o hudiţă, din hudiţă în gra- 
dină la Trăsnea, si iar prin păpușoi; si când aproape să ies 
din grădină, mă simţesc cânii lui Trăsnea, şi la mine, să mă 
rupă, Ce-i de făcut? Auzisem eu din oameni, că dacă vrei 
să nu te muşte cânii și să te lese în pace, cum îi vezi ca 
sar la tine, să te tupilezi jos, la pământ, si să-i lași să te 
latre cât le place, fără să te urnești din loc; căci ei bat 
cât bat, si dela o vreme, te părăsesc şi se duc. Si adevărat 
este; căci asa am scăpat şi eu de cânii lui Trăsnea, atunci 
când am dat peste păcat cu ei și ei cu mine. Noroc din 
ceriu pana’n pământ, că nu m'a prins melianul și haram- 
ninul de Trăsnea, care aveă mare ciudă pe mine, decând 
mă zăpsise în grădina lui, la furat mere domneşti și pere 
sântiliești, căci mar fi znopit în bătaie. S’apoi, numai asta 
mi-ar fi mai trebuit acum, cât eram de pricopsit! In sfârșit 
dupăce m'au lăsat cânii lui Trăsnea în pace, cum vam Spus, 
am sărit în răspintenele unui drum! de acolo în grădină, 
la noi, şi atunci mi s'a părut, că mă aflu în sânul lui Dum- 
nezeu. Si merg eu acum fara păsare prin papusoi până în 
dreptul ogrăzii si mă uit printre gard, şi văd pe mama 
cum se dă în vant după trebi, când în casă, când afară; 
şi-mi erà mai mare mila de dânsa, dar si de pântecele meu 
cel stocit de apă încă îmi eră milă. Vorba ceea: „Milă mi-e 

„Mămucăi, iacătă-mă-s“, 


de tine, dar de mine mi se rupe inima de milă ce-mi este“. 
Si nemaiputând suferi foamea, încep a mărnăi ugilit pintre 
gard: „Mămucăi, iacătă-mă-s“. Ș'odată și sar în ogradă, mă 
înfăţoșez dinaintea mamei, aga chipos, cum eram, îi apuc 
mâna cu sila, o sărut şi zic, scâncind: „Mamă, bate-mă, 
ucide-mă, spâzură-mă, fă ce știi cu mine; numai dă-mi 
ceva de mâncare, că mor de foame!“ Vorba ceea: „Golăta- 
tea, încunjură, iară foamea dă deadreptul“. Ea atunci, cum 
e mama cu bunătate, se uită galiș la mine si zice oftând: 

— Bine-ti şede, coșcogeme coblizan, să umbli lela pe 
drumuri, în halul acesta, și să mă laşi la vremea asta fără 
leac de ajutor! Hai de mănâncă, dar să știi, că mi te-ai 
lehămetit dela inimă; doar să te porți deacum tare bine, să 
mai fiu ceeace-am fost pentru tine: dar nu știu, zău! 

Și, scurtă vorbă, văzând că m'am pus rău cu mama, îi 
giuruiesc eu, că ce-am făcut n'oiu mai face; apoi umblu tot 
cu binişorul pe lângă dânsa și nu ies din cuvântul ei afară 
nici cu fapta, nici cu vorba; căci vorba dulce mult aduce; 
la treabi-s hirnicut cât se poate; derdicam și măturam prin 
casă, ca o fată mare, de n'avea mama grijă, când se ducea 
undeva. Si într'o zi o văd că ma sărută şi-mi zice cu blandete: 

— Dumnezeu să te înzilească, Ionică, dragul mamei, și 
să-ţi dee toate darurile sale cele bogate, dacă te-i purtà, cum 
văd că te porţi de-o bucată de vreme încoace. 

Atunci, eu, pe loc am început a plânge și bucuriea mea 
n'a fost proastă. Si mai multă mustrare am simțit în cugetul 
meu, decât oricând. Si de war fi bătut mama cu toate gar- 
durile si de war fi izgonit dela casă, ca pe un străin, tot 
n’as fi rămas asa de umilit in fata ei, ca atunci când m’a 
luat cu binisorul. Si să nu credeţi că nu mi-am ţinut 

cuvântul de Joi până mai de-apoi, pentrucă asa am fost eu, 
răbdător și statornic la vorbă în felul meu; și nu că mă 
laud, căci lauda-i faţă: prin somn, nu ceream de mâncare; 
dacă mă sculam, nu mai aşteptam să-mi dee alții: si când 
eră de făcut ceva treabă, o cam răriam de pe-acasă. S’apoi 
mai aveam și alte bunuri: când mă luă cineva cu răul, 
puțină treaba făcea cu mine; când mă luă cu binisorul, nici 
atâta; iar când mă lăsă de capul meu, făceam câte-o dră- 
gută de trebusoara, ca aceea, de nici Sfânta Nastasia Isbăvi- 
toarea de otravă, nu eră în stare a o desface cu tot meste- 
sugul ei. Povestea ceea: „Un nebun arunc’ o piatră în baltă, 
si zece cuminţi n’o pot scoate“. 

In sfârșit, ce mai atâta vorbă pentru nimica toată? Ia, 
am fost si eu, în lumea asta, un bot cu ochi, o bucată de 
humă insufletita, din Humulești, care nici frumos până la 
douăzeci de ani, nici cuminte până la treizeci si nici bogat 
până la patruzeci, nu m'am făcut. Dar si sărac asa ca în 
anul acesta, ca în anul trecut şi ca de când sânt, niciodată 
nam fost! 

Humuleștii și împrejurimile. — Popa Duhu și 
popa Oșlobanu. — Scoala dela Folticeni. — 
Pavăl Ciubotarul și mos Bodrângă. — Trasnea. 
Desființarea catiheţilor. 


N, mi-ar fi ciudă încaltea, când ai fi şi tu ceva şi de 
te miri unde, îmi zice cugetul meu; dar așa, un bot cu ochi 
ce te găseşti, o bucată de humă insufletita din sat dela noi 
şi nu te lasă inima să taci: asurzești lumea cu ţărăniile 
tale! 

— Nu mă lasă, vezi-bine, cugete, căci şi eu sunt om 
din doi oameni; si satul Humulestii în care m'am trezit, 
nu-i un sat lăturalnic, mocnit şi lipsit de priveliștea lumii 
ca alte sate; şi locurile cari încunjură satul nostru, încă-s 
vrednice de amintiri. Din sus de Humuleşti vin Vânătorii 
Neamţului, cu sămânță de oameni de aceia, cari sau hărțuit 
odinioară cu Sobietzki, craiul Polonilor. Si mai din sus, 
mănăstirile Secul și Neamtul, altădată fala biserici române, 
și a doua vistierie a Moldovei. Din jos vin satele Boistea si 
Ghindăoanii, care înjugă numai boii ungurești la carăle lor; 
unde plugurile rămân singurele pe brazdă în țarină, cu 


1) Publicat în „Convorbiri lit.“ Anul XV (1882) No. 12, pag. 445. 

săptămânile; prisăcile, fără prisăcar; holdele, fara jitar; si 
nime nu se atinge de ele; iar oamenii din aceste sate nu 
ştiu ce-i judecata. Aproape de Boiște vine satul Blebea, care 
mai mult de jumătate, după ce-și scapă căciula pe baltă, 
zice: să fie de sufletul tatei! 

Inspre apus-miazăzi, vin mănăstirile: Agapia, cea tăi- 
nută de lume; Varaticul, unde și-a petrecut viata Brânco- 
veanca cea bogată si milostivă; si satele Filioara, hatasul 
căprioarelor cu sprincene, scăpate din mănăstire; Baltatestii 
cei plini de salamură; și Ceahlăieştii. Topolița si Ocea, care 
alungă cioara cu perja’n gură tocmai dincolo peste hotar; 
iar spre Crivăţ, peste Ozană, vine Târgul Neamţului cu 
mahalalele Pometea de sub dealul Cociorva, unde la toată 
casa este livadă mare; Tutuenii, veniţi din Ardeal, cari mă- 
nâncă slănina râncedă, se ţin de coada oilor, lucrează lână 
si sânt vestiți pentru teascurile de făcut oloiu; si Condrenii 
cu morile depe Nentisor si piuăle de facut sumani. lar dea- 
supra Condrenilor, pe vârful unui deal nalt şi plin de tihărăi, 
se află vestita Cetatea Neamţului, îngrădită cu pustiu, aco- 
perită cu fulger, locuită vara de vitele fugărite de strechie 
si străjuită de ceucele si vindereii, cari au găsit-o bună de 
făcut cuiburi într'însa... dar asta nu mă privește pe mine, 
băiet din Humulești. Eu am altă treabă de facut; vreu să-mi 
dau samă despre satul nostru, despre copilăria petrecută în 
el si atâta-i tot. 

Câţi Domnitori si Mitropoliti sau rânduit la scaunul 
Moldovei, decând e ţara asta, au trebuit să treacă măcar 
odată prin Humuleşti spre mănăstiri. Apoi, unde pui cea- 
laltă lume care s'a purtat prin satul nostru, si tot lume 
mai mult bogată si aleasă; mă rog, la Mănăstirea Neamţu- 

lui: icoană făcătoare de minuni, casă de nebuni, hram de 
Ispas și iarmaroc în târg, tot atunci; apoi tot pe aici, treacăt 
spre iarmaroace: la Piatră, de Duminica Mare și la Folticeni, 
de Sânt-llie; la Secu, hram de Tăierea capului Sf. loan 
Botezătorul; la Agapia ’n deal hram de Schimbarea la Fata; 
la Agapia ’n vale, hram de Sfinţii Voievozi; si la Varaticu, 
hram de Sântă-Măria-Mare; lume si iar lume! Si câte târ- 
nosiri si sfintiri de biserici din nou; şi câte soboare și re- 
vizii de feţe bisericeşti şi politicesti; si câţi străini din toată 
Jumea, și câte inimi purtate de dor; si câte suflete zdrobite 
şi rătăcite mau trecut prin satul nostru spre mănăstiri? 
Lume, lume şi iar lume! Si câte ostiri străine si o droaie 
de cătane călări, tot nemți de cei mari, îmbrăcaţi numai in 
fir, au trecut în vremea copilăriei mele, cu săbiile scoase 
prin Humulești, spre mănăstirile de maice, după Natalita 
cea frumoasă; şi au făcut Nemţii mare tărăboiu prin mănă- 
stiri, şi au răscolit de-a-fir-a-păr toate chiliile maicilor, dar 
nau găsit-o, căci beciul privighitorului Pârvu din Târgul 
Neamţului putea să tăinuiască, la nevoie, o Domniţă. Si 
noroc de Vărăticence, care au știut a-i dămoli, luându-i cu 
binisorul si a-i face să-și bage săbiile în teacă, spuindu-le 
că cei ce scot sabia, de sabie vor peri! 

Dar ce-mi bat eu capul cu craii şi cu împărații, şi nu-mi 
caut de copilăriea petrecută în Humulești si de nevoile 
mele? Așa eră cu cale, să fac dela început; dar am ţinut 
să arăt că Humulestenii nu-s trăiţi ca în bârlogul ursului, 
ci au fericirea de a vedeă lume de toată mâna. 

La 1852, în ziua când s'a sfințit paraclisul spitalului din 
Targul-Neamtului gi s'a deschis scoala domnească de acolo, 
eu, împreună cu alti băeţi, isonari ai bisericii, stam aproape 

de Ghica-Voda, care eră faţă la acea serbare, incunjurat de 
o mulţime de lume, și nu ne mai săturam privindu-l. Şi el, 
frumos la chip și blând cum eră, văzându-ne pe mai toţi 
dearândul îmbrăcați cu cămeşuice cusute cu bibiluri, si albe 
cum e helgea, cu bondite mândre, cu itari de tigae si încăl- 
fati cu opincute, spălaţi curat si pieptanati, cu ruşinea zu- 
grăvită în fata si cu frica lui Dumnezeu în inimă, aruncă o 
privire părintească spre noi, şi zise: 

— lată, copii, scoala şi sfânta biserică, izvoarele mân- 
gâierii și ale fericirii sufletești; folosiţi-vă de ele si vă lu- 
minati, si pre Domnul lăudaţi! 

Aceste vorbe, rostite din gura domnească, au brăzdat 
adânc inima norodului adunat acolo, si fără întârziere, scoala 
sa umplut de băieţi doriţi de invata- 
tură, între care eram gi eu, cel mai 
bun de hârjoană și slăvit de leneş; 
leneș fără păreche mă făcusem, căci 
mama, după câtă minte aveă, nu se 
îndură să mă mai trimită acum nici la 
o cofă de apă, numai să învăţ carte si 
să mă fac popă, ca părintele Isaia Duhu, 
profesorul nostru. Bun mai era si 
părintele Duhu, cănd se află in 
toane bune, Dumnezeu să-l ierte! Pusa el băieţii în 
rânduială, cum nu mai văzusem până atunci ; cumpăra-ni el, 
vara, din banii săi, cofe de zmeură si feldefel de puricale, de 
ni da să mâncăm, și mai în toată Sâmbăta, ne încărcă în o 
droagă de-a Mănăstirii-Neamţului și ne duceă la staritie, să 
dăm esamen dinaintea staritului Neonil, un bătrân olog, care 
ne sfătuiă cu duhul blandetei, să ne ținem de ceaslov și psal- 

tire. — Căci toate celelalte învățături, zică el, sânt numai 
nişte ereticii, cari mai mult amărăsc inima şi tulbură su- 
fletul omului. Dar fost-a scris părintelui Duhu, să nu asculte 
în totul sfaturile cuviosului starit, ci să ne înveţe şi câte 
oleacă de aritmetică, de gramatică, de geografie şi din toate 
câte ceva, după priceperea noastră. 

Odată, venind părintele Duhu supărat foc dela manas- 
tire, ne dete la regula de trei, tema următoare: 

— Dacă o pară luată pe nedreptul, îţi mănâncă o sută, 
drepte, apoi şese mii de lei (leafa mea pe an), care mi-a 
oprit-o stariţul Neonil, pe nedreptul, câte parale drepte vor 
mâncă dela Mănăstirea Neamţului ? 

— Douăzecişipatru de milioane de parale, cinstite părinte, 
sau sese sute de mii de lei, răspunse unul dintre noi, cu 
crida la tabelă. 

— la să-mi facă Nică Oslobanu încredințarea, zisa pă- 
rintele Duhu. i 

Nică Oslobanu, ca de obiceiu, se scoală în picioare, cat 
mi-ti-i melianul si se roagă de iertare, spuind că-l doare ca- 
pul. Si atunci nu ştiu cum fi cade un urs mare din sân şi: 
de-a dura prin clasă; nu de cei pe cari-i joacă ursarii, ci de 
mămăligă, umplut cu brânză, rotund, prăjit pe jaratic si bun 
de pus drept inimă, când ţi-e foame. Băieții dau să-l prindă, 
Oșlobanu se aruncă în mijlocul lor, să și-l iee; si se face o 
chirfosală şun râs în şcoală din pricina ursului celuia, de-i 
poznă. Atunci, par'că-l văd cum sa plesnit părintele Duhu, 
cu palma peste frunte, zicând c'un oftat adânc: 

— Pe semne păcatele mele cele mari si grele m'au arun- 
cat si aici, să învăţ nişte ţopârlani sălbatici. Mai fericit erai 
de-o mie de ori, să pasti porcii la Cogeasca-Veche, Isaie, 

decât să mai fi ajuns si zilele aceste? Iar tu, moglanule de 
Oslobene, care te robesti pântecelui și nu-ţi dai câtuşi de 
puţină osteneală minţii, te-i face popă, ca tată-tău, când s’or 
pusnici toți bivolii din mănăstirea Neamţului! .. 

Oșlobanu, prost-prost, dar să nu-l atingă cineva cu cat 
e negru sub unghie, că-și asvârle țărnă după cap ca buha- 
iul. Cum se duce sara acasă, și'spune tătâne-său ce a zis pă- 
rintele Isaia. S’apoi las’ pe popa Niculai Oșlobanu, căci el 
nu prea știe multe; slujeşte câte trei liturghii pe zi şi po- 
menește la hurtă: pe monachi și ieromonachi, pe stariti, pe 
mitropoliți si pe soțiile si copii lor, de le merge colbul... 

Intro dimineaţă, n’are ce lucră părintele Duhu? Iè pe 
Teofan, alt călugăr dela spital, și se duc împreună la biserica 
Sfântului Lazăr de sub dealul cetăţii. Şi cum întră în bise- 
rică încep a căută pricină părintelui Oșlobanu, care slujiă, 
că nu se tine de tipic. 

— Tipic, boaite fatarnice? Ia să vă dau eu tipic, zise 
părintele Oșlobanu, lăsând sfintele încolo; ne-ati luat cu smi- 
chirie pe Marele Mucenic Dimitrie, Isvoritorul de Mir și 
ne-afi dat în locul acestui sfânt vestit, pe Lazăr, un 
Jidan tremţuros, care tot moare şi iar învie; şi învie 
și iar moare, de nu mai știe nime de numele lui. Acesta-i 
hram? Şi dupăce ne-ati calicit luându-ne moșia si închizân- 
du-ne biserica cu zid, închideţi acum în ciudă şi poarta spi- 
talului; ba până și clopotele ni le-au oprit de tras cânerii 
de doftori, tot din pricina voastră, de ni s'au împrăștiet po- 
porenii; nici chioară de babă nu mai dă pela biserică! Si 
încă una: de seizeci și mai bine de ani, decând slujesc pre- 
uţia, voi aveţi să mă învăţaţi tipicul, pui de năpârcă ce sân- 
teti? Ia stati oleacă, să vă scot eu gărgăunii din capl.. Si 

Apoi umfland un sfesnic zdravăn de alamă, după dânşii! 


svarr! cu pravila cea mare după călugări. Apoi, umfland 
un sfeșnic zdravăn de alamă, după dânșii! să-i afuriseasca... 
Si, na! părintele Duhu și Teofan și-au prăpădit papucii, fu- 
gind mai mult pe brânci decât în picioare; chiar după tipic... 

A doua zi, Nică Oșlobanu, ca mai ba să dee pela școală; 
dar nici păintele Duhu pela biserica Sfântului Lazăr, că l-ar 
fi pironit părintele Oşlobanu pe cruce și l-ar fi pus în po- 
dul bisericii spre păstrare, cu parte din icoanele rămase aici 
dela Cetatea Neamţului. Şi mi se pare că aveă mare drep- 
tate bietul bătrân; căci în locul bisericii Sfântului Lazăr, 
fusese altă biserică de lemn, al cărei hram eră sfântul Di- 
mitrie, făcută și înzestrată cu moşie de Vasile Lupu Voi- 
vod, ca şi cea dela noi, din Humulești. Insă mănăstirea 
Neamţului, bună mehenghe, când a făcut spitalul Târgu- 
Neamţului, face si biserica Sfântului Dimitru de piatră, îi 
schimbă hramul, numind-o Sfântul Lazăr, o închide cu zid 
în cuprinsul Spitalului, si hramul Sfântului Dumitru l-a pus 
la paraclisul dela spital. Iar moșia preutilor a păpat-o ca și 
pe moşia Humulestii. Și de aici supărarea părintelui Oslo- 
banu ajunsese la culme; să nu vadă sămânță de călugăr pela 
biserica lui, că-i potopeste! Ca prin urechile acului de n'a 
făcut mucenic pe părintele Duhu, în locul Sfântului Du- 
mitru, Izvoritorul de Mir. 

Peste câteva zile după asta, auzim că Nică Oșlobanu 
sa dus să invte la scoala catihetic din Folticeni, vorbă să 
fie. Varu-meu Ion Mogorogea, Gâtlan, Trăsnea si alţi cuno- 
scuți ai mei, se dusese tot acolo mai de mult; bine înțeles 
pe socoteala pungii părinţilor lor. Si eu, rămâind fără tova- 
răși de ispravă, şi mai dându-mi și părintele Isaia un puiu 
de bate, așa din senin, cihăiam pe mama, să se puie pe lângă 

tata, ca doar m’a da si pe mine la catihet; măcar că eram 
un ghibirdic si jumătate. 

Galbeni, stupi, oi, cai, boi şi alte bagateluri dealde aceste, 
prefăcute în parale, trebuiă să ducă dascălii plocon catihe- 
tului dela fabrica de popi din Folticieni; s’apoi lasă-te în 
Conta?) sfintiei-sale, că te scoate poponet ca din cutie... 
Pentru mine însă numai două merte de orz și două de ovăs 
a dat cui se cuvine, de am fost primit în Folticeni, 
căci şcoala eră numai de mântuială; boii să iasă... Ajungând 
acolo toamna târziu, m'am aşezat în gazdă la Pavăl ciubo- 
tarul din uliţa Rădășenii, unde erau si ceilalți tovarăşi ai 
mei. Catihetul, care fâceă ziua noapte si noaptea zi, jucând 
stos, rar veniă pela scoala. Noi, dacă vedeam aga, ne duceam 
şi mai rar; dar nebunii ştiu că făceam de-ajuns. Pavăl eră 
holteiu si casa lui destul de încăpătoare; laiti și paturi de 
jurîmprejur; lângă sobă, altul; si toate erau prinse. Iară 
gazda, robotind zi și noapte, se proslăvia pe cuptior, între 
șanuri, calupuri, astrăgaciu, bedreag, dichiciu şi alte custuri 
tăioase, mușcheă, piedică, hască gi clin, ace, sule, cleşte, pila, 
ciocan, ghint, piele, ata, hârbul cu călacan, cleiu, si tot ce 
trebue unui ciubotar. Cu noi şedea si Bodrângă, un moş- 
neag fără căpătâiu, însă de tot hazul. Pentru puţină mâncare 
şi câte-oleacă de pașcă de cea de trei ocă la para, slujia 
toată casa; tăiă lemne, atata focul, aduceă apă, mătură, ne 
spunea la povești nopţi întregi, şezând cu nasul în taciuni, 
si ne cânta din fluer: Doina, care te umple de fiori, Cora- 
bieasca, Măriuţa, Horodinca, Alivencile, Țiitura, Ca la usa 
cortului, Hori si alte cântece sculatele ca aceste, de jucam 


1) Aluzie la catihelul Conta. 

până ce asudau podelele și ne săriă talpele dela ciubote cu 
călcâie cu tot. Că doar acum o dădusem si eu pe ciubote?). 
Si din pricina lui Pepelea de moș Bodrângă, Pavăl mai nu 
le putea dovedi din cârpit; ba şi el, uneori, sărindu-și din 
minţi, îşi rupea ciubo- 
tele ferfenita, jucând îm- 
preună cu noi. 

Odată venise lui Os- 
lobanu rândul să cum- 
pere lemne; si asa, cu 
toată cărpănoşia lui, iese 
câne-cânește în medean, 
aproape de gazda noa- 
stra, si găsește un ţăran 
dela Sasca, pare-mi-se, 
ori dela Baia, cu un car 
încărcat cu lodbe de 
fag. 

— Cat cei pe car 
bade? zice Oșlobanu, 
căruia nu-i era a cum- 
pără lemne, cum nu mi-e mie acum a mă face popă: 


— Trei husasi, dascăle. 

— Ce spui, bădişorule; pentru un braţ de lemne? Da'că 
le duc în spate pe toate odată pân'acasă. 

— Dacă le-i duce, dascăle, ti le dau degeaba. 


— Zău, nu suguiesti, bade? 


1) Fraza din urmă lipsește în ediţia dela Iași, 

— Nici o şagă, dascăle, să vedem cum le-i duce si halal 
să-ți fie! 

Oșlobanu ié atunci lemnele din carul omului câte unul- 
unul si le razămă în picioare 
lângă bratu-i; după aceea 
descinge brâul depe lângă 
sine şi le împrejură, legân- 
du-le frumusel, să nu se 
hrentuiască; apoi, săltân- 
du-le si aburcându-le cam 
anevoie, le umflă ’n spate, 
si la gazdă cu dânsele. Un 


băietan nebunatic dealăturea, văzând asta, zise cu glas mare: 


Dascăle, 

Trascăle, 

Be-he-he ! 

Dracul să te iè! 

lar țăranul, făcându-și cruce, a rămas cu gura căscată, 

fără să bleştiască un cuvânt. Acum nu vă mai spun cât eră 
de încărcat carul cu lemne, care la asa loc, tinea pe vremea 
aceea șapte lei și jumătate, si cât eră de mare si de tare 
Nică Oșlobanu si alţi vro seizeci ca dânsul, între cari multi 
lăsându-și nevestele câte cu doi-trei copii acasă în creierii 
munților, venise la Folticeni, să se pricopsească de învăţă- 
tură... S’apoi carte se învăţa acolo, nu glumă: unii cântau 
la psaltichie, colea, cu ifos: 


Ison, oligon, petasti, 
Două chendime; homili 1) 


1) Adaosul acesta e de Creangă (v. „Șezătoarea“, a. V., pag. 214) si lipsește din ediţiile 
celelalte. 

până ce ragusiau ca magarii; alţii, dintr’o rasuflare spuneau 
cu ochii închiși cele septe taine din catihisul cel mare. 
Gâtlan se certă si prin somn cu uriașul Goliat. Musteciosul 
Davidică dela Farcasa, până tipăriă o mămăligă, mântuiă 
de spus pe de rost, răpede si fără greș, toată istoria Ve- 
chiului Testament de Filaret Scriban, împărţită în perioade; 
si pronumele conjunctive de dativ si acuzativ din grama- 
tica lui Măcărescu : 

— Mi-ti-i, ni-vi-li, me-te-il-o, ne-ve-i-le; me-te-îl-o, 
ne-ve-i-le, mi-fi-i, ni-vi-li. 

Ce-a fi aceea, ducă-se pe pustii! Unii dondăniau ca 
nebunii, până-i apucă ameteala; alţii o duceau numai într'un 
muget, cetind până le pieriă vederea; la uniia le umblau 
buzele par'că erau cuprinși de pedepsie; cei mai multi 
umblau bezmetici si stăteau pe gânduri, văzând cum isi 
pierd vremea, si numai oftau din greu, știind câte nevoi îi 
așteapă acasă. Si turbare de cap și frântură de limbă ca la 
acești nefericiti dascăli, nu mi s'a mai dat a vedea; cump- 
lit mestesug de tâmpenie, Doamne fereşte! 

De-a mai mare dragul să fi privit pe Davidică, flăcău 
de munte: cu barba în furculité si favorite frumoase; cu 
pletele crete si negre ca pana corbului; cu fruntea lată si 
senină; cu sprincenele tufoase; cu ochii mari, negri ca mu- 
rele şi scânteietori ca fulgerul; cu obrajii rumeni ca doi 
bujori; nalt la stat, lat în spete, subţire la mijloc, mlădios 
ca un mesteacăn, uşor ca o căprioară si rusinos ca o fată 
mare. Dumnezeu să-l ierte! că n’avu parte, să se preuteasca! 
a murit, sărmanul, înainte de vreme, înecat cu pronumele 
conjuctive, peritu-le-ar fi numele să le piară, că au mâncat 
juvaer de flăcău! Mai bună minte avea Mirăuţă din Gru- 


98 


măzeşti, care umblă trela-lela in puterea iernii pe la tără- 
bile jidovești, întrebând: ba teacă de cosor, ba căpestre de 
purici, ba cue dela corabia lui Noe, ba fragi si capsune 
pentru cineva care pornise într'adaos, ba cântă în pilda 
jidovilor: 

Nu mi-e ciudă pe gândac, 

Ca mâncat frunza de fag; 

Dar mi-e ciudă pe omidă, 

Ca mâncat frunza de crudă: 


Na lăsat să odrăslească, 
Voinicii să se umbriască. 


Si alte drăcării ce-i trăsniau în cap. Nebun eră el, să-și 
piardă viata din pricina lui „mi-ţi-i, ni-vi-li, me-te-îl-o, 
ne-ve-i-le“, ca Davidică? 

Eu, ca și Mirăuţă, nu mă prea osteniam până ’ntr’atata, 
să mor învățând; că doar nu-mi plângeau copiii acasă, nici 
dădusem catihetului cel poclon mare până pe-acolo. Pentru 
două merte de orz şi două de ovăs, nu eră să las copila 
popei dela Folticenii-Vechi, nemângâiată. Afară de aceasta, 
când mă uitam în oglindă, barbă si mustete ca în palmă; 
si doar le și pârliam eu într'o privire si le ungeam în toată 
sara cu său amestecat cu muc de lumânare şi alună arsă; 
dar degeaba muncă! S’apoi, întrat în asemenea școală, mai 
numai barba și punga, bat-o pustia, te făceă să calci 
a popă! 

D'apoi lui Trasnea, săracul, ce-i păţiă sufletul cu gra- 
matica! Odată îmi zise el, plin de mâhnire: 

— Stefanescule, (căci aşa mă numiam la Folticeni), astăzi 
nu mai mergem la școală, că nu știu tabla si vreau să învăţ pe 
mâne la gramatică. Mă rog ţie, hai cu mine la câmp spre 
Folticenii-Vechi; vom invata împreună, sau câte unul; eu 

la gramatică si tu, la ce-i vrea; apoi mi-i ascultă, să vedem 
nu s'a prinde şi de capul meu ceva? Las că nici la cele- 
lalte nu prea pot invata, cu slova asta nouă care-a ieşit; 
însă afurisita de gramatică îmi scoate peri albi, trăsnit-o-ar 
fi so trăsească! Par'că ai ce face cu dânsa la biserică? Dar 
dacă se cere!... Am so ieu şi eu din capăt, si poate cu tine, 
care ai trecut pela părintele Duhu, să mă pot desluși... 
Fiindcă la Folticenii-Vechi eră ceva mângâiere pentru 
mine, mă potrivesc lui Trăsnea si ne ducem împreună. Și 
eră un ger uscat prin luna lui Noemvrie, şi batea un vân- 
tişor subţire în ziua aceea, de-ţi frigeă obrazul! Cum ajun- 
gem la câmp, Trăsnea se tologește pe-un hat, si începe la 
gramatică din capăt, întrebarea și răspunsul întâiu: 


Intrebare. Ce este Gramatica română ? 
Răspuns. Gramatica română este artea ce ne învață a vorbi și a scrie o limbă corect. 


Iar în altă ediţie: 


Gramatică esti o învățătură ce ne arată modul de a vorbi si de a scrie bine intro limbă. 


Asta-i asta; din ceaslov si psaltire, şi acele balmujite 
rău ca vai de ele, să treci la gramatică. Si încă ce grama- 
tick! Nu ca aceste de acum, posderie de gramatici, unele 
„raţionate“, altele „desvoltate“ și ticsite de „complimente“ 
care, trebue spus fără compliment, iti explică... până ce nu 
se mai înţelege nimică; adică făcute anume pentru copii, 
de se joacă cu dânsele, de ușoare ce sânt!... Insă ce folos! 
Peste Trăsnea n'a dat asemenea noroc... să umble intr’ales... 
El, păcătosul, uitaţi-vă, ce fel de gramatică trebuă să în- 

vete: „artea, corect, într'o limbă; silabă numim un sunet 
deplin, simplu sau compus cu una din consune, sau si cu 
mai multe consune, care însă să se pronufe cu o scoatere 
de voce“. Iar în altă ediţie: „Prin silabă înţelegem rostitura 
unei parti de cuvânt s. c. L“ 

Ei, ei! deacum drege-ti „voacea“ si descurca-te, mai 
Trasne, dacă poţi. Iar la a treia pagina, îndată altă nasbatie: 

Intrebare. Câte părţi are gramatica română ? 

Răspuns. Gramatica română are patru părți, care sunt : 

1. Etimologia, 2. Sintaxa, 3. Ortografia si 4. Prozodia. 

Intrebare. Ce ne învaţă fiecare din părţile aceste ? 

Răspuns. 1. Etimologia ne învaţă a cunoaşte părţile vorbei, adică analizul gramatical. 

2. Sintaxa ne învaţă a legă părţile vorbei după firea limbii noastre, adică sin- 
tezul gramatical. 

3. Ortografia ne învaţă a scrie bine, adică după regulile gramaticii. 

4. Prozodia ne învață a accentă silabele şi a le rosti după firea cuvintelor şi 
scopul ce-l avem în vorbire. 

Apoi: mi-ti-i, ni-vi-li, me-te-il-o, ne-ve-i-le. Si alte 
iznoave hăzoase ca aceste. Mai pune la socoteală, că si Trasnea 
eră înaintat în vârstă, bucher de frunte si tâmp în felul 
său; că profesorul, care si el se miră cum a ajuns profesor, 
ziceă: „Luaţi de ici până ici“, cum mi se pare că se mai face 
pe unelocuri și astăzi, si poate că nu veţi aduce banat: nici 
gramaticului, nici profesorului, nici lui Trăsnea; ci întâm- 
plării, care a făcut pe oameni așa cum sânt: ori cuțite de 
oţel, ori de tinichea... S’apoi gândiţi că Trăsnea citia între- 
barea şi răspunsul, fiecare pe rând, rar si lămurit, ca să se 
poată înţelege ceva? 

— Nu aşa, necredinciosilor, ci iată cum: „Ce este gra- 
matica, română, este... ce este, este... arata..., nu arata, artea... 
artea, ce... ce... ce ne învaţă, învaţă... învaţă... ce ne învaţă; 
a vorbi... bi.. bi., ce ne învaţă... ce este, este, este... este 
arata, uite dracul nu arata, artea ce ne învaţă... ce este, 


101 


este...“ Si tot asa dondănind foarte răpede, bâlbăit si fără 
pic de cugetare; pânăla „a scrie într'o limbă corect“ rar 
ajungeă, sărmanul! Şi dupăce turbă de cap hăt bine, mă 
strigă să-l ascult, că știe. Luam eu cartea din mâna lui şi-l 
întrebam: „Ce este gramatica, măi Trăsne?“ Iar el, închizând 
ochii, răspundeă iute, iute și mornăit, cum cer calicii la pod: 

— Ce este gramatica română, este.. ce este, este... si 
celelalte după obiceiu, schimonosind cuvintele și îndru- 
gându-le fără nici o noimă, de-ti venià să-i plângi de milă! 

— Nu asa, măi Trasne! 

— Dar cum? 

— Nu mai zice română, şi spune numai răspunsul; ce 
ai cu întrebarea? Si se si opintiă el, intr’o privire, să răs- 
punda bine, dar degeaba; se încurcă si mai rău, începeă a 
oftă şi-i veniă să-și spargă capul. 

— Mai lasă-mă oleacă, ziceă el năcăjit; şi când te-oiu 
strigă, să vii iar, să mă asculti; si de n’oiu sti nici atunci, 
apoi dracu să mă iee! „Dă, gramatica să zicem că n'o înţeleg 
si so lăsăm la o parte; artea, asemine; corect, tiji. D'apoi 
„română, este... ce... ne învaţă a vorbi și a serie bine intr’o 
limbă?“ parcă-s cuvinte româneşti; ce naiba! Numai si aici 
trebue să fie ceva!...,a vorbi şi a scrie bine într'o limbă“, 
îndrăcit lucru! Cum „să scrii intr’o limbă?..“ Poate cu 
limba, mai știi păcatul? Pesemne că noi, cum Sar prinde, 
las că de scris, talpa gâștei; dar apoi si de vorbit, păcatele 
noastre, se vede că vorbim pògan si rău de tot; nu româ- 
neste, ci țărănește... Doamne, Doamne! Invatat mai trebue 
să fie si acel care face gramatici! Insă şi'n gramatică stau 
eu si văd, că masa tot masă, casa tot casă si boul tot bou 
se zice, cum le știu eu, dela mama. Poate celelalte băzdâ- 

ganii: rostitură, artea, corect, pronunțe, analizul, sintezul, 
prozodia, ortografia, sintaxa, etimologia, concrete, abstracte, 
conjunctive: mi, ţi, i, ni, vi, li; me, te, îl, o, ne, ve, i, le si 
altele de sama acestora, să fie mai românești ; si noi, pros- 
timea, habar navem de dânsele! Noroc mare, că nu ne pune 
să le şi cântăm, c'ar fi si mai rău de capul nostru cel hodo- 
rogit! Decât țăran, mai bine să mori! Hai, du-te, Stefa- 
nescule, că m’apuc de învăţat... 

Si lăsându-l, m'am dus si eu în ciudă la fata popii, am 
găsit-o singură-singurică şi m'am jucat cu dânsa în ticnă 
până 'ndesară; căci mamă n'aveă si tată-său, ca popa, umblă 
după căpătat... Apoi m'am întors la câmp, cu zgardita dela 
gâtul copilei, c'o năframă cusută frumos cu flori de mătasă 
si cu sânul plin de mere domnești; si când colo, zarghitul 
de Trdsnea dormiă pe hat, cu gramatica sub nas si habar 
n’avea de frig. Sărace, sărace! Nu esti nici de zama ouălor; 
decât asa, mai bine te făceă mă-ta un mânz si te mâncau 
lupii, zic eu, în mine. 

— He! Trăsnea, mă! scoală! Ştii tabla? Sare el de jos, 
il ascult; cleiu. — Haidem acasă, măi Trăsne, că m’a răzbit 
foamea si frigul, si mor de urît aicea pe câmp! 

— Da, că si eu. Ducă-se dracului de gramatică! Mi s'a 
înăcrit sufletul de dânsa ! Şi osebit de asta, nici nu mi-e bine. 

— Un fel de lene, amestecată cu slăbăciune, mă Trăsne, 
nu-i asa? 

— Ba chiar ai nimerit: un fel de leşin la inimă, ame- 
stecat cu intinsori sau cam asa ceva. 

— Poate fiorile gramaticii, zic eu. 

— Mai ştii păcatul? poate că s’aceea să fie, zise Trăsnea; 
căci dracul s'o iee! cum pui mâna pe dânsa, îndată-ţi vine 

somn... Flecustete de-aceste nu se potrivesc cu rânduiala 
bisericii, s'a mântuit vorba... „Osmoglasnicul“ este ce este. 
Vorba tatei: „Condacul umple sacul și troparul, hambarul, 
măi băiete!“ Ce umblăm noi, chinuindu-ne cu gramatica, 
Stefanescule ? Haidem ! 

Şi ne întoarcem noi la gazdă pela asfinfitul soarelui, 
mâncăm ce mâncăm, șapoi rugăm pe moş Bodrângă, să ne 
cânte; şi unde nu se adună o mulţime de dăscălime la noi, 
căci aici eră staniștea lor; şi ne întărtăm la joc, ştii cole, 
ca la vârsta aceea, de nici simfiram când a trecut noaptea. 
Și așa am scăpat, şi eu de urât, și Trăsnea de bolborosit 
prin somn: ce este gramatica română, este... ce este... ca 
alte dati. Insă veselia nu s'a încheiat numai cu atâta: alta 
si mai și, s'a început din capăt. N’apucase moș Bodrângă 
a luă bine fluerul dela gură, si iaca ne trezim cu popa Buligă 
ce-i ziceau și!) Ciucă-ău, din ulița Buciumenii, tămâet si 
aghezmuit gata des-dimineaţă, Dumnezeu să-l iepure! Şi 
cum ne binecuvintează, după obiceiul său, cu amândouă 
mânile, ca Vlădicii, ne si trage câte-un ibrisin pela nas 
despre fata popii dela Folticenii-Vechi: ba că-i fată cuminte, 
ba că-i bună de preuteasă, ba c'ar fi potrivită cu mine, ba 
că are să mi-o lege tată-său de gât si câte ponosuri si tâlcuri 
de-a lui Popa Buligă cel buclucas, pân'a început Gâtlan a-l 
luă cu măgulele zicând; 

— Ia lasă, lasă, cinstite părinte; nu mai umblă si sfin- 
tiea-ta cu scornituri de-aceste chiar în ziua de lăsatul se- 
cului. Mai cântă încaltea, mos Bodrângă, un răstimp, să ne 
veselim deajuns, că părintele a fi bun gi ne-a ierta! 

Moş Bodrângă, de cuvânt; iar începe a cântă, și la joc 


1) Vezi „Șezătoarea“ a. V. pag. 214. 

„+++ $i la joc deavalma cu noi, de-i pălălăiau pletele. 


băeţi! Popa Buligă, desi eră bătrân, dacă vede că ni-i treaba 
de-aşa, unde nu-și pune poalele antereului în brâu, zicând: 

— Din partea mea, tot chef și voie bună să vă dea 
Domnul, fiilor, cât a fi şi-ţi trăi! 

Apoi svârle potcapul deoparte; şi la joc deavalma cu 
noi, de-i pălălăiau pletele. Si tragem un ropot, si două, și 
trei, de eră cât pe ce să scoatem sufletul din popă. Si aga 
l-am vlăguit, de-i eră acum lehamite de noi. Dar, vorba 
ceea: „dacă te-ai băgat în joc, trebue să joci!“ Dela o vreme 
văzând bietul popă că s'a pus în cârd cu nebunii, începe s’o 
întoarcă la gurub: 

— Mă aşteaptă nişte fii de duhovnicie, dragii mei, și 
trebue să mă duc mort-copt, căci acesta ni-i plugul. 

Pavăl, gazda noastră, si pune atunci un talger de us- 
cături s’o garafă cu vin dinaintea părintelui Buligă, zicând: 

"— Ia poftim, cinstite părinte, de-ti luă din masa noastră 
oleacă de gustare gun păhar-două de vin; s’apoi va-ti duce, 
dacă spuneţi caveţi asa de mare grabă. 

Sfintia-sa, nemaipuindu-se de pricină, încrucişează mâ- 
nile după obiceiu, își drege glasul și spune cu smerenie: 

-- Binecuvintează, Doamne, mâncarea si băuturica ro- 
bilor tăi, amin! După aceea râdică un pahar, zicând: „Mă 
închin, băieţi, la faţa voastră cu sănătate, ca la un codru 
verde! Când ne-a fi mai rău, tot așa să ne fie!“ Si dă pa- 
harul de dușcă; apoi încă vro două-trei si peste-acele alte 
câteva! După aceea ne binecuvintează iar cu amândouă 
mânile, zicând: „Ei, băieţi, de-acum liniştiţi-vă!“ S’apoi ne 
lasă în pace și-și caută de drum. Insă noi, vorba ceea: 


Nici toate-ale doftorului, 
Nici toate-a duhovnicului. 
De ce petreci, 

De ce-ai mai petrece ! 

Cam pe'nserate, ne luăm taris, cu moș Bodrângă cu tot, 
si ne băgăm într'o cinstită crasma, la fata vornicului dela 
Radaseni, unde mai multă lume se adună de dragostea 
crâşmăriței, decât de dorul vinului; căci eră si frumoasă, 
bato hazul so bata! S’apoi măritată 
de curând după un văduoiu bătrân s’un 
„lă-mă, mamă“, cum e mai bine de 
tras la om în gazdă. Crasmarita, cum 
ne-a văzut, pe loc ne-a sărit înainte si 
ne-a dus deoparte, într'o odaie mare 
cu obloane la feresti şi podită pe jos, 
unde eram numai  noi-în-de-noi si 
crasmarita, când poftiă, ca la casa ei. 

Intr'un colt al odăii, câteva merte de fasole; in altul 
sămânță de cânepă; în al treilea, o movilă de mere domnești 
si pere de Rădășeni, care trăiesc până pe după Paşti; în al pa- 
trulea, mazăre şi bob, despărțite prin o scândură lată, iar 
alăture nişte bostani turceşti; într'o putină, pere uscate si 
dulci ca smochinele; mai încolo, un teanc de chite de cânepă 
şi de in; pe-o grindă, călepe de tort si lânuri boite feldefel 
pentru scoarte si lăicere; apoi câlţi, buci si alte lucruri, 
zăhăite prin cele politi si coltare, ca la casa unui gospodar 
fruntaș depe vremea aceea. Si cum ne aflam noi în această 
binecuvântată casă, crâşmăriţa iute a lăsat obloanele în jos, 
a aprins lumânarea, si cât ai bate din palme, ni s'a şi în- 
fățoșat cu o cană mare de lut, plină cu vin de Odobeşti; şi 
turnând prin pahare, săriau stropii de vin de-o schioapa 
în sus, de tare ce eră. Gâtlan, bun mehenghiu, ie un pahar 
și-l întinde gazdei, zicând: 

Ia poftim, puiculita, de cinsteşte dumneta intaiu! Să 
vedem, poate c’ai pus ceva intr’insul. 

Crâșmăriţa cea frumoasă, luând paharul, se închină la 
toţi cu sănătate, râzându-i ochii, si, după ce gusta putin, 
se roagă să n'o zăbovim, ca mai are si alti musterei şi 
bărbatu-său nu poate dovedi singur. Dar ţi-ai găsit noi 
atiindu-i calea o poftiam cu stăruinţă, să cinstească dela 
fiecare. Şi ea, tot ar fi stat mai mult cu noi, dacă nam 
fi alungat-o prosteste, mulțămindu-i câte c'o sărutare plină 
de foc! 

— Aşa e tineretul ista, bată-l să-l bată, zise moş Bo- 
drângă, șezând cucuiet pe niște buci şi molfăind la pere 
uscate; aveţi dreptate, băeţi, acum vi-i vremea. 

— Si cum zici, mosule răspunse crâşmăriţa, intrând 
atunci de uşă c'o strachină de plăcinte ferbinti, co găină 
friptă si puindu-le pe masă dinaintea noastră; şi zău mare 
pomană și-a făcut, căci eram flămânzi ca niște lupi. 

După ce mântuim de băut cana ceea, ni se aduce alta 
pentru care multémim crâșmăriței tot cu sărutări, pânăce 
se făceă căse mânie şi iar fugiă dintre noi. Maipe urmă iar 
veniă şi iar fugiă, căci cam așă se vinde vinul, pe unde se 
vinde... Ori mai ştii păcatul? Poate că nici crâşmăriţii nu-i 
eră tocmai urît a sta între noi, de ne cerca asa des. La 
urma urmelor, unde nu-i dă si Trăsnea, cel uricios, un 
pupoiu, fără veste. Căci la de-aceste mai tot prostul se pricepe. 
Şi atunci, crâşmăriţa cea frumoasă, curat că sa mâniet. 
Dar ce să-i facem? Vorba ceea: „In care cămeșă sa mâniet, 
într'aceea s'a desmânit“. Că altfel nai cum so ghibăcești. 
Dela o vreme, prinzând moș Bodrângă la inimă, să nu 
înceapă a cântă din fluer o Corăbiască din cele frământate 

în loc? Noi, atunci, să nu ne intartam la joc? Si așa o 
fierbeam de tare, de nu ne-ajungeă casa; şi dam  chiorîș 
prin fasole, prin mazăre şi bob, şi sămânţa de cânepă se 
făcea oloiu, pârâind sub talpele noastre. Cam pe după miezul 
nopții, văzând ca moș Bodrângă ne-a părăsit, începem şi 
noi a ne strecură câte unul, unul, spre 
gazdă; eu cu sânul încărcat de pere 
uscate şi c'un bostan mare ce mi l-a 
dat crasmarita; căci pe cât era de fru- 
moasă, pe atât era si de darnică, mi- 
titica... Si când ajung la gazdă, ce sa 
vezi? Mai fiecare tovarăşi al meu fur- 
luase câte ceva: unul mere domnești; 
altul pere de Rădășeni, moș Bodrângă 
paslise o grămadă de buci pentru atatat focul, şi Trăsnea 
sămânță de cânepă. Iar Oșlobanu, cu ciubotele dintr’o vacă 
şi cu talpele din alta, viind mai în 
urma tuturor, numai ce-l vedem că se 
pune cu creștetul pe pat și cu talpele în 
grindă, asa încălţat si îmbrăcat cum 
eră; şi ce să-ţi mai vadă ochii? Să nu 
spun minciuni, dar peste o dimerlie de 
fasole i-au curs atunci din turetce, pe 
care de obiceiu le purtă suflecate; iar 
atunci le desuflecase anume pentru trebusoara asta... Numai 
văru-meu, Ion Mogorogea, fecior de gospodar cinstit, nu luase 
nici un capăt de aţă. lar Zaharia lui Gâtlan, se mul- 
tamise čun sărutat din partea frumoasei crâșmăriţe. 
Mare mângăiere pentru un băiet strein, în ziua de lăsatul 
secului !... Si ia acum înțeleg eu, că Gâtlan, căruia-i zicea 

în şcoală „Zaharia Simionescu“, a fost mai cuminte decât 
noi toţi; căci el, din cele aduse de noi, sa folosit; iară noi 
din fericirea lui — pace! 

Ei, ei, toate bune si frumoase la vremea lor; dar deacum 
trebue să ne mai punem si câte pe-oleacă de carte, căci 
mâne — poimâne vine vacanţa de Crăciun si noi stricăm 
pânea părinţilor degeaba; nimic fără cheltuială și banii nu 
se ieu din drum. Unul cu altul la un loc aveam acum, la 
începutul postului vro patru-cinci ulcioare de oloiu, trei-patru 
saci de făină de păpușoi, câtevă ocă de peşte sărat, perje 
uscate, fasole, mazăre bob, sare si lemne pentru câteva 
săptămâni; căci stam la masă toţi împreună, făcând mâncare 
cu rândul; fiecare dintr'al său pentru o zi. Insă Oșlobanu, 
care mâncă cât septesprezece, ne cam pusese pe gânduri. 
Tată-său, popa Neculai, nu-i vorbă, aveă de unde să-i tri- 
meată ; dar „ce-i în mână nu-i minciună“, 

Multe sânt de făcut, si puţine de vorbit, dacăai cu cine 
te înţelege. Mă sfătuesc eu într'o zi cu Gâtlan, căci ar trebui 
ceva de făcut, să putem scăpă de câţiva mâncăi, căci tovă- 
rasia nu ni se părea dreaptă. Și găsim un mijloc, nu se 
poate mai nimerit. Noaptea, când ver adormi toți, să punem 
poștă la talpe, cui vom socoti noi; mai ales că vro câţiva 
adormiau duși, cum începea mos Bodrângă a spune la povești. 
Și dupăce-am pus la cale unele ca aceste,pândim când erau 
ceilalți duși de-acasă, și ne apucăm de făcut poste, ca s’avem 
pe mai multă vreme. Câteva pături de hârtie, lipite una 
peste alta cu său de lumânare topit pelângă foc, pus încet 
la talpe când doarme omul greu, și aprinse cu un chibrit, 
mai sfânt lucru nici că se poate!... Și, fiindcă pe Oșlobanu 
toți aveau ciudă mai mare, lui i-am făcut pocinog întâi. 

Şi când l-a ajuns arsura la os, a sărit din somn, răcnind 
ca un taur, și nu-şi găsiă loc prin casă, de usturime. Dar 
neaflând care e vinovatul, şi nebizuindu-se în putere a se 
bate cu toţi, se puse la făcut metanii si ne blăstămă, de-i 
curgeă foc din gură. Noi însă cu toate blăstemele lui mai 
puindu-i în alte nopţi câteva poste, si făcându-i-se talpele 
numai o rană, a fost nevoit să-și iee talpasita spre Humu- 
lesti, lehămetindu-se de popie si lăsând toate merindele sale 
în stăpânirea noastră. Indată după asta, Gâtlan scrise lui 
Oșlobanu: 


lubite Oslobene, 


Mă închin cu sănătate dela golătate, despoietii din urmă. De n’aveti ce 
mâncă acolo, poftim la noi să postim cu toții. 


Al tău voitor de bine 


ZAHARIA 
Mare căpitan de poște 


Peste vro câteva zile am mai tăiet gustul de popie 
unuia care venise în gazdă la noi din proaspăt; Nic'a lui 
Constantin al Cosmei, din Humulești, se dusese si elcu tal- 
pele beșicate pe urma lui Oșlobanu. Si cu atât mai bine; 
căci tot isi pierdiau vremea în zadar. Iar Trăsnea, fiind mai 
chilos si mai tare de cap, rabdă el, cât rabdă, si dacă vede 
că-l răzbim cu postele, se mută la altă gazdă, luându-și 
partea de merinde. Şi cu astă rânduială am rămas noi, 
acum, numai trei, la Pavăl ciubotarul: eu, Gâtlan, văru-meu, 
loan, poreclit Mogorogea si moș Bodrângă pe deasupra. 
Văru-meu, care văzuse de patima celorlalţi, luase obiceiu 
în toată sara, la culcare, a-și coase mânicile contăşului, si 

vârându-și picioarele intr’insele dormiă fără grijă. Vorba 
ceea: Paza bună trece primejdie rea. 

Aproape de Crăciun, Pavăl făcu o poreche de ciubote 
de iuft vărului meu Ioan, cu care eră prieten unghie si 
carne. Doi icusari plătise Mogorogea lui Paval pentru ciu- 
bote. Dar, ce-i drept, faceau paralele acele; căci pusese 
piele bună, talpă de fund şi erau cusute de tocmala. Numai 
scârţi uitase Paval, să pue.. şi pentru asta rău i sa stricat 
inima lui Mogorogea. Noroc mare că era o iarnă geroasă și 
omătul ajută la scartait. 

In vacantie ne ducem acasă, şapoi vorba Tiganului cu 
„Crăciunul sătulul...“ Costiţe de pore afumate, chiste și buft 
umplut, trandafiri usturoieti $i slănină de cea subţire, fă- 
cute de casă, tăiete la un loc, fripte bine în tigaie, și cu 
mămăliguţă caldă, se duc unse pe gât. Mai face el țăranul 
si alte feluri de mâncări gustoase, când are din ce le face. 
Și mulțumită Domnului, părinţii noștri aveau de unde; 
căci sărăcia nu se oploşise încă la usa lor, pecând ştiu eu. 
Şi să nu-mi uit cuvântul: petrecem noi sărbătorile frumos 
la părinţi, în Humulești, și după Bobotează, ne întoarcem 
iar în Folticeni, la Pavăl, gazda noastră. Pe la școală mai 
dam noi asa, câteodată, de formă. Dar la drept vorbind 
nici n’aveam ce căută; căci bucheaua poate s'o învețe si 
acasă, cine vrea. lar cine nu, ferice de dânsul! Si eu unul 
eram dintracei fericiţi: când e vorba de credinţă, ce-ţi 
mai trebue învăţătură? Dela moș Bodrângă, zic şi eu că 
aveai ce invita: fluerul său te făcea să joci fără să vrei, și 
poveştile lui nu-ţi dau vreme de dormit. Afară de asta, mai 
aveam noi cu ce ne trece vremea, când voiam: tencusa, ba 
tăbăcăreasca sau concina, ba alteori, noaptea, ne puneam la 

taclale până se făceă ziua albă. Iar în sărbători o luam hă- 
băuca prin cele sate, pe unde știam că se fac hori. In Ră- 
dășeni, sat mare, frumos si bogat, am jucat la trei jocuri 
intr’o singură zi: unul de flăcăi tomnatici, la care venise 
fetele cele mai tinere; altul de flăcăi tineri, la care venise 
fetele cele statute; iar al treilea de copilandri, la care veniă 
cine pofteă. Flăcăii abea se legănau în joc, si hora se în- 
vârteă foarte încet. Fetele nu așteptau rugate, ca pe-aiurea, 
ci fiecare desprindeă mânile a doi flăcăi, unde-i veniă la 
la socoteală, spuneă bună ziua! şi urmă jocul înainte. Văru- 
meu, fudulindu-se cu ciubotele cele nouă, jucă numai lângă 
fata vornicului, soră cu crâșmărița cea frumoasă din Fol- 
ticeni. Și Gâltan care juca lângă mine, îmi spuse la ureche: 

— Las, că-i vedă tu ce-am să-i fac lui Mogorogea; de 
i-a ticni ziua de azi, păcat să-mi fie! 

— Taci, măi, zic eu, ce mai vorbești în bobote: că s'a 
mânie omul si s'a duce si el acasă. 

— Ei, s’apoi? ce mare pagubă! Vorba ceea: „Dacă s'a 
da baba jos din căruţă, de-abia i-a fi mai uşor iepei“, Si 
jucăm înainte. 

Sara ne întoarcem la gazdă, și Mogorogea, băiet grijuliv, 
își curăţă ciubotele frumos si le pune la uscat pe vatră, 
de-o parte, cum făceă totdeauna. A treia zi, după asta, ciu- 
botele văru-meu se rup hăbuc în toate părţile... Şi el, su- 
părat la culme, se leagă de Pavăl, să-i facă altele în locul 
acelora, ori să-i deie banii îndărăpt numaidecât. 

— Mi-ai pus piele scoaptă, cârpaciule, zise Mogorogea 
înfuriat; aga fel de prieten îmi esti? Haiti! alegeţi una din 
două; căci altfel, dai cinstea pe ruşine, îți trântesc ciubo- 
tele de cap! auzitu-m'ai? 

Pavăl, nestiindu-se vinovat, zise cu dispreţ; 

— Ia ascultă, dascăle Mogoroge, nu te prea întrece cu 
vorba, că nu-ţi şede bine. Pe cine faci cârpaciu? După ce-ai 
purtat ciubotele atâta amar de vreme, umblând toată ziua 
în podgheazuri!) si le-ai scrombăit pela jocuri și prin toate 
corhanele şi coclaurile, acum ai vrea să-ți dau și banii înapoi 
ori să-ţi fac în loc altele nouă? Dar ştii că ești ajuns de 
cap! Nu-ţi e destul că m’ai ametit puindu-ti sfârloagele pe 
calup, trăgându-le la gan gi ungându-le aici, pe cuptior, la 
nasul meu, in toate diminetele? Ba decâteori mi-ai pus și 
poste la picioare; si eu, ca omul cel bun, tot am tăcut și 
ţi-am răbdat. Imi pare rău că eşti gros de obraz! Ei, las, 
că te-oi sluji eu, deacum, dacă ti-i vorba de-așa! 

— Ce spui, cârpaciule, zise varu-meu; si tu mă mogo- 
rogesti? D'apoi numan’n ciubotele tale am stat eu, bicisni- 
cule? Incă te obrăzniceşti? Acuș te-oi otânji cu ceva, de nu 
te-i pută hrăni in toată viata? 

Până ce mi-i otânji, zise Pavăl, eu acus te cinatuiesc 
frumusel cu dichiciul; inteles’ai? 

Văzând noi, că eră cât pe ce să se încaiere la bătaie, 
ne punem la mijloc, şi-i împăcăm cu mare greu. Ioan sa 
mai dea un irmilic lui Pavăl, iar el să-i căputeze ciubo- 
tele, si pace bună. 

Mai glumiau ei după aceasta câne-câneşte, dar lui Mo- 
gorogea nu-i ieșiă dela inimă afrontul ce i-l făcuse Pavăl. 

In săptămâna Hartii sau Carneleaga, moș Vasile, viind 
la Folticeni, între alte merinde, aduce feciorului său și trei 


purcei grijiţi gata. 


1) In „ Convorbiri“ pogheazuri. 

- ne punem la mijloc și-i împăcăm cu mare greu. 


__ Bine-ai venit sănătos, tată, zise loan sărutându-i 
mana. Aşă-i că ne-ai nimerit? 

— Bine v’am găsit, sănătoși, măi baeti, răspunse moș 
Vasile. D'apoi vorba ceea: Nimeresc orbii Suceava și eu nu 
eram să vă nimiresc? — Apoi din vorbă în vorbă, ne in- 


treaba: 
— Ei ce mai zice Mecetul despre popia voastra? Are 


gând să vă deie drumul degrabă? Căci eu, drept să vă spun, 
m'am săturat de-atâta zdruncen şi cheltuială. 
— Nu se zice Mecet, ci Catihet, tată, răspunse Ioan, 


rusinat. 
— Na, na, na, Maria ta! par'că asta grijă am eu acum?... 


Vorba ceea: nu-i Tanda, şi-i Manda: nu-i tei-belei, ci-i 
belei-tei... de curmeiu. Si ce mai atâta încunjur 2... Mecet, 
Berechet, Plescan, cum sa fi chemând, loane, știu că ne 
jupeste bine, zise moș Vasile. S’apoi çi-că popa-i cu patru 
ochil... Ia mai bine rugati-v4 cu toată inima sfântului Hă- 
răşc!) Nicolai dela Humulești, doar v'a ajută să vă vedeți 
popi odată! S’apoi atunci..., ati scăpat si voi de-asupra ne- 
voii: bir n’aveti a da, si havalele nu faceţi; la mese sedeti 
în capul cinstei și mâncaţi tot plăcinte si găini fripte. lar 
la urmă vă plăteşte și dintaritul... Vorba ceea: picioare de 
cal, gură de lup, obraz de scoarță si pântece de iapă se cer 
unui popă, si nu-i mai trebue altă-ceva. Bine-ar fi, Doamne 
iartă-mă, ca feţele bisericeşti sa fie mai altfel!... Dar... veţi 
fi auzit voi, că popa are mână de luat, nu de dat; el mă- 
mâncă şi depe viu, si de pe mort. Vedeţi cât de bine trăieșet 
Mecetul, fără să muncească din greu ca noi... Numai... dă...: 
darul să cinsteste!... Ioane, eu ţi-am ochit un potcapic, zise 


1) Ierarh. 

mos Vasile, la pornire. Cată de nu te lăsă pe tanjala, pune 
mâna pe afistat') mai răpede si vin'acasă; căci Ioana lui 
Grigoraş Roşu, dela noi, aşteaptă cu nerăbdare, să-ţi fie 
preuteasă. Mai rămâneţi cu sănătate, dascăle Zaharie şi ne- 
poate, că eu m'am dus! 

— Mergeţi sănătos, Moș Vasile, zicem noi, petrecându-l 
până mai încolo; şi vă rugăm, spuneţi părinţilor, din partea 
noastră, că ne aflăm bine şi-i dorim. 

După ce se duce mos Vasile, eu zic lui Ion cu binişorul. 

— Vere, ia să frigem în astă sară un purcel de ceia, că 
tare mi-i dor! Mogorogea, nătâng şi zgârcit cum eră, începe 
a strigă la mine: 

— Mă! ia ascultați; eu nu-s Nică Oșlobanu, să mă suciţi 
cum vreţi voi... Cu ce mă hraniti, cu aceea am să vă hră- 
nesc. Nu vă dau nici o bucăţică de purcel, măcar să crapati! 

— Iar de nu, cel ce zice, răspunde Gâtlan. 

— Amin, blestesc eu cu jumătate de gură. 

— Si eu mă anin, spuse Pavăl de după sobă. 

— Amin, neamin, stergeţi-vă pe bot despre purcei, zise 
Mogorogea cu ciudă; inteles-ati? nu tot umblati după bună- 
tafi; mai mâncaţi si răbdări prăjite, că nu va fi nimica! 

— Ia lăsaţi-l încolo, măi; sta-i-ar în gât pe ceea lume, 
zise Zaharia, 

Și ne punem, dragă Doamne, la învăţat. Insă, fie vorba 
între noi, nu ne eră a învăţă, cum nu-i e cânelui a linge 
sare. In sobă arsese un foc strașnic; îl învălisem si îl as- 
tupasem, căci eră ger afară. Mos Bodrângă se incurcase nu 
știu pe unde în sara aceea, și Pavăl, neavând lucru ca alte 
dati, se culcase de vreme. lar Mogorogea nădăjduindu-se în 


1) Atestat. 

potcapicul tătâne-său, adormise înaintea lui Pavăl, cu pi- 
cioarele în mânicile contăşului, după obiceiu si horăiă 
zdravăm. Vorba ceea: „Lasă-mă, să te las!“ Mai târziu stân- 
gem si noi lumânarea și ne culcăm; însă nu puteam adormi, 
gândindu-ne la purcel. 

— Măi Zaharie, nu mai ai tu vro poştă de cele undeva ? 
zic eu încet, 

— Nu, bre! răspunse Zaharia și mai încet; şi, Doamne! 
ce bine-ar fi să trantim una lui Mogorogea. Dar până la 
poștă, până la nu știu ce, na cutitasul meu, taie încetişor 
cusutura dela mâneca lui Mogorogea în dreptul unei talpe, 
dă-i o pârleală bună cu niște chibrituri de ieste, care ard 
mocnit, şi las’ dacă i-or mai ticni purceii... Mumai cată de 
nu te mocosi atâta, 

— Adă cutitasul încoace, zic eu, și la toată întâmplarea, 
cred că nu mă vei da prin şperlă si nu-l vei lăsă să mă 
bata! 

— Nici vorbă nu mai rămâne, zise Zaharia; da-i pâr- 
leala inainte, fara grija. 

Atunci... îmi ieu inima în dinţi si fac tocmai aga, cum 
fusesem povatuit de Gâtlan: taiu cusutura incetisor, si ţin 
câtu-ţi-i smocul de chibrituri aprinse la călcâiul văru-meu, 
unde eră pielea mai groasă, până ce-l răzbeşte focul. Şi când 
răcneşte odată cât ce poate, eu svârr! chibriturile din mână, 
tustiu! la spatele lui Zaharia, şi'ncepem a horăi, de par'că 
dormiam cine ştie de când... Ion însă, împiedecat cu picioa- 
rele în mânecile contăşului, căzuse alivanta la pământ, ZVâr- 
colindu-se ca serpele și blăstămându-ne, cum îi veniă la 
gură: 

— Vai! osandi-v’ar Dumnezeu, să vă osândească, soiuri 

in casa asta....... 


a 


că se face moarte de om 


, Zaharie, 


— Sai 


ticăloase, ce santeti! Nime nare cap să se odihnească in 
casa asta, de răul vostru! Cine oare mi-a facut sotiea? Pe 
Zaharia şi Nică, îi aud horăind şi nu cred să fi îndrăznit... 
Numai că hotomanul de Pavăl mi-a făcut-o... be-l-ar tăunii 
să-l bee, când i-a fi somnul mai dulce! Si încă se preface 
că doarme, ticălosul! Ia să-l învăţ eu a-și mai bate altădată 
joc de om. 

Si răpede ié cu clestele un cărbune aprins din vatră, și 
cu dânsul pe cuptior, la Pavăl. Si cum dormiă, sărmanul, 
cu faţa în sus, îi pune cărbunele pe pieptul gol, zicând: 

— Na! satură-te de făcut sagi cu mine, cârpaciule! 

Atunci se aude un răcnit spăimântător, și odată cu răc- 
nitul, Pavăl, izbind cu picioarele în sobă, o și darmă la pă- 
mânt. Si, în buimăceala ceea, trezindu-se cu Ion fati’n fata, 
unde nu se încinge între dânşii o bătaie crâncenă; s’apoi stă 
de-i privește, dacă te rabdă inima.. 

— Sai, Zaharie, că se face moarte de om în casa asta, și 
noi avem să dăm samă, zic eu tremurând ca varga, de frică. 

— Ho, mă! ce vă este, zise Zaharia, sărind ca un vultur 
între dânşii. Casă de oameni de treabă se chiamă asta? 

Iară eu, amandea pe ușă afară plângând, şi încep a racni 
cât îmi luă gura, strigând megiesii.. Oamenii săriră, bui- 
maci, care dincotro, crezând că-i foc, ori ne taie cătanele, 
Doamne fereşte |... Căci eră oştire nemţească în Folticeni pe 
vremea aceea. Dupăce se mântue clăcușoara asta, lumea ne 
lasă în cât ne-a găsit si se împrăștie huiduindu-ne. Să fi 
văzut ce blăstămăţie şi gălămoz eră în casă: fereștile sparte, 
sobă dărâmată, smocuri de păr smuls din cap, sânge pe jos, 
Pavăl cu pieptul ars şi Ion cu călcâiul fript ședeau la o parte 
gâfuind; eu cu Zaharia, de alta, mirându-ne de cele întâm- 


120 


plate...; iar nevinovatii purcei fiind spânzurați in tindă, la 
răceală, nu se știe ce s'au făcut!... Zaharia dela o vreme 
voind a curmă tăcerea, zise: 

— Cântă-le de-acum, Ioane: „Cei fără prihană, aliluia!“ 
şi nu mai tânji atâta după dânşii; se vede că aga le-a fost 
scris, mititeii!... 

— Ia nu mai clămpăni şi tu din gură, măi, răspunse Ion 
plin de năduh; aţi tot strigat asupra lor şi iaca vi s'a făcut 
pe voie. 

In vorbele acestea, viind si moș Bodrângă chiurluit, in- 
cepe a-și face cruce dela ușă. 

— Ei, moșule, zic eu; place-ti cum ne-ai găsit? 

Pavăl, care până atunci sezuse ca mut, uitându-se prin 
casâ amărît, zise: 

—- Ia ascultați, dascălilor: ca să se mântuie toată di- 
honia, cărăbăniti-vă dela mine si mă lăsaţi în pace! 

Noi, bucuroși c'am scăpat numai cu atâta, ne luăm ce 
mai avem si ne mutăm la un ferar peste drum, dimpreună 
cu mos Bodrângă, mângâitorul nostru.— Prin postul cel 
mare se răspândește vuiet pintre dascăli despre desfiinţarea 
Catihetilor si trecerea celor mai tineri dintre noi la Socola. 

— Na-ti-o bună, că ţi-am frânt-o ') zise Trasnea: când la 
dică, nu-i nimică. Vorba ceea: „Ne-am pricopsit cu cai cu 
tot...“ Dracul mă puneă să-mi bat capul cu gramatica ?... De 
știam asta, mai bine şedeam acasă; si cu banii câţi s'au dat, 
pe ici-pe colea, îşi prindeă tata altă nevoie. 

— D’apoi noi, ziseră dascălii cei insurati, oftând; ne-am 
calicit cu desăvârşire: zimti, ba oite, ba stupi, ba cai si boi 
s'au dus ca pe gura lupului! Părintele Catihetul să trăiască... 


1) „Şezătoarea“ V. pag. 214. 

— Ia taceti, bre, răspunse Zaharia; banu-i ochiul dra- 
cului, s'a mântuit vorba!... Ce-l mai cisluifi atâta pe bietul 
catihet? Par'că numai el e de-aceia?... Şapoi şi vouă, nu ştiu 
zău, cum v'a mai intră cineva în voie. Vorba ceea: Hai în 
car! — Baiu! — Hai în căruță! — Baiu! — Hai în teleagă! 
— Baiu! — Hai pe jos! — Baiu! — Ziceti mai bine că vă tra- 
geţi la teapa voastră, ca apa la matcă. Eu-s mai bucuros că 
s'a, întâmplat asta. La Socola să mergem dacă voim să ieşim 
dobă de carte!... Acolo-s profesorii cei mai învăţaţi din lume, 
după cum aud eu. 

— La Socola! strigă dascălii cei mai tineri. 

— Duceţi-vă pe pustii, dacă vă place; duce-v’ati invar- 
tindu-vă ca ciocârlia, strigă cei bătrâni! 

Si aga, aproape de Paşti, ne-am razletit unii de alţii, si 
la Socola a rămas să meargă cine-a vreă în toamna viitoare, 
anul 1855. 


Bucureşti, 1881 Septembrie 

IV’); 


Gânduri de călugărie. — Drumul spre laşi. — 
Moș Luca şi Zmeii lui. — La Socola. 


Cin nu se dă scos ursul din bârlog, ţăranul dela 
munte strămutat la câmp, si pruncul dezlipit dela sânul 
mamei sale, aşa nu mă dam eu dus din Humulești, în toamna 
anul 1855, când veni vremea să plec la Socola, după staru- 
inta mamei. Si oare de ce nu m'aș fi dat dus din Humu- 
lesti, nici în ruptul capului, când mereu îmi spuneà mama, 
că pentru folosul meu este aceasta? Iaca de ce nu: dragă- 
lita Doamne, eram şi eu acum holteiu, din păcate! Si Iașii, 
pe care nu-i văzusem niciodată, nu erau aproape de Neamt, 
ca Folticenii, de unde, toamna târziu şi mai ales prin cas- 
legile de iarnă, fiind nopțile mari, mă puteam răpezì din 
când în când, paslind-o asa cam pe după toacă si tot îna- 
inte, sara pe lună, cu tovarășii mei la clăci în Humulești, 
pe unde stieam noi, ţinând tot o fugă ca telegarii; si după 
ce jucam cât jucam, furam câte-un sărutat dela cele copile 
a, Pabia Maim în ediția de Iaşi (1892). După o notiță a d-lui Art. Goroveiu 
(„Şezătoarea“ V. pag. 192) această parte a fost citită întâia oară la 1888 întrun cerc literar 


întrunit la N. Beldiceanu, in lași. — Câteva fragmente au fost scrise în albumul răposatului 
profesor Gruber (Teodorescu-Kirileanu în „Şezătoarea“ V. pag. 310). 

sprintare, si pana’n ziuă, fiind iesifi din sat.. cam pe la 
prânzul cel mare ne-aflam iar in Folticeni; trecând desculți 
prin vad în dreptul Băii, Moldova îngheţată pe la margini, 
şi la dus şi la întors, de ne degeră măduvă ’n oase de frig! 
Inima însă ne eră fierbinte, că ce gândiam, și izbândiam. 
Dela Neamţ la Folticeni şi dela Folticeni la Neamţ, eră 
pentu noi atunci o palmă de loc. Dar acum se schimbă 
vorba: o cale scurtă de două poste, dela Folticeni la Neamt, 
nu se potrivește c’o întindere de sese poste, lungi si obo- 
sitoare, dela lași până la Neamţ. Căci nu vă pară saga: 
dela Neamt până la Iasi, e câtu-i dela Iași până la Neamţ; 
nici mai mult, nici mai putin. Si mai bine să rămâi pe loc, 
Ioan chitiam în mintea mea cea proastă, decât să plângi 
nemângăiet şi să te usuci, de dorul cui ştiu eu, văzând cu 
ochii !... Dar vorba ceea: Ursul nu joacă de bună voie. Mort, 
copt, trebue să fac pe cheful mamei, să plec fără voinţă, 
și să las ce-mi eră drag! 

Dragu-mi eră satul nostru cu Ozana cea frumos curgă- 
toare şi limpede ca cristalul, în care se oglindește cu mâh- 
nire Cetatea Neamţului, de-atâta veacuri! Dragi-mi erau 
tata si mama, fraţii şi surorile si băeţii satului, tovarășii 
mei din copilărie, cu cari în zilele geroase de iarnă, mă 
desfătam pe ghiaţă si la săniuș; iar vara, în zilele frumoase 
de sărbători, cântând si chiuind, cutrieram dumbrăvile si 
luncile umbroase, prundul cu stioalnele, tarinele cu holdele, 
câmpul cu florile și mândrele dealuri, de după care-mi 
zâmbiau zorile, în zburdalnica vârstă a tinereţei! Asemenea 
dragi-mi erau şezătorile, clacile, horile si toate petrecerile 
din sat, la care luam parte cu cea mai mare insufletire! 
De piatră de-ai fi fost si nu se puted să nu-ţi salte inima 

de bucurie, când auziai uneori, în puterea nopţii, pe Mihai 
scripeariul din Humulești, umblând tot satul câte c'o droae 
de flăcăi după dânsul si cântând: 

Frunze verde de cicoare, 

Astă noapte pe răcoare 

Cântă o privighetoare 

Cu viersul de fată mare; 

Şi cântă cu glas duios, 

De picau frunzele jos; 

Şi cântă cu glas subţire 

Pentru-a noastră despărţire; 

Si ofta, si ciripiă. 

Inima de ţi-o rupea! 

Si câte şi mai câte nu cântă Mihai lăutarul din gură si 
din scripca sa răsunătoare; şi câte alte petreceri pline de 
veselie, nu se făceau pe la noi, de-ti păreă tot anul zi de 
sărbătoare! Vorba unei babe: „Să dea Dumnezeu!) tot anul 
să fie sărbători si numai o zi de lucru; si atunci?) să fie 
praznic si nuntă“. Apoi lasă-ţi, băiete, satul cu tot farme- 
cul frumuseţilor lui, si pasă de te du in loc străin şi asa 
depărtat, dacă te lasă pârdalnica de inimă! Și doar mă și 
sileam eu, într'o părere, So fac ca înţălege pe mama,că pot 
să mă bolnavese de dorul ei... si să mor pintre străini! că 
văru-meu Ion Mogorogea, Gheorghe Trăsnea, Nică Oșlobanu 
și alții s'au lăsat de învățat si, despre asta, tot mânâncă 
pâne pe lângă părinţii lor. Dar zadarnică trudă! Mama aveă 
alte gânduri; ea îmi pregătiă cu îngrijire cele trebuitoare, 
zicându-mi dela o vreme cu asprime: 

— Ioane, cată să nu dăm cinstea pe rușine şi pacea pe 


1. In Albumul-Gruber : „Dare-ar Dumnezeu“. 
2, In Albumul-Gruber : „Și chiar și atunci că fie praznici gi nuntă in sat“. 

galceavi!... Ai să pleci unde zic eu. Și Zaharia lui Gâtlan 
merge cu tine. Luca Moșneagu, megieșul nostru, vă duce cu 
căruța cu doi cai ca nişte zmei. Ia, mai bine, răpezi-te pâ- 
năla el de vezi, gata-i de drum? Că mâne desdimineată, cu 


ajutorul Domnului, plecaţi. 
— Nu mă duc, mamă; nu mă duc la Socola, măcar să 


mă omori, ziceam eu, plângând cu zece rânduri de lacrămi ! 
Mai trăiesc ei oamenii și fără popie. 

— Degeaba te mai sclifosesti, loane, răspunse mama cu 
nepăsare! La mine nu se trec acestea... Pare-mi-se că știi tu 
moarea mea... Să nu mă faci ia acus, să ieu culeserul din 
ocnita, si să te desmierd, cât esti de mare! Apoi chiamă pe 
tata și-i zice hotaritor: Spune-i si d-ta băietului, omule, ce 
se cuvine, ca să-și iee nădejdea și să-și caute de drum. 

— Mai rămâne vorbă despre asta, zise tata, posomorit: 
Are să urmeze cum știm noi, nu cum vrea el; că doar nu-i 
de capul său. Când mar bate numai atâta grijă, măi femeie, 
ce mi-ar fi? Dar eu mă lupt cu gândul, cum să-i port de 
cheltuială; căci banii nu se culeg dela trunchiu, ca surcelele. 
Si la isti vro sese, afară de dânsul, dacă rămân acasă,nu li 
mai trebue nimica? Dar fiind el cel mai mare, norocul său; 
trebue să căutăm a-l sburătăci, căci nu se stiu zilele omu- 
lui! Şi poate vreodată să fie si el sprijin pentru iştiialalți. 

Văzând eu, că nu-i chip de stat împotriva părinţilor, în- 
cepui a mă gândi la pornire, zicând în sine-mi cu amără- 
ciune: Ce năcaz pe capul meu! Preutii nostri din sat mau 
mai trepădat pe la Socola, si mila sfântului! nu-i încape cu- 
reaua, de pântecoși ce sânt. D'apoi călugării: o adunătură 
de zamparagii dugliși, din toată lumea, cuibariti prin mă- 
năstire, ce nu ajung?! Si eu să insir atâtea școli: in Humu- 

lesti, la Brosteni in crierii muntilor, in Neamt, la Folticeni, 
si acum, la Socola, pentru a căpătă voie să mă fac, ia, acolo 
un popă prost, cu preuteasă şi copii; prea mult mi se cere! 

Acus îi spun mamei că mă duc la călugărie, în Neamţ 
ori la Secu. Şi cu câtă carte ştiu, cu câtă nu știu, peste câ- 
tiva ani pot s’ajung dichiu la vrun mitoc, şi să strâng un 
ştiubeiu plin de galbeni, ca părintele Chirilas, dela jugărit, 
din Vânătorii Neamţului. S’apoi atunci... pune-fi, cuvioase 
Ilarie, plosca cu rachiu la șold, icrigoare moi cât se poate 
de multe, si altceva de gustare în buzunările dulamei, pis- 
toalele’n brâu, pe sub rasă, comanacul pe-o ureche, şi, cu 
„sabia Duhului“ în mână şi pletele în vânt, ia-o la papuc 
peste „Piciorul Rău“ spre „Cărarea afurisită“ dintre Secu și 
Agapia din deal, unde toată vara se aude cântând cu glas 
ingeresc : 


Ici, in vale, la parau, 
Mielusa lui Dumnezeu! 


Iar câte-un glas gros răspunde: 


Hop şi eu dela Durău, 
Berbecul lui Dumnezeu !... 


Căci, fără să vreu, aflasem si eu, păcătosul, câte ceva 
din tainele călugăreşti, umblând vara cu băeţii după... bureti, 
prin părţile acele, de unde prinsesem si gust de călugărie... 
Stii, ca omul cuprins de evlavie. 

Insfârşit, ca să nu-mi uit vorba, toată noaptea cea di- 
nainte de plecare, până s'au revărsat zorile, m'am frământat 
cu gândul fel si chip, cum aş puteă îndupleca pe mama, să 
mă duc mai bine la mănăstire; si tocmai când eram hotărît 

a spune mamei aceste’), iaca şi soarele răsare, vestind o zi 
frumoasă, şi Luca Moşneagu, insuratel de-al doilea, a cărui 
tânără nevastă avusese grijă să-l treziască la timp şi să-l 
pregătiască de pornire... se şi aude strigând afară: „Gata sân- 
teti? Haidem! că eu vă aştept cu caii înhămaţi“. Mama, 
atunci mă si ia răpede la pornit, fara să am când îi spune 
de călugărie. 

Si, scurtă vorbă, ne adunăm, rudele lui Zaharia, cu ale 
mele, în ogradă la moș Luca, sărutăm noi mâna părinților, 
luându-ne rămas bun cu ochii înecaţi în lacrămi, şi după 
ce ne suim în căruţă, supăraţi și plansi ca vai de noi, Luca 
Mosneagu, harabagiul nostru, și dă biciu cailor, zicând ne- 
vestei sale, care închideă poarta după noi: — Olimbiadă, ie 
sama bine de borta ceea! Căci niște porci spărgâng gardul 
întrun loc, se înădise în grădină), la păpuşoi... 

Erà dimineaţa, în ziua de tăerea capului Sfântului Ioan, 
Botezătorul, când iesiam din Humulești; și fetele și flăcăii, 
gătiţi frumos, ca în zi de sărbătoare, foiau prin sat în toate 
părţile, cu bucuria zugrăvită pe feţe! Numai eu cu Zaharia, 
ghemuiti în căruţa lui moș Luca, ne duceam surgun, dra- 
cului pomană! Că mai bine n’oiu putea zice. 

— Rogu-te, mână mai tare, moș Luca, zic eu, să nu se 
mai uite satul ca la urs, la noi! 

Luca Mosneagu, însă, mână cum știeă el; căci smartoa- 
gele lui de cai erau vliguiti din cale-afara, şi slabi si ogar- 
jiti ca niste mati de cei leşinaţi, nu zmei, cum zicea mama, 
care nu stid cum să mă urnească mai degrabă din casa. 

— Fire-ar afurisit să fie, cine a mai desfintat si cati- 


1) Albumul Gruber : „aceasta“. 
2) Albumul Gruber : „în grădina lui“. 

hetiile cele, tocmai acum in vremea noastra, zise Zaharia 
lui Gâtlan, plin de năduh, după ce-am ieșit la drum, afară. 
Când să-ţi petreci si tu tinereţea, apuca-te de cărturărie; 
par'că are omul zece vieţi! Tot umblând noi din şcoală în 
școală, mai mult ia asa „de frunza frăsinelui“, mâne-poi- 
mâne avem să ne trezim niște babalâci gubavi și oftigoşi, 
numai buni de făcut popi, ieşiţi din Socola. 

— Ce zici dumneta, moş Luca, despre unele ca acestea? 

— Ce să zic, dascăle Zaharia; stim noi cum vi-s for- 
mele? Eu trebuie să vă duc la locul hotărît, si de-aci încolo, 
cum v'a sluji capul. Hi! calutii tatei, să ne întoarcem cât 
mai degrabă acasă. 

Când auziam noi pe moș Luca pomenind cu drag de 
casă, si când mai vedeam cum rămân satele si locurile 
frumoase în urmă, si tot altele necunoscute se înfătoșează 
înainte-ne, supărarea noastră creştea la culme! Pentru fiecare 
fântână, pârău, vâlcică, dumbravă, si alte locuri drăgălaşe 
ce lăsam în urmă-ne, scoteam câte-un suspin adânc din 
piepturile noastre! Si după mintea ce-o aveam, ne-am fi 
întors înapoi chiar atunci, de nu eram daţi în sama lui mos 
Luca, de care ne rusinam ca si de părinţii nostri. 

După un scurt popas, făcut la podul dela Timisesti, 
depe Moldova, pornim înainte spre Motca si suim, încet-încet 
codrul Pascanilor. Apoi, din vârful acestui codru, mai 
aruncăm, nemernicii de noi, câte-o căutătură jalnică spre 
munţii Neamţului: uriesii munţi, cu vârfurile ascunse în 
nouri, de unde purced izvoarele si se revarsă pârăele cu 
răpejune, soptind’) tainic în mersul lor neîncetat, si ducând 


1) Albumul Gruber : ,,sopotind“. 

poate cu sine multe, multe patimi si ahturi omenești, să le 


înece în Dunărea măreaţă! 

— Bi, ei! măi Zaharia, zic eu, coborându-ne la vale spre 
Păşcani: de-acum și munţii i-am pierdut din vedere, şi în- 
străinarea noastră este hotărâtă, cine știe pentru câtă vreme! 

— Cum ne-a fi scris dela Dumnezeu sfântul, zise 


Zaharia, cu glasul aproape stâns. Ş'apoi rămase dus pe 
gânduri tot drumul, până la Blăgeşti, peste Siretiu, unde 
ne-a fost şi masul in noaptea aceea. Dar vai de masul nostru! 
Aici, pe prispa unui rotariu, puţin de nu era să rămânem 
chiori. De cu sară si până la miezul nopții, am stat numai ` 
într'o fumărae de baligi, ca la carantină, și tot ne-au cosit 


tantarii. 

— Așa-i vieata câmpenească, zise mos Luca, ciosmolin- 
du-se si învârtindu-se ca pe jăratic, de răul tantarimii. Cum 
treci Siretiul, apa-i rea si lemnele pe sponci; iar vara te 
inadusi de căldură și fantarii te chinuiesc amarnic. N’as 
trai la câmp, Doamne fereşte! Halal pela noi! Apele-s dulci, 
limpezi ca cristalul si reci ca ghiata; lemne, deajuns; vara, 
umbră şi răcoare în toate părţile; oamenii, mai sănătoși, 
mai puternici, mai voinici şi mai voiosi, iar nu ca isti depe 
la câmp: sarbezi la faţă şi zbarciti, de par'că se hrănesc 
numai cu ciuperci fripte în toată viaţa lor. 

— Ştii una, Mos Luca, zise Zaharia dela o vreme; găi- 
nușa-i spre asfintit, raritile de-asemine și luceafărul de ziuă, 
de-acum trebue să răsară; haidem să pornim la drum! 

— Că bine zici, dascăle Zaharie: parcă ţi-a ieşit un 
sfânt din gură. Decât ne-om tot învârti şi cioșmoli pe iastă 
prispă, mai bine să scurtăm din cale. Căci mare-i Dumnezeu, 
ne-a feri el de întâmplări! — Si asa, luându-ne rămas bun 
dela gazdă, care eră tot afară culcat, pe altă prispă, plecăm. 
Și cum ieşim fn sleah, părerea noastră de bine: întâlnim 
câţiva oameni cu niște cară cu draniţă, mergând spre laşi ; 
ne întovărășim cu dânșii, de frica lăieșilor din Ruginoasa, 
și hai, hai! hai, hai! pana’n ziuă, iacătă-ne în Targul-Frumos, 
unde am și înjunghieat câţiva harbuji într'ales, de ne-am 
potolit deocamdată și foamea, si setea. Apoi după ce s'au 
hodinit caii, am pornit înainte spre Podul-Leloaei; şi de aici 
tot înainte, spre laşi, mai mult pe jos, decât în căruţă, căci 
zmeii lui Moş Luca se muiase de tot; şi ţăranii noştri 
glumeti, cum sânt ei, ne tot sfichiuiau, în treacăt, care din 
cotro, de ni era mai mare rusinea, de rusinea lui Mos Luca. 
lar, mai ales, pe la asfintitul soarelui, tocmai când intram 

in Iasi, pe rohatca Păcurari, un flăcăoan al dracului ne-a 


luat în râs cum se cade, zicând: 

— Mosule, ia sama de tine bine telegarii ceia, să nu iee 
vânt; că Iaşul ista-i mare, şi Doamne fereşte, să nu faci 
vro primejdie... 

Atâta i-a trebuit lui Moş Luca, şapoi lasă pe dânsul; 
câte parastase și panaghii, toate i le-a rădicat... — I-auzi, 
măi! Dac’ar şti el chiolhănosul și ticăitul, de unde-am 
pornit astă-noapte, şar strânge lioarba acasă: mwar mai dar- 
dăi degeaba asupra căișorilor mei! S’apoi doar nu vin et 
acum întâiaşidată la Iasi, să-mi dee povat unul ca dânsul, 
ce rânduială trebue să păzesc. Patruzecile mâne-sa de golan! 
Dacă n'a stat oleacă, să-l învăţ eu a mai Juă de altădată, 
drumeţii în râs! 

Văzând noi, că ne ieu oamenii tot peste picior, si pe 
Moş Luca tulburat din cale-afară, cum eram în căruţă, ne 
acoperim peste tot c’un fol, zicând eu cam cu sfială: — Moş 
Luca, de te-a întrebă cineva, de-acum înainte, de ce trag 
caii aşa de greu, să spui că aduci niște drobi de sare dela 
Ocnă, şi las, dacă nu te-a crede fiecare! 

— Ei, apoi? Stiutu-v’am eu, că şi voi mi-ati fost de- 
acestia, zise Mog Luca, mergând pe lângă cai, plin de năduh ; 
nu mă faceţi, că ia, acuș vă ard câteva jordii prin tolul cela 
de vă trece spurcatul!.., 

Auzind noi ce ni se pregăteşte, ghiontitu-ne-am unul 
pe altul, chicotind înădușit, şi ca mai ba să zicem, nici cârc! 
Insfarsit, după multe sfichiuri ce-a primit moș Luca, dela 
unii-altii, cum e lumea a dracului, mergând noi în pasul 
cailor, din hop în hop, tot înainte prin rătăcaniile depe uli- 
tile Iasilor, am ajuns intr’un târziu, noaptea, în ceriul Socolei 

si am tras cu căruţa sub un plop mare, unde am găsito 
mulţime de dăscălime adunată depe la catihetii din toate 
părţile Moldovei: uniia mai tineri, iar cei mai mulți, cu nişte 
tarsoage de barbe cât badanalele de mari, șezând pe iarbă, 
împreună cu părinţii lor, şi preuti si mireni, si marturisin- 
du-si unul altuia păcatele! . . . ... 

POPA DUHU | 


POPA DUHU'*) 


(ing întâlnit vreodată în calea sa un popă îmbrăcat 
cu strae sărăcuţe scurt la stat, smolit la față cu capul ples, 
mergând cu pas rar, încet și gânditor, răspunzând îndesat 
„Sluga dumitale“ cui nu-l treceă cu vederea, căscând cu 
zgomot când nu-și găsiă omul cu care să stea la vorbă, 
făcând lungi popasuri prin aleiele ascunse ale grădinilor 
publice din Iași, câtecu o carteîn mână, tresărind la cântecul 
păsărelelor si oprindu-se cu mirare lângă mosinoaiele de 
furnici, pe care le numiă el „republici înțălepte“, desmer- 
dând iarba şi florile câmpului, icoane ale vieţii omenești, 
pe care le udă câte c’o lacrimă fierbinte din ochii săi, si 
apoi cuprins de foame si obosit de osteneală si gândire, își 
luă cătinel drumul spre gazdă, unde-l aşteptă sărăciea cu 
masa intina! 

Acesta eră părintele Isaiia Duhu, născut în sasul Co- 
geasca-Veche, din judeţul Iaşi. 

Patru pareti străini, afumati si îmbrăcaţi cu rogojini; 
teancuri de traftoloage greceşti, latinești, bulgărești, fran- 
țuzești, rusești si românești, pline de painjeni şi aruncate 


*) Tipărit întâiaș dată în „Convorbiri literare“ Anul XV, 1881. In sumarul „Convorbirilor“ 
bucata aceasta e considerată drept narațiune iar în ediţiile celelalte de „anecdotă“. Credem că, 
e mai nimerit a o clasifică printre „Amintirile“ lui Creangă. 

în neregulă prin cele unghere, un lighean de lut cu ibric 
pentru spălat, în mijlocul odăii, apărie pe jos, gunoi şi gân- 
daci fojgăind în toate părţile, o pâne uscată pe masă și un 
motan ghemuit după sobă, era toată averea sfintiei-sale. 

Mare de inimă, iar de gură si mai mare, parintele Duhu 
nu se invrednicise de o viaţă mai bună; dar se vede ca nici 
poftia el una asa, de vreme ce nu-şi astâmpără gura către 
mai marii săi, măcar să-l fi picat cu lumânarea. 


De copil, în seminarul Socola, unde-a învăţat carte — 
mai mult singur decât dela profesori — își punea degetele 
pe o piatră și le băteă cu alta, de ciudă că nu scriu frumos; 
se loviă cu pumnul peste cap, când vedeă că nici dascălul 
nu puteă să-i tălmăcească bine ceva, și vai de scolarii cari-l 
sminteau dela învăţătură ! 

Așa fiind el, ci-că unul dintre călugării Socolei a zis 
că e bun de călugăr, numindu-l „Duh diavolesc“, și (de unde 
până unde 1) l-a și călugărit; și Duhu i-a rămas numele. 
Iară el, Isaiia Teodorescu se iscăliă. Și din școlar, profesor 
a ajuns la Socola; şi duh din huhul său a dat școlarilor 
săi o bucată de vreme. Dar purici multi nu facea el întrun 
loc, (Doamne fereşte); căci eră duh (neastâmpărat și) neîm- 
păcat, chiar cu sine însuş. Nici lacom de avere, nici de 
cinuri; multamit cu cât aveă, cu cât n’avea, cand te mieri 
ce nu-i vediă la socoteală: ie-ti, popo, desagii si toiagul și 
pe ici ţi-e drumul. (Vorba aceea: „Geasta cu trepădatele că 
nu-s departe satele“). 


Aci eră la Socola, aci în Iași, aci la mânăstirea și în 


1) Parantezele arată cuvintele care lipsesc în „Convorbiri literare“. 

Targul-Neamtului profesor, de unde cutriera muntii in su- 
doarea fruntii, si mai la tot pasul canta: 


Ruinata cetățue ce acopere-acel munte 
Si de unde ochiul vede lucruri multe! 


Apoi: 


Pe o stâncă neagră, întrun vechiu castel, 
Unde curge ’n vale un râu mititel. 


Iar la urma urmelor: 


Pasăre galbănă ’n cioc, 
Rău mi-ai cântat de noroc!... 


Si tot așa și iar așa, până ise făceă vieata neagră si aici; 
Şapoi iar se întorceă la Iași, îndrăgindu-i pentru o bucată, 
de vreme. 

Duh neastâmpărat și cutezător, in predicele sale depe 
amvoanele bisericilor, înţepă ca vespea zicând: 

— Elisei a curatit de lepră pe Neeman Sirianul, trimi- 
țându-l să se scalde în apa‘) Iordanului. Iară eu vă trimet 
la Căcaina?), ca să vă curatiti de lepra ignoranței si a 
trandaviei ! 

— Odată era o floare numită ruşinea fetelor, foarte 
răspândită în ţară, la noi; dar de când a luat „mârşavele 3) 
de modă“, locul gospodinelor românce, această floare a în- 
ceput a dispără din grădinile si tarinele noastre. 

— Cine are urechi de auzit, si audă! 

lar pe cei slugarnici, mândri şi luxosi, îi arăta cu 
degetul, zicând: 


1) In „Convorbiri“ râul. 
2) Mic râușor din Iasi, care se varsă în Bahlui, 
3) Marsandele. 

— Fatarnice, a zis Hristos, curăţă mai întâi partea cea 
dinlăuntru a paharului şi a blidului, ca să fie si cea din 
afară curată. 

Si câte si mai câte, publicate prin jurnalul „Predicatorul 
Moralului Evanghelic“, redactat de dânsul până i-a luat 
Chiriarhia puterea de predicator. Dar părintelui Duhu nu i-a 
tors mă-sa pe limbă. 

Odată, slujind un episcop oarecare la hramul bisericii, 
la Buna-Vestire din Iasi, părintele Duhu intra in biserică, 
se închină rar pela icoane, şi cum eră multă lume adunată 
şi episcopul sta în strana arhierească, îmbrăcat pompos şi 
cu mitra pe cap, părintele Duhu se opreşte in fata-i si zice 
în gura mare, clatinand din cap: 

— Dragul mamei, Cânililc?), bine-ti sede Mitropolit... 
Unde-i neneacă-ta să te vadă. Apoi, oftând adânc, mai 
adaugă: 

— Când veţi vedeă uriciunea pustiirii stând la locul 
unde nu se cade să stee, să știți că aproape este sfârșitul, 
a zis Hristos. 

După aceia se trage cu dispreţ din fata episcopului, și 
ieşind din biserică, îşi căută de drum. 

Iară ceilalţi popi, înlemniţi cu mânile la piept, cât pe ce 
să cadă ametiti din picioare, de frică si de rușinea arhipăs- 
torului. 

Nu târziu după aceasta, Mitropolitul face pe părintele 
Duhu arhimandrit cu mitră, adică îi dă voie să poarte straie 
de mii de lei, fără să aibă cu ce să şi le cumpere. 

Si părintele Isaiia, în loc să umble mortis, ca alţi popi, 
după cerşitorit, luând si depe viu și depe mort, să aibă cu 


2) Mitropolitul Calinic. 

— Dragul mamei, Cânililc, bine-ti sede mitropolit..... 


ce se impopotona, el, dimpotrivă, zicea ca este de altă pă- 
rere şi anume: „Decât să dai de pomană la calici Sâmbăta, 
mai bine ceva de băut mahmurilor, Martia‘“’). 

Odată, chemând epitropul unei biserici mai sărăcuţe pe 
părintele Duhu, să slujiască de hram, Sfintia-sa şi-a atârnat 
la piept o cruce mare de lemn, legată cu sfoară groasă de 
cânepă, zicând: 

— Iartă-mă, Doamne, că te-am spânzurat cu aţă, nea- 
vând lanţ de aur, nici de argint, 
cu care te spânzură mai marii mei 
Archiereii... 

La mănăstirea Neamţului, stând 
adeseori de vorbă cu stareţul Naf- 
tanail, părintele Duhu îi ziceă, sfi- 
chiuindu-l, că Rușii din această 
lavră românească s'au puezit, ca 
şi holera, adusă în Moldova pe 
cozile cailor ruseşti la 1828. Sta- 
retul nemaiputându-i sta împo- 
trivă, ziceă, dela o vreme: „Hai 
pacam părinte Isaiia“, cinstindu-l 
cu rachiu îndulcit cu miere, pahar după pahar, pânăce 
părintele Duhu spunea: 

— Lasă-mă în pace, cuvioase, că se învârtește lumea cu 
mine de-atâta aghiazmă rusască; mai bine să nu ne împăcăm. 
Si începeă a-i cânta pe glas al doilea (irmosul următor): 

— Umblat-au Israil prin val cel învăluit, cun ulcior 


1) Pasagiul întreg e introdus ulterior, (probabil după o corectura făcută de autor), în 


ediția dela Iași. 

legat de gât, si cun curcan fript, că sa proslăvit. (Apoi — 
antifoanele betivilor, pe glas al patrulea): 

— Din tineretele mele,') multe oale si ulcele se luptă cu 
mine; dar mai multe păhărele, câte stele sunt pe ceriu... 


Ploscuta mea, iubit vas, 
Pasăre cu dulce glas; 

Eu la gură te râdic, 

Tu îmi canti, coglic! coglic! 
Si nu ma’ndur să te las, 

Căci mă plesnesti tot in nas... 


Vai, sărace poloboace, 

De te-ai face mai încoace, 
Să ne strângem vreo câţiva, 
Noi spre mântuirea ta. 
Ş'om mai veni vro doi trei 
Si fi-om pune căpătâi, 

$’om aduce-un popă rus 

Şi te-a da cu fundwn sus! 


Unui arhimandrit grec, ce blagoslovia pe diacon la 
slujbă: „Să îndrepteze Domnul pașii lui spre tot lucrul bun“ 
părintele Duhu îi zise: 

— Ba mai bine să îndrepteze Domnul pașii vostri peste 
Dunăre, cuviosilor că destul ne-ati pângărit biserica Şi 
neamul cu smeritele voastre blagoslovenii. 

Profesorului Columb dela liceu, care zise odată părin- 
telui Isaiia „Bună dimineaţa, Duhule! el îi răspunse: 

— Mulţămesc, Cadavrule! Si cred că ai la Stiinta, că cu- 
vintele: popă şi profesor se încep cu „pocoi“, ca si sub- 
stantivul „porcule“. 


1) Lipsesc in „Conv. lit.“ pasagiile : „Din tinereţele mele“ etc. şi ,,Ploscuta mea“... 

Popilor de mir, pe cari îi numia Haldei, le cânta anti- 
foanele urmatoare 


Diaconii si cu pochii, 

De treji ce sânt, de-abia văd cu ochii. 
lar mamelor preutese 

Betia din cap nu le mai iese! 


Si câte ponturi (si ponosuri) nu da dintr’insul, de-i era 
si lui lehamete câteodată să se mai întâlnească cu cineva 
şi să-l mai stârniască la vorbă. 

Odată, ieșind supărat dela Mitropolie, îl întâlneşte pă- 
rintele Arbore dela Barnovschi, și-l întreabă: 

— De unde vii, părinte Isaiie? 

— Nu ştiu! 

— In cotro ai luat-o, părinte Isaiie! 

— Nu stiu’). 

— Cum aga, de nu stii: nici de unde vii, nici incotro te 
duci? 

— Iată cum — răspunse părintele Duhu — când eram 
băiet, stupiam în palma stângă, apoi trântiam cu muchea 
palmei celeilalte in stupit, si în care parte săria el într'acolo 
apucam și eu. 

— Si acum tot asa faci? întreabă parintele Arbore. 

— Tot, (batăr să crape dracul). 

— Dar dacă din întâmplare ar sări stupitul în spre 
Golia 2), cum ţi s’ar părea? 

— Dar ştii că m'ai ars, Haldeule, zise părintele Duhu, 
luându-și tălpăşiţa, Dunăre de mânios. 


1) Cele două din urmă aliniate lipsesc în ediția dela Iasi. 
2) Biserica din lasi, in ograda căreia se află si casa de nebuni. 

La cea din urmă, strângând părintele Duhu para câte 
pară, şi-a comisionat cărți spiritiste si cetindu-le, ci-că a 
zis cătră oare-cine. 

— Aceste cărţi încăpând pe mâna unor sarlatani igno- 
ranti, ai să auzi vorbindu-se, că fac minuni ca sfinţii. 

Și sfânt să fie rostul părintelui Duhu, căci tocmai așa 
s'a întâmplat. 

Intr’una din zile, neavând el cu ce să-și cumpere pane, 
le-a luat cu vraful si le-a vândut directorasului unei scoale 
primare, cu te mieri ce. Şi de-atunci, începutul spiritiştilor 
în Iasi. De-atunci, Grigore Nazianzul, Efrem Sirul, Solomon 
Inteleptul si alţi răposaţi de veacuri, nu se mai pot linişti 
în morminte; întrebare peste întrebare li se face. S’apoi ia 
să nu răspundă, că dracu-i a lor pe septe ani. 

Auzind părintele Duhu că sa făcut svon prin Iasi despre 
niște năzdrăvănii ca aceste, ci-că sa luat sfintia-sa pe 
gânduri, zicând: 

Vai de cel ce se sminteste, dar mai vai de cel prin care 
vine sminteala! 

Și poate că din această pricină bolnăvindu-se greu, şi-a 
dat duhul, tocmai când ajunsese îngrijitor la biserica Nicorita 
din Tatarași; de unde fiindu-i aproape tintirimul „Eterni- 
tatea“ și-a luat acolo casă de veci — fie-i ţărna uşoară — 


și deatunci ca mai ba să-l vadă cineva bădădăind pe ulitile 
Iașilor. 

MOȘ ION ROATĂ ȘI UNIREA 


Il 


MOS ION ROATA SI VODA CUZA 


A 
MOS ION ROATĂ ȘI UNIREA *) 


[Lo 1857, pecând se fierbeă Unirea în Iasi, boierii mol- 
doveni liberali, ca de-al-de Costache Hurmuzachi, M. Ko- 
gălniceanu si alţii, au găsit cu cale să cheme la Adunare si 
câțiva ţărani fruntaşi, câte unul din’) fiecare judeţ, spre a 
luă si ei parte la afacerea acestui măreț si nobil act na- 
tional. Cum au ajuns ţăranii în Iaşi, boierii au pus mână 
dela mână, de i-au ferchezuit frumos si i-au îmbrăcat la 
fel, cu cheburi albe şi cuşme nouă, de se mirau ţăranii ce 
berechet i-a găsit. Apoi, se zice că i-ar fi dat pe sama unuia 
dintre boieri, să le tie cuvânt, ca să-i facă a înţelege scopul 
chemării lor la Iași. 

— Oameni buni, știți pentru ce sânteţi chemaţi aici, 
între noi, zise boierul cu blandeta. 

— Vom sti, cucoane, dacă ni-ti spune, răspunse cu 
sfială?) un ţăran mai bătrân, scărpinându-se în cap. 


*) Publicat întâia oară în „Albumul Macedo-Român“ a. 1880, pag. 26 sub titlul: „Anec- 


dotă“ si apoi în „Conv. lit.“ an. XVIII, 1885, pag. 456, cu mai multe îndreptări, de care aici 
sa ţinut seamă. 


1) In „Convorbiri“ şi Album M. R: de. 
2) In „Convorbiri“ și Album M. R : sieală. 

— Apoi iaca ce, oameni buni: de sute de ani, doua {ari 
surori, creștine si megiese, Moldova noastră si Valahia sau 
Țara Munteneasca, de care poate-ti fi auzit vorbindu-se, se 
sfâşie şi se mânâncă între dânsele spre cumplita urgie și 
peire a neamului românesc. Țări surori și creștine, am zis, 
oameni buni; căci precum ne închinăm noi Moldovenii, aşa 
se închină si fraţii nostri din Valahia. Statura, vorba, hrana, 
îmbrăcămintea şi toate obiceiurile câte le avem noi, le au 
întocmai și fraţii noștri Munteni. Tari megiese, am zis, 0a- 
meni buni; căci numai pârăuașul Milcov, ce trece pela Foc- 
şani, le desparte. „Să-l săcăm dar dintr'o sorbire“ si să 
facem sfânta Unire, adică înfrăţirea dorită de strămoșii 
noştri, pe care ei n'au putut s'o facă în împrejurările grele 
depe atunci. Iaca, oameni buni, ce treabă crestineasca și 
frumoasă avem de făcut. Numai Dumnezeu să ne-ajute! 
Inteles-ati, vă rog, oameni buni, pentruce vam chiemat? Şi 
dacă aveţi ceva de zis, nu vă sfiiti; spuneţi verde, moldo- 
veneste, ca la niște fraţi ce vă sântem. Că de-aceea ne-am 
adunat aici, ca să ne luminăm unii pe alţii și Dumnezeu să 
ne lumineze pe toţi, cum a ști el mai bine! 

—. Intelegem, cucoane, așa a fi, răspunseră câţiva țărani 
mai rusinosi; că dă, dacă nu-ți sti dumneavoastră, ce-i pe 
lume, noi țărănimea dela coarnele plugului, avem să știm 
ce-i bine si ce-i rău?... 

— Ba eu, drept să vă spun, cucoane, n'am înţeles! ci-că 
zise cu îndrăzneală, unul dintre ţărani, anume Joan Roata. 
S’apoi chiar dacă ne-am pricepe gi noi la câte ceva, cine se 
mai uită în gura noastră? Vorba ceea, cucoane: „Țăranul, 
când merge, tropăește; si când vorbește, hodorogeste; să 
ierte cinstită fata dumneavoastră. Eu socot că treaba asta 

se putea face si fără de noi; că dă, noi stim a invarti sapa, 
coasa si secerea, dar dumneavoastră invartiti condeiul; 
si când vreţi, ştiţi a face din alb negru si din negru 
alb... Dumnezeu v’a dăruit cu minte, SSO m 
ca să ne povatuiti si pe noi, pro- 
stimea... 

— Ba nu, oameni buni, s’a trecut 
vremea ceea, pe când numai boierii 
făceau totul în ţara aceasta, ş'o stor- 
ceau după plac. Astăzi, toţi, dela Vlă- 
dică până la opincă, trebue să luăm 
parte la nevoile şi la fericirea ţării. 
Muncă și câştig, datorii si drepturi, 
pentru toţi deopotrivă. 


Le spuse boierul apoi despre originea Românilor, cum 
și de cine au fost ei aduși pe aceste locuri; despre sufe- 
rintele lor si cum au ajuns a fi dezbinati si imprastieti prin 
alte ţări. Le dă el pilde câte si mai multe: cu zmocul de 
nuele’), cu taurii invrajbiti şi, însfârşit, se sileste bietul 
creştin din răsputeri, a-i face să înțeleagă, care sând roa- 
dele binefăcătoare ale Unirii, aducându-le aminte că tot 


1) In Metoda nouă de scriere şi cetire de I. Creangă şi alţii (ediţia XXIII, laşi 1893, pag. 
82) este pilda asta subt titlul „Unirea face puterea“, cu următorul cuprins : 

Un tată aveă mulţi fii, între care intrase o mare dihonie ; ca să-i aducă la unire, tatăl a 
luat un număr oarecare de nuele, pe care legându-le întrun mănunchiu, l-a dat fiecăruia din- 
trinsii, ca să-l frângă. Ei neputând, tatăl a deslegat mănunchiul si a dat fiecăruia din ei câteo 
nuea, pe care fără multă greutate, le-au frânt. — „Asta să vă fie de învăţătură, dragii tatei! 
Cât veţi trăi bine și veţi fi uniţi, nime ma putea să vă facă rău; dar îndată ce veţi fi învrăj. 
biţi, să ştiţi că veţi ajunge a fi prada oricărui duşman“. 

Uniti trebue să trăiască și Românii, dacă voesc să fie tari si respectați chiar și de vrajmasii lor. 


Unirea dară, când domnește totdeauna întrun norod, 
Fericirea in el creşte, si ’nflorind, aduce rod. 

„pentru unirea tuturor“ se roagă și sfânta biserică în toate 


zilele, mai bine de 1850 de ani. 
— Ei, oameni buni, cred că acum ati priceput! 


— Priceput, cucoane, cât se poate de bine, răspunseră 


mai toţi. Dumnezeu să vă ajute la cele bune! 
_ Ba eu tot nu, cucoane, răspunse moș Ioan Roata. 
__ Dumnezeu să mă ierte, moş loane, dar dumneta, 
ia haidem în grădină, să 


cum văd, ești cam greu de cap; 
colo în 


vă fac a înțelege si mai bine. — Mos loane, vezi 
ogradă, la mine, bolovanul cel mare? 

— Il vedem, cucoane. 

— Ja fă bine, şi adă-l ici lângă mine, zise boerul, care 
t în mijlocul ţăranilor. 


şedeă acum pe un jal 
te; c& doar acolo-i 


— S'avem iertare, cucoane, nom pu 
greutate, nu saga. 

— Ia cearcă si vezi. 

Mos Roată se duce si vrea să rădice bolovanul, dar nu 


poate. 
— Ia du-te şi dumneta, mos Vasile: 


Ilie; şi dumneta, bade Pandelachi. 

In sfârşit se duc ei vro 3—4 ţărani, 
din loc, îl rădică pe umere şi-l aduc lângă boer. 

— Ei, oameni buni, vedeţi ? S'a dus moș lon şi n’a pu- 
tut face treabă singur; dar când v’ati mai dus câţiva într'aju- 
tor, treaba sa făcut cu mare ușurință; greutatea na mai 


si dumneta, bade 


urnesc bolovanul, 


fost aceeași. 
Povestea cântecului: 
Unde-i unul, nu-i putere 
La nevoi si la durere; 
Unde-s multi, puterea crește 
Si dușmanul nu sporeste. 

Asa şi cu Unirea, oameni buni! Credeţi dumnevoastră, 
că de-a ajută Dumnezeu a se uni Moldova cu Valahia, avem 
să fim numai atâţea? Fraţii nostri din Transilvania, Buco- 
vina, Basarabia și cei de peste Dunăre, din Macedonia și de 


Ne: 

prin alte parti ale lumii, numai să ne vadă că trăim bine, 
si ei se vor bucură şi ne vor iubi, de n’or mai îndrăzni 
duşmanii în vecii vecilor a se legă de Romani’). D’apoi 


1) In ediția dela Iași, fraza din urmă sună astfel: 
„Şi ei se vor uni cu noi si vom face împreună o țară mare şi bogată, și puternică, de 
war mai indrasni...“ 

fraţii nostri de sânge: Frantujii, Italienii, Spaniolii şi Por- 
tugezii ce aşteaptă? La orice întâmplare, Doamne fereşte, 
stau gata să-și verse sângele pentru noi... Unirea face pu- 
terea, oameni buni. — Ei, acum cred c’ati înţeles gi răs- 
înţeles? 

— Ba eu, unul, să ertaţi dumnevoastră, cucoane, încă 
tot n'am înţeles, răspunde moș Roată. 

— Cum se face asta, moş Ioane? Mai bine ce vam tăl- 
măcit, şi un copil puteă să înţeleagă. 

- — Mai așa, cucoane, răspunseră ceilalți. 

— Moș Ioane, zise acum boerul cam tulburat de multă 

obosală, ia spune dumneta în legea dumitale, cum ai inte- 
les, cum n’ai înţeles, decând se face atâta vorbă; să auzim 
şi noi! 
— Dă, cucoane, să nu vă fie cu supărare; dar dela 
vorbă şi până la faptă este o mare deosebire... Dumnevoastră, 
ca fiecare boer, numai ne-aţi poruncit să aducem bolovanul 
dar n’ati pus umărul împreună cu noi la adus, cum ne 
spuneati dinioarea, că deacum toţi au să iee parte la sar- 
cini: dela Vlădică până la opincă. Bine-ar fi, dac’ar fi așă, 
eucoane; căci la război înapoi si la pomană năvală, par'că 
nu prea vine la socoteală... 

Iar dela bolovanul d-voastră am înţeles aga: că pana 
acum, noi ţăranii am dus fiecare câte-o piatră mai mare 
sau mai mică pe umere; însă acum sântem chemaţi a purtă 
împreună tot noi, opinca, o stâncă pe umerele noastre... Să 
dea Domnul, cucoane, să fie astfel, că mie (unuia) nu mi-a 
părea rău... 

La aceste vorbe, ţăranii ceialalji au început a strânge 
din umere, a se uita lung unul la altul şi a zice: 

— Ia, poate că si Roată al nostru să aibă dreptate!... 

lar boerul, luându-i înainte cu glume, a înghiţit galusca 
și a tăcut molcum. 


laşi, 4 Mai, 1880. 

Il 


MOS ION ROATA SI VODA CUZA”) 


ae ţăranii fruntaşi, care au luat parte împreună cu 
boerii, cu episcopii şi cu mitropolitul ţării la „Divanul 
Adhoc“ din Moldova, în 1857, eră si moş Ion Roată, om 
cinstit si cuviincios, cum sânt mai toţi ţăranii români de 
pretutindene. — Numai atâta, că mos Ion Roată, după câte 
văzuse si după câte patise el în vieata sa, nu prea punea 
temei pe vorbele boierești şi aveă gâdilici la limbă; adică 
spunea omului verde în ochi, fie cine-a fi, când îl scormoleă 
ceva la inimă. — Asa e ţăranul: nu prea ştie multe. Si mos 
Ion Roată fiind ţăran, cum vam spus, desi se’nvrednicise 
a fi acum printre boieri, nu aveă ascunzători în sufletul său. 

In „Divanul Adhoc“ din Moldova erau boieri de toată 
mâna: și mai mari, si mai mici; şi mai bătrâni, si mai ti- 
neri; și mai învăţaţi si mai neînvăţaţi, cum îi apucase timpul.— 
Intre acești din urmă erau de-al-de bătrânul Alecu Forăscu, 
poreclit şi Tololoiu, Grigore Cuza, si alti câţiva de-al-de 
aceștia, care tiindu-se de obiceiurile strămoșești, în toate 


*) Tipărită ?ntâia oare în Almanachul Societăţii „România Jună“ 1883, sub titlul ,,Anec- 
dota“ și reprodusă în „Conv. lit.“ anul XVII (1883), pag. 114. 

sărbătorile aşteptau cu evlavie slujba bisericească dela în- 
ceput până la sfârșit, cântând şi cetind la strană deavalma 
cu dascălii si preutii bisericii; iar la zile mari, ca să le tic- 
nească veseliea, împărțeau bucăţica de pane cu orfanii, cu 
văduvele si cu alţi nevoiaşi, cum apucase din parinti. — 
Atâta-i ajungeă capul, atâta făceau și ei pe vremea lor, Dum- 
nezeu să-i ierte şi să-i odihnească, unde-or fi, acolo, că bune 
inimi !) aveau. 

Dar să ne întoarcem iar la „Divanul Adhoc“. Aici, ca 
în toate adunările de felul acestora, se făceă vorbă multă; 
şi eră lucru firesc să se facă, fiind în luptă tot timpul de 
faţă cu cel trecut, pentru cea mai dreaptă cauză a neamului 
românesc: Unirea, sfânta Unire! 

Boierii cei mai tineri, crescuți de mici în străinătate 
numai cu franţuzească si nemțească, erau cârtitori asupra 
trecutului, și cei mai guralii, totodată. Vorba, portul si apu- 
căturile bătrâneşti nu le mai veneă la socoteală. Si din această 
pricină, uniia, în aprinderea lor, numeau pe cei bătrâni: 
„rugini învechite, ișlicari, strigoi“ si câte le mai veneau în 
minte, după cum le eră şi creşterea; dă, învățați nu-s? 

Nu-i vorbă, că şi nătângia unor bătrâni eră mare. — 
Uneori, când se mânieau, dădeau si ei tinerilor cate-un 
ibrişin pela nas, numindu-i: bonjuristi, duelgii, pantalonari, 
oameni smintiti la minte si ciocoi infumurati, lepădaţi de 
lege, stricători de limbă și de obiceiuri. — In asa împonci- 
sare de idei se aflau boierii bătrâni cu tineretul din „Di- 
vanul Adhoc“ al Moldovei; cu toate că si unii și alții erau 
pentru Unire. Numai atâta că bătrânii voiau Unirea cu toc- 
mală, iar tinerii unire fără socoteală, cum sa si facut. 


1) In „Conv. lit.“ si Alm. R. J: bună inimă. 

Toate ca toatele, dar mare luptă aveau uniia dintre bo- 
ierii tineri ca cuconul Alecu Forăscu, care, una-două, fi to- 
locăneă, mustrându-i: Ba, că nu vorbesc drept românește, 
cum vorbeau părinţii lor, ci au corchezit graiul strămoșesc, 
de nu-i mai înţelege nimene; ba că umblati cu surubele, să 
ne trageţi butucul; ba că face omul cu cineva o tovă- 
răşie cât de mică, si tot urmează învoeală între părţi, iar 
nu așa cu ochii închiși — căci dacă n'ai carte, n’ai parte, 
scurtă socoteală; ba că de când cu străinătatea v’ati in- 
străinat și legea, şi limba, și inima, şi chiar dragostea să- 
tenilor; si după nepăsarea și risipa ce o facem, zvârlind 
banul pe lucruri de nimica, puţin mai avem de înstrăinat, 
și nu-i departe vremea aceea, pe cât văd eu. Intrebati pe 
bieţii nimernici de săteni, să spuie ei, dacă mai cunosc cine 
le e stăpân. Au rămas ca niște câni ai nimănui, sărmanii 
oameni! Cine se scoală mai de dimineaţă, acela e mai mare 
în sat la ei, de-i horopseste şi-i ţuhăeşte mai rău decât pe 
vite! Ciocoismul și străinii să trăiască, si las pe dânşii, că 
ne scot ei la covrigi; ba că „vai de ţara care ajunge s'o 
puie copiii la cale“; ba că vorba multă, sărăcia omului ; si, 
daca li-i treaba de-așă, facă ei ce-or sti, că el mai bine se 
duce acasă, că-i plouă caii in spate și-i stau vitele cu dinţii 
la stele, din pricina slugilor, cărora puţin le pasă de munca 
stăpânului. Si câte si mai câte năzdrăvănii de-al-de-aceste. 
Las pe bătrâni să te descânte şi să te judece ei în legea lor, 
că nu-ţi mai trebuie alt popă... Şi iacă așa cu de-al-de cu- 
conul Alecu Forăscu. 

Acum vine alta la rând: 


Intr'una din zile, cum vorbea frumos un boier dintre 
cei tineri, iaca şi moș lon Roată sare cu gura: 

— Aveţi bunătate de vorbiti mai moldoveneste, cucoane, 


să ne dumirim si noi; căci eu unul, drept să va spun, că 


nu pricep nimica păcatele mele. 
Un oarecare boier întâmpină atunci pe mos 
zicandu-i cu glas poruncitor şi răutăcios: 
__ Dar ce nevoe mare este să înţelegi tu, 
dac'ai venit aici; c’apoi întoarce-ne-vom noi acasă, 
tiu eu... Auzi, 0- 


Ion Roata, 


mojicule! Tacă-ţi 


leoarba, 
si helbet! nu ţi-a lua nime din spate, ce § 
e! Tu... cu optzeci de mii de fălci de moşie, si el un 


brăznici 
cun petec de pământ, și uite ce gură face alăturea 


ghiorlan, 


cu minel... 
Mos Ion Roata, simțindu-se lovit până in suflet, răs- 


punde atunci cu glas plângător: 

— Dar bine, cucoane, dacă nu wa fost cu plăcere sa 
pricepem și noi câte ceva din cele ce spuneţi dumneavoastră, 
de ce ne-ati mai adus aici să vă bateti joc de noi? Ei, cu- 
coane, cucoane! Puternic eşti, megieș îmi eşti, ca răzâş ce 
mă găsesc, si știu bine ca mare să-mi fie moale, când m'oi 
întoarce acasă, unde mă așteaptă nevoile. Dar, să nu vă fie 
cu supărare, ia, palmele aceste țărănești ale noastre, stră- 
punse de pălămidă și pline de bătături, cum le vedeţi, vă 
tin pe dumneavoastră de atât amar de vreme, si vă fac de 
huzuriţi de bine; si mai mult de cât atâta: orice venetic, 
în tara asta este oplosit de dumneavoastră, şi-l priviţi cu 
sângele, si taceti, şi-l imbratosati ! 


nepăsare cum ne suge 
dragi ca sarea în ochi... 


Numai noi, vite de muncă, vă sântem 
Din mojici, din ghiorlani, și din dobitoci nu ne mai s 
erte, şi să ne iertati si dumneavoastră, cu- 
e: vati deprins a luă focul 


coateti. 


Dumnezeu să ne i 
coane, dar cu adevărat, aşa est 

totdeauna cu mâinile noastre cele mojicesti... si tot noi cei 
horopsiţi ! 

— Sfânt să-ţi fie rostul, mos loane,căai vorbit din durere, 
răspunse atunci, cuconul Alecu Forăscu; şi sânt fericit, că 
stai alăturea cu mine. Decât un bonjurist c'o mână de învă- 
ţătură, mai bine un ţăran cu un car de minte! 

La aceste vorbe, mulţi dintre boieri s'au simţit atinși; 
cel cu pricina... a rămas ca opărit. lar Colonelul Alexandru 
Cuza a dat mâna prieteneste cu mos Ion Roată. 

Insfârşit, după multe dezbateri furtunoase, urmate în 
„Divanul Adhoc“, s'a incuviintat Unirea; si apoi deputaţii 
s'au întors fiecare pe la vetrele lor. 

Peste câţiva ani după aceasta, trecând Cuza-Vodă spre 
Bucureşti, a poposit la Agiud, unde l-a întâmpinat o mulţime 
de lume, ca pe un Domnitor. 

Pintre lumea ce se înghesuea, cu treabă, fără treabă, iaca 
se zareste o hârtie fâlfâind pe deasupra capetelor mulţimii, 
în vârful unei prăjini. Cuza- Vodă înțelegând că trebue să fie 
vr'un suflet necăjit, face semn să i se deschidă calea. Şi când 
colo, un ţăran bătrân cade în genunchi dinaintea Domni- 
torului, sărutându-i mâna, cu lacrămile în ochi, şi dându-i 
o hârtie scrisă pe toate feţele. 

— He, he! mos Ion Roată, prietenul si tovarășul meu 
cel vechiu din „Divanul Adhoc“, lucru negândit ! Rădică-te, 
moș loane, si spune-mi fără sfială, ce durere ai? Ţi-a facut 
cineva vr'un neajuns? 

Moș Ion Roată văzând că după atâţi ani de zile nu l-a 
uitat Colonelul Alexandru Cuza, și că l-a primit cu atâta, 
bunătate, a început a plânge cu hohot şi a-l rugă să-i ce- 
tească hârtiea. 

Voda, fiind gata de plecare, si văzând că hârtiea lui 
moș Roată cuprinde multă polologhie, zise cu blandeta: 

— Spune, moș Ioane, din gură, ce ai de spus, că mai 
bine am să înțeleg! 

Atunci, moş Roată viindu-și în sine, începe a se jălui 
cum urmează : 

— Luminarea Voastră | 

De când cu păcatul cela de „Adhoc“, n'am mai avut zi 
bună cu megiesul meu cel puternic, stăpânul unei moşii 
foarte mari, pe care-l cunoşti Măria-Ta. N'am gândit, neno- 
rocitul de mine, că un boier asa de mare, putred de bo- 
gat si cu învăţătură, să-și puie mintea cu unul ca mine, 
dela nişte vorbe nesocotite ce le-am zis si eu atunci, întrun 
năcaz. Numai Dumnezeu să-i deie sănătate şi bine, dar amar- 
nic m'a lovit în avere și în cinste! Crede, Măria-Ta, că nici 
eu n'am fost asa de sec, între cei de-o samă cu mine. Dar 
de cum am ajuns acasă, goană, goană si prigoană pe capul 
meu, din partea boierului, în tot feliul: 

Intâiu și'ntâiu, a pus înadins pe feciorii boiereşti, să-mi 
caute pricină, și să mă aducă la sapă de lemn. Și aceștia, ca 
oameni fără judecată si pizmasi, făceau toate chipurile sa- 
tanicești, sau ei deadreptul, sau prin alţii, cum să deie vi- 
tigoarele mele măcar de un pas pe moşia boierească; ş-apoi 
sub cuvânt că au făcut stricăciune, să mi le poată ucide 
fără nici o crutare! Şi astăzi împușcă-i porcii; mâne, vacile 
gi boii; poimâne, căişorii; în altă zi ie-i oile dinapoi cu gră- 
mada şi du-le la curte; iti poţi închipui, Măria-Ta, ce ur- 
gie grozavă eră pe capul meu! 

Văzând eu dela o vreme, că nu mai încetează cu jafurile, 
mi-am luat inima’n dinţi, si m'am dus la boieriu să mă já- 
luese. Si boierul, în loc de un cuvânt bun, m’a scuipat drept 
în obraz, de faţă cu slugile sale si cu alți oameni ce se 
aflau atunci la curte, încât am crezut că a căzut ceriul pe 
mine, de rușine ! Ba încă m'a și ameninţat, că altădată, de mi-a 
mai călcă piciorul în ograda boierească, are să poruncească 
să mă întindă la scară gi să mă bată cu biciu! Şi cu rândueala 
asta, Măria-Ta, în câţiva ani de zile m'au calicit cu desă- 

varsire, si mi-a rădicat și cinstea, care, pentru mine, a fost 
cel mai scump lucru! 

Cuza-Vodă a stat neclintit, si sa uitat tintă la moş 
Ion Roată, câta vorbit el. Si când a isprăvit vorba, Vodă i-a 
pus două fasicuri de napoleoni în mână, zicându-i cu bu- 
nătate: 

— Tine, moş Ioane, acest mic dar dela mine, și întâm- 
pină-ţi nevoea, de azi pe mâne, cum te-a lumină Cel de Sus. 
Iar pe boier, lasă-l în judecata lui Dumnezeu, căci „El nu 
bate cu ciomagul“. 

Lui moş Ion Roată i se umplu din nou ochii de lacrămi, 
şi sărutând mâna lui Vodă, ca semn de mulfamire, zise 
oftand : 

— Dar cu rușinea ce mi-a facut, cum rămâne, Măria-Ta? 

— Cu rușinea iaca așa rămâne, moș Ioane, zise Cuza- 
Vodă, sărutându-l şi pe-un obraz şi pe altul, în fața mul- 
timii adunate acolo. — Du-te şi spune sătenilor dumitale, 


moș Ioane, că pe unde te-a scuipat boierul, te-a sărutat 


Domnitorul ţării și ţi-a șters rușinea. . 


laşi, 1882 Noemvrie 13. 

MOS NICHIFOR COTCARIUL 


MOS NICHIFOR COTCARIUL’) 


M. Nichifor nu-i o închipuire din povești, cle un om 
ca toți oameni; el a fost odată, când a fost, trăitor în ma- 
halaua Tutuienii din Târgul Neamțului, dinspre satul Vana- 
torii Neamțului. Cam pe vremea aceea trăià Moş Nichifor 
în Țuțueni, pe când bunicul bunicului meu fusese cimpoias 
la cumătria lui Moş Dediu din Vânători, fiind cumătru 
mare Ciubăr-Vodă, căruia Mos Dediu i-a dăruit patruzeci si 
nouă de mioare oacheşe numai de câte un ochiu; iară popă, 
— unchiul unchiului mamei mele, Ciubuc Clopotarul dela 
mănăstirea Neamțului, care făcuse un clopot mare la acea 
mănăstire, cu cheltuiala lui, și avea dragoste să-l tragă sin- 
gur la sărbători mari: pentru aceea fi si ziceau clopotarul. 
Tocmai pe acea vreme trăià si Moş Nichifor din Tutueni. 

Mos Nichifor eră harabagiu. Căruța lui, deși erà fere- 
cată cu teie, cu curmeie, însă erà o căruță bună, încăpătoare 
si îndemânatecă. Un poclit de rogojini opreà si soarele si 
ploaia de a răzbate în căruța lui Moş Nichifor. De inima 
căruții atârnau păcornița cu felestiocul si posteuca, cari 
se isbeau una dealta, când mergeà căruța si făceau: tronca, 


°) Tipărită în „Conv. lit.“ an. X, No. 10 (1 lanuar 1877). In ediția dela iaşi are subtitlul: 
Povestire glumeață. 

tranca! tronca, tranca! Iară in belciugul dela carâmbul 
dedesubt — din stânga — eră aninată o bardita, pentru felu- 
rite întâmplări. Două iepe albe ca zăpada, iuți ca focul, 
se sprijineau mai totdeauna de oistea carufei; mai totdeauna, 
dar nu totdeauna; căci Moş Nichifor eră și giambaş de cai 
şi când îi veneă la socoteală, făcea schimb, ori vindea câte-o 
iapă chiar în mijlocul drumului, şi atunci rămânea oistea goală 
pe de-o parte. li plăcea mosneagului să aibă tot iepe tinere 
şi curăţele; asta, eră slăbăciunea lui. — Mă veţi întreba poate: 
de ce iepe şi totdeauna albe? — Vă voi spune şi aceasta: 
iepe, pentrucă Moş Nichifor {inea să aibă prasila; albe, 
pentru că albeata iepelor — zicea el — fi slujia de fanar 
noaptea la drum. 

Mos Nichifor nu eră dintre aceia, cari să nu știe „că 
nu-i bine să te pui vezetiu la cai albi şi slugă la femei“: el 
ştieă si asta, dar iepele erau ale lui şi 
când le grijiă, grijite ezau, iară când 
nu, — mavea cine să-i bănuiască. 

Moș Nichifor fugia de cărăuşie, 
de-și scoteă ochii; else feriă de rădi- 
cături, pentrucă se temeă de surpătură. 

Harabagiea — ziceă el — e mai 
bună: că ai a face tot cu marfă vie, 
care la deal se dă pe jos; la vale, pe 
jos; iar la popas, în căruţă. Mog Ni- 
chifor avea o biciușcă de cele de 
cânepă, împletită de mâna lui si cu sfichiul de mătasă, cu 
care pocniă, de-ti luă auzul. Si cu încărcat și cu descărcat, 
la deal Moş Nichifor se da jos, ca să nu se spetească iepele. 
Chiriesii, vrand-nevrand, trebuiau să se deie si ei; căci li 

eră lehamite de morocăneala lui Moş Nichifor, care îndată 
troncănea câte una, cam de-aceste: 

— Ia mai daţi-vă si pe jos, căci calul nu-i ca dobitocul 
să poată vorbi. 

Dacă stiai să potrivesti din gât pe Moş Nichifor, apoi 
era cât se poate de şăgalnic. De întâlniă vrun om călare, pe 
drum, întrebă: Departe ai lăsat pe Vodă, voinice? Și apoi 
îndată da biciu iepelor, zicând: 

Alba’nainte, alba la roate, 
Oistea goală pe de-o parte: 
Hii! opt-un cal, că nu-s departe Galaţii, hiii!!! 

De întâlnia pe drum neveste si fete mari, cânta cântece 
șăgalnice, de-al-de-aceste: 


Când cu baba m'am luat, 

Opt ibovnice-au oftat: 

Trei neveste cu bărbat 

Şi cinci fete dintr’un sat gs. a. 


Ei, ei! Apoi zi că nu-ţi venia să pornesti la drum, mai 
ales în luna lui Mai, cu asemenea om vrednic şi deapururea 
vesel. Câteodată numai, când prin dreptul crâşmei te făceai 
niznai și nu stieai să potrivesti din gât pe Mos Nichifor, 
nu-l prea vedeai in cheji bunet), dar şi atunci tot rapede 
mână dela o crâşmă pânăla alta... 

Mai ales, într'un rând, îi picase lui Moș Nichifor două 
iepușoare, care mergeau de minune la drum. Dar la crâșmă 
mort-copt, trebuiau să steie, căci le cumpărase dela un popă, 
nefiind pe vremea aceea pojărnicii, de unde să cumpere 
altele, care să tie fuga tot întru una... 

Spunea tata, că i-au spus și lui bătrânii, care auziseră 
din gura lui Moş Nichifor, că pe vremea aceea eră bine să 


1) In ediţia dela lași: cheji buni. 

fii harabagiu in targul N eamtului; că te-apucau pe-amânile. 
Cum ieşiai din Varatic, intrai în Agapia, si cum iesiai din 
Agapia, intrai în Varatic; apoi în Războieni, apoi pe la mi- 
toace, și aveai mușterei, de nu erai bucuros; ba să-i duci 
la Peatră, ba la Folticeni, ba pe la iarmaroace, ba la mă- 
năstirea Neamţului, (ba la Secu, ba la Râșşca!), ba în toate 
părţile pela hramuri. 

Tot tata mai spunea, că ar fi auzit dela bunicul buni- 
cului meu, că protopopul dela Neamţ, de pe vremea aceea, 
ar fi zis unor călugăriţe, care pribegiau în săptămâna mare 
prin târg: 

— Maicelor ! 

— Blagosloveste, cinstite părinte! 

— De ce nu vă astamparati în mănăstire şi să vă căutaţi 
de suflet, măcar în săptămâna patimilor ?... 

— Apoi dă, cinstite părinte, ci-că ar fi răspuns ele, (cu 
smerenie): lâna asta ne mânâncă, păcatele noastre, dar n'am 
mai veni noi! Căci cum ştii sfintia ta, mai mult cu geiacul 
ne hranim; şi apoi de nu curge, măcar picură si cine mișcă, 
tot pisca... 

Protopopul atunci (sărmanul), ci-ca ar fi oftat (din greu 
inghitand noduri...) si ar fi dat vina tot pe Moş Nichifor, 
zicând: 

— De-ar crăpă odată să crape şi harabagiul care v'a 
adus, c’atunci știu că mar avea cine să vă mai cărăbănească 
asa de des pela târg. 

Si ci-că auzind Mog Nichifor de aceastea, cumplit?) s'ar 
fi mâhnit în sufletul său și s’ar fi jurat?) cu jurământ, ca 


1) Cuvintele din paranteze sânt adaose în ediţia dela lași. 
2) In „Conv. lit. este: tare. 
3) In ediţia dela lași: si sar fi giurat cu giurământ, 

să nu mai aibă aface cu parte duhovnicească, cât a trăi el; 
căci,din păcate, eră şi evlavios Moș Nichifor şi tare se mai 
temea să nu cadă sub blăstămul preoţesc! De-aceea, grabnic!) a 
şi alergat la schitul Vovideniea, la pusnicul Chiriac din sfânta 
Agură care-și căniă părul si barba cu cirese negre, şi în 
Vinerea Seacă (prea cuviosul) coceă oul la lumânare, ca să 
mai usureze din cele păcate... Si apoi (harabagiul nostru) 
sa hotărît ca de-acum înainte?) să aibă aface mai mult cu 
parte negustorească. 

— Numai negustorul, zicea Mos Nichifor, trăiește din 
săul său si pe sama lui. Când întrebai: pentru ce? Moș 
Nichifor, răspundeă tot glumet: Pentrucă nare Dumnezeu 
stăpân. 

De glumet, glumet eră Mos Nichifor, nu-i vorbă, dar de 
multe ce dăduse peste dânsul, se făcuse cam hursuz. 

Băbătiea lui, dela o vreme încoace, nu știu ce avea, că 
începuse a scartii: ba c'o doare ceea, ba c’o doare ceea, ba 
i-e făcut de năjit, ba că i-e făcut pe ursită, ba că i-e făcut 
de plânsori şi tot umblă?) din babă în babă cu descântece 
şi cu oblojele, încât lui Mog Nichifor acestea nu-i prea 
veniau la socoteală si de aceea nu-i erau acum mai nicio- 
dată boii acasă; ba chiar se făcuse buclucas, hărțăgos si de 
tot hapsin, când sta câte două-trei zile, pe lângă casă, încât 
biata băbușca lui eră bucuroasă (uneori şi răsbucuroasă în 
sufletul ei), să-l vadă cum l-a vedea urnit de-acasă. 

Se vede (lucru), că si Moş Nichifor eră făcut pe drumuri, 
căci cum ieşiă afară la drum par'că eră altul; nu mai stă 


1) In „Convorbiri“: Cu fuga au alergat. 
2) In ed. lași lipsește acest cuvânt. 
3) In ed. lași: îmblă. 

din pocnit cu biciul, de suguit cu toţi drumeţii pe câţi îi 
întâlniă şi de povestit despre toate locurile însemnate, pe 
unde treceă. 

Intr’o dimineaţă, Miercuri înainte de Duminica-Mare, Moș 
Nichifor deciocălase căruţa și-o ungeă; când numai iaca se 
trezeşte la spatele lui cu jupân Strul din Targul-Neamtului, 
negustor de băcan, iruri, ghileală, sulimineală, boia de par, 
chiclazuri, piatra vânătă, piatra sulimanului sau piatră bună 
pentru făcut alifie de obraz, salcie, fumuri si alte otrăvuri. 

Pe vremea aceea nu eră spiţerie in Targul-Neamtului, 
şi jupânul Strul aducea, pentru hatârul călugărilor şi a că- 
lugăriţelor, tot ce le trebuiă. — Mai făceă el nu-i vorbă, şi 
alte negustorii... Insfargif, nu ştiu cum să vă spun, eră mai 
mult decât duhovnicul, că fără de dânsul nu puteau mănăs- 
tirile. 

— Muni dimineaţă, Moş Nichifor! 

— Bună să-ţi fie inima... jupâne Strul. Da cu ce treabă 


ai venit pe la noi? 
— Ia, noră-mea vrea să meargă la Peatră. Cât să-ţi dau 


ca să mi-o duci? 

— D’apoi a fi având chilota multă, cum e treaba d-voastră 
jupâne, zise Moş Nichifor, scărpinându-se în cap; numai nu-i 
vorbă, că poate să aibă, căci și căruţa mea e largă: poate 
să încapă într'ânsa cât de mult. Apoi fără să ne sbatem, 
jupâne Strul, mi-i da geisprece lei, un irmilic de aur, Si 
ti-oiu duce-o, stii, colea, ca pe palmă; că după cum vezi, 
căruţa acum am adus-o dela încălţat și i-am mai tras ŞI-O 
unsoare de cele a dracului, de are să meargă cum îi sucala. 

— Ai să laşi cu nouă lei, Moş Nichifor, si te-a mai 
cinsti şi fecioru-meu la Peatră. 

Apoi dar, dă! cu bine să dea Dumnezeu, jupâne Strul. 
Mă bucur si eu că-i tocmai în dricul iarmarocului și poate 
mi-a pică ceva si când oiu veni înapoi. Numai as vrea să 
ştiu, când avem să pornim. 

Şi acuma, Moş Nichifor, dacă esti gata. 

— Gata, jupâne Strul; numai s'adăp iepusoarele iestea. 
Du-te şi d-ta de-ti pune nora la cale, că acus te-ajung si 
eu din urmă. 

Și cum eră moş Nichifor stradalnic şi iute la trebile 
lui, răpede zvârle nişte coșolină în căruţă, aşterne de-asupra 
o păreche de poclăzi, înhamă iepusoarele, isi ia cojocul între 
umere și biciul în mână și tiva, băiete! N'apucase jupânul 
Strul a ajunge!) bine acasă, și Moş Nichi- 
for și trăsese căruţa dinaintea uşii. 

Malca — așa eră numele nurorii lui 
jupân Strul—a ieşit afară, să-și vadă 
harabagiul. S’apoi, povestea cântecului: 
las-că eră dela Peatră de locul ei, dar HA 
erà si îmbujorată Malca... din pricina RS 
plânsului că se despărțeşte de socri: 
pentrucă întâiași dată venise ea la Neamt, de cale primară 
la socri, cum se zice la noi. Căci nu erau mai mult de două 
săptămâni, de când se măritase ea după Ițic, feciorul lui 
jupân Strul, sau mai bine ar fi să zic, în voea cea bună, că 
se măritase Ițic după Malca; căci el lăsase casa părintească, 
după cum li-i obiceiui, sila două săptămâni, Ițic a adus pe 
Malca la Neamt, a incredintat-o în mâna părinților lui si s'a 
întors rapede la Peatră, să se ghindească pi nighistorie. 


1) In ediţia dela lași: agiunge. 

— Da’ te-ai ţinut de cuvânt, Moș Nichifor! 

— Apoi dă, jupâne Strul, vorba-i vorbă; eu nu mă cioş- 
molesc atâta; că la drum e bine să pornesti cât de dimi- 
neaţă, iar sara să poposesti de vreme! 

— Oare-i ajunge până desară la Peatră, Mos Nichifor? 

— Ă..ra! da ce stai de vorbeşti, jupâne Strul? Eu gân- 
desc, de mi-a ajută Dumnezeu, pe după amiază, să-ți pun 
(deabinele) nora în Peatră. 

— D-ta, Moș Nichifor, eşti om purtat, ştii mai bine decât 
mine; dar totuşi!) te rog să mai cu băgare de seamă, ca să 
nu-mi prăvăli nora! 

— Dacă doarnu-s harabagiu de ieri de-alaltăeri, jupane 
Strul. Am mai umblat eu (c’o mulţime de) cucoane, cu maice, 
boeroaice si cu alte fete cinstite, și slava Domnului! nu sau 
plâns de mine... Ia, numai cu maica Evlampia desăgărița din 
Văratic, am avutsi eu odată oleacă de clenciu: că oriundemergea 
aveă obiceiu să-și lege vaca dinapoia carutel, pentru schi- 
virnisală, ca să aibă lăptişor la drum; gi cu asta-mi aducea 
mare supărare : pentrucă vaca, ca vaca, îmi irosiă ogrinjii 
din căruţă, ba câteodată rupeă leuca, ba la deal se smunciă, 
de eră într'un rând cât pe ce să-mi gâtuiască iepusoarele. 
Si eu, cum fi omul la nacaz, îndrăzniam să zic; Maicuta de 
ce esti scumpă la tărâţe și ieftină la făină? Ea atunci se 
uită galis la mine şi-mi ziceă cu glas duios: Ia taci, si d-ta 
Moş Nichifor, taci nu mai striga atâta pe biata vacusoara: 
pentrucă ea, mititica, nu-i vinovată cu nimic. Părinţii pus- 
nici din sfânta Agură, mi-au dat canon să mănânc lapte 
numai dela o vacă, ca să nu îmbătrânesc degrabă; şi dă, ce 


1) In „Convorbiri“, dar tot te rog. 

să fac ? trebuie să-i ascultăm, că sfiintiile lor știu mai multe 
decât noi, păcătoasele! Dac'am auzit asa, am zis si eu în 
gândul meu, că are întru câtva dreptate maica desagarita 
si am lăsat-o în plata lui Dumnezeu; pentrucă am văzut-o 
că este pidosnică și voiește!) cu orice chip să se adăpe numai 
dela un izvor. — D-ta, jupâne Strul, cred că nu mi-i face 
năcaz la drum si cu vaci. Si apoi, jupâneşica Malca, unde-a 
fi vale mare ori deal mare, s'a mai da și pe jos, câte-oleacă; 
mai ales că acum e o frumuseţe afară, la câmp, de turbă 
haita! Da ia să nu ne trecem vremea cu vorbele. — Hai sui?), 
jupâneșică Malcă, să te duc la bărbăţel acasă; (că) ştiu eu 
cum îi treaba nevestelor celor tinere, când nu-s bărbaţii cu 
dânsele: fac zâmbre și trag acasă, cum trage calul la traista 
cu orz. 

— Iaca mă sui, moș Nichifor! — Şi-odată încep cu toţii 
a cărăbăn! la saltele cu puf, perini noi, o legătură cu de- 
mâncare si alte mărunţișuri. Apoi Malca își ia ziua bună 
dela socri si se sue de-asupra saltelelor, în fundul carutei. 
Iară Moș Nichifor se asvârle pe capră, dă bici iepelor si lasă 
pe jupânul Strul și cu ai săi, cu lacrămile pe obraz. 

Prin târg, așa mână de tare moș Nichifor, de ti se părea 
că zboară iepele, nu altă ceva. 

Prundul, satul si dealul Humulestilor le-a trecut într'o 
clipă. — Dela Ocea până aproape de Grumăzești, a ţinut 
numai o fugă. 

Dar de pela Grumăzești încolo, moş Nichifor a tras o 
dușcă de rachiu din plosca lui cea de Brașov, şi-a aprins 
luleaua și a început a lăsa iepele mai la voie. 


1) In ed. lași: vroește. 
2) In „Convorviri“: sus. 

— Doamne, jupâneșică!) Doamne! Vezi satul ista mare 
și frumos? Se chiamă Grumăzești. De-asi ave eu atâţia go- 
nitori în ocol si d-ta (atâţia) băieţi. câţi cazaci, căpcâni si 
alte lifte?) spurcate au căzut morţi aici din vreme în vreme, 
bine-ar mai fi de noi! 

— Să te-audă Dumnezeu, să am băieţi, moş Nichifor! 

— Asemene si eu gonitori, jupâneşică... că de băieţi nu 
mai trag năgejde, pentrucă baba mea e o sterpătură: n'a 
fost harnică să-mi facă nici unul; nu i-ar muri multi înainte, 
să-i moară! De-oiu pune eu mânile pe piept, are să rămâie 
căruţa asta de haimană și iepușoarele de izbeliste! 

— Nu te supără, moș Nichifor, zise Malca, că poate aga 
a fost să fie dela Dumnezeu; pentrucă așa scrie şi la noi, 
în cărți, despre unii, că tocmai la bătrâneţe au făcut copii! 

— la lasă-mă, jupâneasă, cu cărțile cele a d-voastră, 
(în pace), că eu ştiu, ce ştiu eu: de geaba mai baţi apa’n 
chiuă să s’aleag& unt, că nu s’alege niciodată. Am auzit şi 
eu spunând în biserică, la noi că „pomul care nu face roadă, 
se taie și în foc saruncă“. Apoi ce-ţi trebue mai bună vorbă 
decât asta? Ba zău, încă mă mier cam avut răbdare să tin 
casă cu baba pân'acum. In privința asta, îi mai bună legea 
d-voastră de-o mie de ori. Nu-ţi face una copii, iei alta. 
Nu face nici acee, alta. Si dela o vreme trebue să nimeresti 
una blagoslovită de Dumnezeu; da nu ca la noi, s& fii ne- 
voit să trăeşti cu una beteagă până la sfârşitul vieţii; și 
copii, tufă! Că doar Dumnezeu cel mare și puternic nu s'a 
răstignit numai pentr’un om pe lumea asta. Nu-i asa jupâ- 
nesica? Mai zi, dacă ai ce! 


1) In „Convorbiri“ peste tot: giupăneșică, giupăneasă si giupâne. 
2) In Conv. lit: și ed. lași: litfe. 

— Poate să fie şașă moș Nichifor. 

— Ba chiar asa-i, jupanesica dragă, cum iti spun eu.— 
Ptru! ciiil.. Da bună bucată am mers. Doamne, cum se ia 
omul (ista) la drum cu vorba și când se trezeşte, cine ştie 
unde a ajuns; bun lucru a mai lăsat Dumnezeu sfântul si 

tovărăşia asta!—Hi!!! zmăoaicele tatei, îndemnați înainte !— 
laca gi Codrul Grumăzeştilor, grija negustorilor și spaima 
ciocoilor. Hei! jupâneșică, de-ar!) avea codrul ista gură să 
spuie câte a văzut, cumplită pătăranie ne-ar mai auzi ure- 
chile; ştiu că am aveà ce ascultà! 

— Da ce-a fost pe-aici, mos Nichifor? 

— Of! jupanesica, of! Ce-a fost, să nu dea Dumnezeu 
să mai fie! Dar aveà cinevà cap, să treacă pe-aici fără să 


1) In Conv. lit.: când ar. 

fie jafuit, bătut ori omorît? Nu-i vorba, c& acestea se in- 
tâmplă mai mult noaptea decât ziua. Insă pe mine (unul), 
de naș grăi întrun ceas rău, până acum, dă! m'a ferit 
Dumnezeu. Lupi şi alte dihănii mi-au ieșit înainte câte- 
odată, dar nu le-am făcut nimica; le-am dat bună pace, 
m'am făcut că nici nu-i văd şi ei Sau dus în treaba lor. 

— ĂY... ra! mos Nichifor, nu mai spune de lup, că tare 
mă tem! 

V'am spus că eră sdgalnic moș Nichifor si când spunea 
câte una, ori te tineai cu mâna de inimă, râzând, ori te fă- 
ceă să-ți sară inima din loc de frică. 

Iaca un lup vine spre noi jupâneşică ! 

— Vai de mine, moș Nichifor, unde să m’ascund eu? 

— Despre mine, ascunde-te unde știi, că eu unul ţi-am 
spus că nu mă tem nici de-o potae întreagă. 

Atunci, biata Malcă, de frică, s'a încleștat de gâtul lui 
moș Nichifor, și s'a lipit de dânsul, ca lipitoarea. A șezut 
ea asa, cât a șezut si apoi a zis tremurând, 

— Unde-i lupul, mos Nichifor? 

— Unde să fie? Ia a trecut drumul pe dinaintea noas- 
tră, şi a intrat în pădure. Dar cât pe ce erai să mă gâtui, 
jupâneşică, şi apoi dacă scapam iepele, știu că eră frumos, 

N'apucă a sfârşi bine moș Nichifor si Malca zise cătinel: 

— Să nu mai zici că vine lupul, moș Nichifor, că mă 
vâri în toate boalele! 

— Nu că zic eu, dar chiar vine, iacătă-l-ăi | 

— Valeu! Ce spui? 

Și iar se ascunde lângă mos Nichifor. 

— Ce-i tânăr, tot tânăr; îţi vine a te juca Jupanesica, - 


ere 
1) In ed. Iasi: J. 

așă-i ? Si după cum văd, ai noroc că eu imi tin firea, nu 
mă prea tem de lup; dară să fie altul în locul meu... 

— Nu mai vine lupul, mos Nichifor? 

— Apoi, na; esti de tot poznas& si d-ta; prea des vrei 
să vie, că doar nu-i de tot copacul câte un lup. Ia pe la 
sfântul Andrei, umblă şi ei mai câte mulţi la un loc. S’apoi 
vânătorii ce păzesc? La goană mare, crezi d-ta că puţini 
lupi dau cinstea pe rușine, lăsându-și pieile zălog? — Să 
mai răsuflăm iepele oleacă. Iaca si „Dealul Balaurului“, 
jupâneșică ! Ia, aici a căzut odată un balaur grozav de mare, 
care vărsă jăratic pe gură si când șueră: clocotiă codrul, 
gemeau văile, fiarele tremurau și se băteau cap în cap, de 
spaimă; si fipenie de om nu cuteză să mai treacă pe aici. 

— Valeu! și unde-i balaurul, mos Nichifor? 

— D’apoi mai ştiu eu, jupâneșică? Pădurea-i mare, el 
știe unde s'a fi înfundat. Unii spun că, după ce a mâncat 
foarte multi oameni si a ros toată coaja copacilor din co- 
dru, ar fi crăpat chiar aici, în locul acesta. Dela unii am 
auzit spuind că i-ar fi dat lapte de vacă neagră și cu aceasta 
l-ar fi făcut să se ridice iar la cer de unde a căzut. Mai știu 
și eu pe cine să mai cred?..... că oamenii vorbesc vrute Si 
nevrute. Noroc (numai), că eu unul știu solomonii si nu 
mă prea tem nici de balauri. Pot să prind șerpele din culcuș, 
cum ai prinde d-ta un pui de găină din pătul. 

— Da ce-s acelea, solomonii, moș Nichifor? 

— Ei, jupâneșică dragă; asta nu se poate spune. Eu, 
babei mele — că merge pe douăzecișipatru de ani, de când 
m'am luat cu dânsa — și ce n'a făcut ea? Și cât nu m'a 
cihăit de cap, să-i spun; şi tot nu i-am spus. Si ea, din 
pricina asta are să moară, când a muri: de nu i-ar muri 

mulţi înainte, că atunci mi-asi luă si eu una tinerică, si 
măcar trei zile să trăiesc în ticnă cu dânsa, cum ştiu eu, si 
apoi să mor! Mam săturat până'n gât de mucegaiul de babă, 
că hojma mă morocaneste şi-mi scoate ochii cu cele tinere. 
— Când găndesc (amăriîtul de mine) că am să mă întorc iar 
la dânsa, acasă, imi vine să turbez, să ieu câmpii nu altăceva. 

— la lasă, lasă moș Nichifor, că aşa sunteţi d-voastră, 
bărbaţii. 

— Ei, ei! jupâneșşică, iată-ne si aproape de vârful codru- 
lui. Ia mai dă-te și d-ta oleacă pe jos, pân'om sui dealul, 
că nu mi-i de alta, dar mă tem că-i intepeni in căruţă. 

— Uitte florile cele frumoase de prin marginea pădurii, 
cum umplu văzduhul de miroznă. Și d-ta să şezi ghemuită 
acolo, nu-i păcat de D-zeu?! 

— Mă tem de lup, moș Nichifor, zise Malca, tremurând. 

— Ia mai sfârşeşte odată cu lupul cela; altă ceva mai 
de vorbit? 

— Stăi dară să mă dau jos! 

Ptru! ciil.. sai binisor pe ici, pe crucea carutei. Ho... 
pa! Ia acum te văd si eu că esti voinică; așa mi-i drag să 
fie omul: fătat, nu ouat. 

Și pe când Malca culegeă nişte dumbravnic, să ducă lui 
Ițic, Moș Nichifor stătuse in loc si nu ştiu ce bichiriă si 
cisluiă prin prejurul căruței. Apoi răpede strigă: 

— Gata esti, jupâneşică ? Hai, sui şi să pornim cu aju- 
torul lui Dumnezeu, că de-acum e tot vale mai mult. 

Malca după ce se suie, întreabă: 

— Oare nu-i târziu, moş Nichifor : 

— PDapoi de-acum sântem scăpaţi de-asupra nevoii; 
acug te pun în Piatră. — Ş'odată dă biciu iepelor zicând: 

Alba ?nainte, alba la roate, 
Oiştea goală de-o parte, 
Hii! opt-un cal, că nu-s departe Galatii, hii!!! 


N'apuc'a merge nici douăzeci de prăjini și prrr! se rupse 
un capăt! 


LIRR 


— Na: asta încă-i una! 


— Vai de mine, mos Nichifor, avem să înoptăm in 
pădure ! 

= la nu mai meni a rău, jupâneșică hai, că doar n'am 
patit eu asta numai odată in vieata mea. Până-i îmbucă d-ta 


ceva şi iepele iestea si-or sterge gura c'oleacă de coşolină, 
eu am și pus capătul. 

Cand se uită moș Nichifor la belciug bardita nicăiril 

— Apoi toate-au fost cum au fost, zise mos Nichifor 
încreţind din sprincene si oţerându-se, dar asta pică de 
coaptă. Bat'o Dumnezeu de babă, s'o bată! Uit'te cum îngri- 
jeste ea de mine; asa-i că nu-i securea! 

Malca sărmana, când mai aude și asta, începe a suspină 
si a zice: 

— Moș Nichifor, ce ne facem noi? 

— la las’, jupâneşică, nu te imputina cu inima, că tot 
mai am oleacă de nădejde. S’odat& scoate bulicherul din 
teacă, îl dă pe amânariu si începe a ciocârti un garnet de 
ștejar din anul trecut... L-a tăiat el, cum l-a tăiat, apoi a 
început a cotrobăi prin chilna căruţei, să găsiască nişte 
frânghie ; dar de unde să iei, dacă n’ai pus? 

Dacă vede si vede, taie băierile dela traistă, mai capetala 
din capul unei iepe si face cum poate, de leagă el garnetul, 
unde trebuiă; pune roata la loc, vara leuca, suceste lamba 
și o strange la scară; apoi își aprinde cioanca si zice: 

— laca, jupâneșică dragă, cum învaţă nevoia pe om, ce 
să facă... Cu moș Nichifor tutuianul nu piere nimene la 
drum. De-acum numai să te tii bine de carâmbi si de spe- 
teze, că am să mân iepele iestea, de au să scapere fugind. 
Da, să ştii d-ta, că babei mele n’are să-i fie moale, când 
m'oiu întoarce acasă. Am s’o ieu de cânepa dracului si am 
so învăţ eu, cum trebue să caute altădată de bărbat ; că 
femeea nebătută, e ca moara neferecată. Tine-te, jupâne- 
şică! Hi! he!! 

Ș'odată încep iepele a fugi, de pârâiau roatele şi săriă 
colbul in naltul ceriului. La vr’o câteva obraturi, gârneţul 
sa infierbantat, s'a muiat si..... foflenchiu! iar sare roata! 

— Bre! c’anapoda lucru; se vede că azi dimineață mi-a 
ieșit înainte vrun popă sau dracul știe ce! 

— Mos Nichifor, ce facem noi ? 

— Om face noi ce-om face, jupanesic&’. Dar acum, de-odată 
linișteşte-te acolo si taci molcom. Bine că nu s'a întâmplat 
asta în mijlocul câmpului, undeva. Lemne slava Domnului, 
sânt de-ajuns si de ’ntrecut în pădure. Poate să ne-ajungă 
cineva din urmă (ori să ne întâmpine cinevă dinainte) şi 
să-mi împrumute vro săcure. Si cum vorbiă, numai ce iată 
că vede viind un om dinainte, cu traista în bat. 

— Bun întâlnișul !), om bun! Aşă-i că s'a stricat dru- 
mul în mijlocul căruţei? 

— la las’ saga la o parte, măi omule; şi mai bine vin’ 
de-mi ajută să pun capătul ista, că vezi că-mi crapă inima 
(în mine) de năcaz. 

— D’apoi eu mă grăbesc s’ajung la Oslobeni. D-ta poţi 
să mâi astă noapte şi în pădure; nu cred că-i muri de 
urit...! 

— Mă mier că nu ti-i oarecum, să-ţi fie, zise Nichifor 
posomorit: esti un chiag zbarcit, mai ca Si mine, şi iaca, 
ce-ţi urlă prin cap. 

— Da nu-ţi fie cu banat, om bun, că am suguit si eu. 
Bun rămas! Te-a invata Dumnezeu, ce să faci... și sa tot 
dus înainte. 

— Vezi, jupâneșică (dragă), câtu-i de-a dracului lumea 
asta? Numai după plescuit umblă. Ia să fie un antal cu vin 
ori cu rachiu și să vezi atunci ar şedeă carul stricat atâta 
timp în'mijlocul drumului? Cum văd eu, tot moș Nichifor 
are să facă ce-a face. la să mai fac o încercare. 


1) In „Convorbiri“: bun ajuns. 

Si iar începe a taia alt garnet... Mocoseste el cât moco- 
seste, până-l pune si pe-acela. Apoi dă biciu iepelor si iar mai 
trage un ropot; când, numai iată că ajunge roata de-o tesi- 
tură şi iar se rupe capătul... 

— Acuma, jupâneșică, mai că-mi vine să zic şi eu ca 
omul cela, că are să ne fie masul în pădure. 

— Vai de mine si de mine, moș Nichifor, ce spui? 

— Ia spun si eu ce văd cu ochii. Uite-te! nu vezi și 
d-ta, că dă soarele după deal si noi tot pe loc stăm? Da nu-i 
nimica, jupâneșică; să mai nici o grijă, că știu eu o poiană 
în pădure, chiar aici pe-aproape; să tragem acolo si sântem 
ca și în casă la noi. Locul e ferit şi iepele au ce paste. D-ta 
te-i culcă în căruţă si eu te-oiu străjui toată noaptea. Hel- 
bet, o noapte nu-i legată de gard; a trece ea, cum a trece, 
dar a pomeni ea, baba mea, câte zilișoarea-a avea de năcazul 
acesta; că numai din pricina ei mi se trage... 

— Apoi dar, fă cum ştii, moş Nichifor, numai să fie 
bine. 

— Las’, jupâneşică, nu-ţi face voie rea, că are să fie cât 
se poate de bine. 

Ș'odată, mos Nichifor apucă epele de dârlog, si cârnește 
căruţa, go târăşte cum poate în poiană. 

— Iaca, jupâneşică, ce raiu a lui Dumnezeu e aici: să 
tot trăeşti, să nu mai mori! Numai d-voatră nu sânteţi de- 
prinși cu ce-i frumos pe lume. la mai dă-te oleacă pe jos 
până se mai vede, ca să strângem niște târşuri si să facem 
toată noaptea foc, să fugă tantarii si toate gângăniile pe lume! 

Biata Malcă vede si ea, că tot de una îi e acum. Se dă 
jos și începe a strânge la tarsuri. 

— Doamne! bine-ti mai sede, jupâneşică; parcă esti una 

de-a noastre. Nu cumva a ţinut vreodată tatăl d-tale oranda 
în sat, undevă?... 

— Ba a ţinut multă vreme ratoșul dela Bodești. 

— Apoi mă miram eu, de ce vorbeşti asa de bine mol- 
dovenește si aduci la mers cu de-a noastre. De-acum n'am 
să te mai cred că te temi de lup. Ei, ei! cum ţi se pare aici, 
în poiană! Așă-i că era să mori si să nu ştii ce-i frumos pe 
lume? Ia auzi privighetorile ce haz fac? Ia auzi turturelele 
cum se îngână! 

— Mos Nichifor, oare n'om pati ceva în noaptea asta? 
Ce-a zice Ițic ?... 

— Itic? —Lui Ițic i sa păreă c'a prins pe Dumnezeu 
de-un picior, când te-a vedeă acasă. 

— Da ce crezi d-ta, că Itic ştie ce-i pe lume? Cum sânt 
întâmplările la drum? 

— Asa, numai să se mute depe vatră pe cuptior, ştie si 
hleabul de baba mea, de-acasă. Jupâneșică, ia să te vedem, 
ştii cum să faci focul? | 

Malca așează gătejele, Moș Nichifor scapără si îndată 
atata amândoi focul. Apoi Moş Nichifor zice: 

— Vezi, jupâneșică, cum pârâe de frumos gătejele ? 

— Văd, moș Nichifor, dar îmi tremură inima în mine 
de frică! 

— A..ra? Da ce, Doamne iartă-mă, par'că ești din nea- 
mul lui Ițic. Da fii mai cu inimă oleacă! Ori dacă ești așa, 
de fricoasă, apoi sui în căruţă şi te-aşterne pe somn, că 
noaptea-i numa un ceas; acus se face ziuă! 

Malca, îmbărbătată de moş Nichifor, se suie în căruţă 
gi se culcă. Iară moş Nichifor își aprinde luleaua, aşterne 
cojocul și se pune într'o râlă jos, lângă foc; şi pâc, pâc! pâc, 

pac! din lulea, cât pe ce eră să-l prindă, somnul, când nu- 
mai (ce) iată 1), că-i sare o scântee pe nas! 

— Ptiu, drace! asta trebue să fie scântee din gătejele 
culese de Malca, că tare ma fript... Dormi, jupâneşică Malcă? 

— Par'că era să mă prindă somnul oleacă, Mos Nichi- 
for, dar mi-au venit o mulţime de năluciri prin cap si m'am 
trezit. 

— Si eu mai tot asa am păţit: mi-a sărit o scântee pe 
nas și mi s'a spăriet somnul, de par'că am dormit o noapte 


1) In „Convorbiri“ totdeauna : eaca, 

întreagă. (Las'că), poate să mai doarmă cineva de răul ne- 
bunelor istor de privighetori? Par'că-şi fac de cap, nu altă- 
ceva. Da acum li-e și lor vremea să se drăgostească... Dormi, 
jupanesica? 

— Parcă iar eră să mă prindă somnul, moş Nichifor. 

— Ştii una, jupâneşică? Mie-mi vine să stâng focul, că 
tocmai acum, (în durătul ista), mi-am adus aminte că di- 
hania de lup adulmecă și vine după fum. 

— Stange-], moș Nichifor, dacă-i asa. 

Atunci moș Nichifor odată începe a turnà la tarn& peste 
foc şi-l înădușă. 

— De-acum, jupâneșică, dormi fără grijă, că îndată!) 
se face ziuă. — Na: cam stâns focul, si am uitat să-mi 
aprind luleaua. Dar las că am scăpărători. — "Tă-vă?) pus- 
tiea, privighetori, să vă bată, că știu că vă drăgostiţi bine! 

Mai șede moș Nichifor asa pe gânduri, până-și gătește 
de băut luleaua, apoi se scoală binisor si se duce în vârful 
degetelor, lângă căruţă. Malca începuse a horăi puţin. Moș 
Nichifor o clătină incetisor şi zise: 

— Jupâneșică, jupâneșică! 

— Aud! moș Nichifor, răspunse Malca tresărind, spăi- 
mântată, 

— Ştii ce-am gândit eu, cât am stat lângă foc? 

— Ce, mos Nichifor?! 

— la după ce-i adormi d-ta, să incalec pe-o iapă si să 
mă răpăd acasă la mine, să-mi aduc un capăt si securea 
şi când sa zări de ziuă, sânt aici. 


1) In „Convorbiri“: acus. 
2) In „ Convorbiri“ : Bată-vă. 

— Vai de mine, moș Nichifor, ce vorbeşti?! Vrei să mă 
gasesti moartă de frică (oare), când îi veni? 

— Ba să te ferească Dumnezeu, de una ca asta jupâne- 
șică. Ea las’ nu te spăimânta, că am zis si eu, ia așa o 
vorbă în vânt. 

— Ba nu, mos Nichifor! De-acum nici nu vreu să mai 
dorm; mă dau jos si am să sed toată noaptea lângă d-ta. 

— Ba pazeste-ti treaba, jupâneșică; sezi binisor unde 
sezi, că bine sezi. 

— Ba iaca vin. 

Ș'odată se dă jos si vine pe iarbă lângă mos Nichifor. 
Și ba unul una, ba altul alta, dela o vreme i-a furat somnul 
pe-amândoi și-au adormit duşi. — Si când s'au trezit ei, eră 
ziulica alba!... 

— Iaca, jupâneşică și sfânta ziuă! Scoală-te si hai să 
vedem ce-i de făcut? Vezi, că nu te-a mâncat nimica? 
Numai frica ţi-a fost mai mare. 

Malca, în vorbele iestea, iar a adormit... Iar moș Nichifor, 
ca omul cu grija, s'a suit în căruţă și-a început a scormoli 
în toate părţile, pe supt coşolină și numai iată că dă de 
secure, de-o funie şi de-un sfredeleac, pe pomostina căruţei. 

— Iaca, păcatele mele! Cine-i cu pagubă, si cu păcat; 
mă miram eu să nu se îngrijească biata babă de mine, 
până într'atâta. — Pentru c’am năpăstuit-o chiar pe sfânta 
dreptate, am să-i duc un fes roș și un tulpan undelemniu, 
ca să-și mai aducă aminte din tinereţe. Eu, se vede, că 
m'am luat eri cu luleaua. Dar biata baba mea, bună-rea 
cum este, tot a ştiut ce-mi trebue la drum ; numai nu le-a 


pus la locul lor... Dar ţi-ai găsit să știe femeea trebile băr- 
batului ! 

— Jupâneşică, jupanesica! 

— Ce-i, moş Nichifor? 

— Da nu știi una?! Scoala-te că am găsit, si săcure, si 
frânghie, şi sfredel şi tot ce-mi trebue. 

— Unde, moş Nichifor? 

— Ja pe supt buclucurile d-tale. Numai mau avut gură 
să răspundă. Am patit si noi, ca (un cerșetor) care ședeă pe 
comoară si cereă milostenie... Da bine că s'au găsit si acum; 
tot biata babă se vede că le-a pus. 

— Vezi, (cât esti de avan) mos Nichifor, cum iti încărcai 
sufletul de păcate ?!... 

— Apoi dă, jupâneșică, văd eu că am greșit, de-am po- 
negrit-o asa de tare, cătră d-ta. Da de-acum am să-i cânt 
și eu un cântec de împăcare: 


Sărmana babusca mea! 
Fie buna, fie rea, 
Am să tin casă cu ea. 


Ș'odată suflecă moș Nichifor mânecile, taie un sulhariu 
de fag si face un capăt minunat. Apoi îl aşează cum tre- 
bue, pune roata la loc, înhamă iepele, iese încet-încet la 
drum si zice: 

— Sui, jupâneșşică, si haidem să mergem de-acum. 

lepele fiind hrănite si odihnite bine, pe la prânzul cel 
mare i-au pus în Piatră. 

— laca, te-ai văzut şi-acasă, jupâneşică. 

— Slava lui Dumnezeu, moș Nichifor, că si’n pădure nu 
mi-a fos rău... 

— Aga este jupâneșică, nu-i vorbă, dar ca la casa o- 
mului nu-i nicăiurea. 

Și din vorbă în vorbă, au si ajuns la poarta lui jupân 
Ițic! — Ițic tocmai venea dela școală, şi când a văzut pe 
Malca nu mai știă ce să facă de bucurie. Dar când a mai 
auzit și despre întâmplarea ce au avut, "și cum i-a scăpat 
Dumnezeu din primejdie, nu stia cum să mulțămească lui mos 
Nichifor, cu ce nu l-au dăruit ei? Că se miră și el singur, 
ce dăduse peste dânsul. A doua zi, moș Nichifor a pornit 
înapoi cu alti mușterii. Si când a ajuns acasă, era foarte 
vesel, încât nu stia baba lui ce l'a găsit, de-i asa (de) cu 
chef, cum nu mai fusese de multă vreme... După aceasta, 
tot la două trei săptămâni jupâneșica Malca veniă în Neamţ 
la socri şi se întorceă acasă numai cu moș Nichifor, fără 
să se mai teamă de lup. 

După un an, sau după mai mulţi, moş Nichifor s'a răsu- 
flat, la un pahar cu vin, cătră un prieten al său despre 
întâmplarea din codrul „Bălaurului“ şi frica trasă de jupâ- 
neasa Malca... Prietenul lui moş Nichifor, s'a răsuflat; si el 
către alţi prieteni ai săi; şi de-atunci oamenii, cum îs oa- 
menii, (ca să-i puie sânge rău la inimă...) au început a po- 
recli pe moș Nichifor şi a-i zice: Nichifor Cotcariul, Nichifor 
Coţcariul; si poate acum a fi oale Și ulcioare și tot Nichifor 


Cojcariul i-a rămas bietului om numele Și până în ziulica 
de astăzi. 

